താരനിരയിലേക്ക് ദീപക്കും : Deepika.com Cinema News | deepika newspapper\nവിനീത് ശ്രീനിവാസൻ മലയാള സിനിമയിൽ സമ്മാനിച്ച യുവതാരനിര ഏറെയാണ്. അവരിൽ ശ്രദ്ധേയമായ മുഖമായിരുന്നു ദീപക്കിന്‍റേത്. തട്ടത്തിൻ മറയത്തിലെ ഉശിരൻ യുവ രാഷ്ട്രീയക്കാരനിൽ നിന്നും സൂപ്പർ താര ചിത്രങ്ങളിൽ വരെ സാന്നിധ്യമായി മാറാൻ ഈ ചെറിയ കാലയളവിൽ ദീപക്കിനു സാധിച്ചിരിക്കുന്നു. വിവിധ കഥാപാത്രങ്ങളിലൂടെ ജനപ്രിയനായ ദീപക്കിന്‍റെ ഈ അടുത്ത കാലത്തെ ശ്രദ്ധേയമായ വേഷമാണ് മമ്മൂട്ടി ചിത്രം ദി ഗ്രേറ്റ്ഫാദറിലേത്. ഒറ്റ സീനിൽ മാത്രമേ ഉള്ളുവെങ്കിലും മമ്മൂട്ടിയുടെ ഡേവിഡ് നൈനാൻ എന്ന കഥാപാത്രത്തിനു ഫേസ് ടു ഫേസ് നിന്ന പോലീസ് കഥാപാത്ര ത്തിനേയും പ്രേക്ഷകർ അംഗീകരിച്ചിരിക്കുന്നു. അതിനു പിന്നാലെയെത്തിയ ബിജു മേനോൻ ചിത്രം രക്ഷാധികാരി ബൈജുവിലെ മനോജും ഹിറ്റ് കഥാപാത്രങ്ങളിലൊന്നായി മാറിക്കഴിഞ്ഞു. ഇനി ജയസൂര്യ നായകനായ പുതിയ ചിത്രം ക്യാപ്റ്റനിൽ ഫുട്ബോൾ കളിക്കാരനായി എത്താനൊരുങ്ങുന്ന തയാറെടുപ്പിലാണ് ദിപക്. തന്‍റെ എഴു വർഷത്തെ സിനിമ വിശേഷങ്ങൾ ദിപക് പങ്കുവെച്ചപ്പോൽ...\nസ്കൂളിൽ പഠിക്കുന്ന സമയത്ത് ഞാൻ ഒരു പരിപാടിക്കും പങ്കെടുക്കുകയോ സ്റ്റേജിൽ കയറുകയോ ചെയ്യില്ലായിരുന്നു. പത്താം ക്ലാസിൽ പഠിക്കുന്ന സമയത്താണ് ഒരു നാടകം ചെയ്യുന്നത്. ആൾക്കാർ മുഴുവൻ കൂവലും കൂടെയുള്ളവർ ഡയലോഗ് മറന്നുമൊക്കെ മൊത്തത്തിൽ അതു കുളമായി. പിന്നീട് കോളേജിൽ ഡിഗ്രി ചെയ്യുന്ന സമയത്താണ് സ്റ്റേജിൽ കയറി പരിപാടി അവതരിപ്പിക്കാനുള്ള അവസരവും ധൈര്യവുമുണ്ടായത്. ആ സമയത്താണ് സിനിമയിലഭിനയിക്കണമെന്ന ആഗ്രഹം ഉണ്ടാകുന്നത്. നിരവധി ചിത്രങ്ങളുടെ ഓഡിഷനു പോയിട്ടുമുണ്ട്. പക്ഷെ, ഒന്നും നടന്നില്ല. പിജി ചെയ്യുന്ന സമയത്താണ് മലർവാടി ആർട്സ് ക്ലബ്ബിന്‍റെ സിനിമയുടെ ഓഡിഷനു വേണ്ടി പോകുന്നത്. ചെന്നപ്പോൾ അറിയില്ലായിരുന്നു അതു വീനീത് ശ്രീനിവാസന്‍റെ ആദ്യ സിനിമയാണെന്ന്. ചിത്രത്തിലെ അഞ്ചു പേർക്കു വേണ്ടിയാണ് ഓഡിഷൻ നടത്തിയത്. തെരഞ്ഞടുത്തത് 20 പേരെയായിരുന്നു. ഫൈനൽ വേണ്ട അഞ്ചുപേരിലെത്താൻ കഴിഞ്ഞില്ല. എങ്കിലും സിനിമയിൽ ചെറിയ കഥാപാത്രങ്ങളായി ബാക്കിയെല്ലാവരും എത്തുന്നുമുണ്ട്. അവരിൽ പലരും ഇന്നും സിനിമയിൽ സജീവമാണ്.\nമലർവാടി കഴിഞ്ഞിട്ടും സിനിമയൊന്നും കിട്ടിയിരുന്നില്ല. മലർവാടിയിലെ എന്‍റെ പോർഷൻ മാത്രം കട്ട് ചെയ്തെടുത്തും പിന്നെ അല്ലാതെ ഷൂട്ടു ചെയ്ത വീഡിയോയും ഒക്കെയായി നിരവധി സംവിധായകരെ കൊച്ചിയിൽ വന്നു കണ്ടിട്ടുണ്ട്. പക്ഷേ, അതൊന്നും വലിയ ഗുണമുണ്ടാക്കിയില്ല. പിന്നെ ഞാൻ വിനീതേട്ടനെ തന്നെ വിളിച്ചു ചോദിച്ചു. ന്ധപുതിയ പ്രോജക്ട് ഉടനില്ലടാ, അത് ഒരു വർഷം കൂടി കഴിഞ്ഞിട്ടേ കാണൂ’ എന്നു വിനീതേട്ടനും. പിന്നെ ഞാനും അതു വിട്ടു. കുറച്ചു ദിവസം കഴിഞ്ഞപ്പോൾ രാവിലെ എന്നെ വിനീതേട്ടൻ വിളിച്ചു. ഇതിനിടയിൽ പല ചിത്രങ്ങളുടേയും ഓഡിഷനു ഞാൻ പോകുന്നുണ്ട്. അവസാനം വരെ നമ്മൾ എത്തിയിട്ടും അവസാനം നഷ്ടപ്പെട്ട സന്ദർഭവും ഉണ്ട്. അതൊക്കെ വിനീതേട്ടനോട് പറഞ്ഞപ്പോൾ ന്ധസിനിമ അങ്ങനെയാടാ... നമ്മുടെ ഒരു പടമുണ്ട്, അതിൽ വേഷം ചെയ്യണം. പക്ഷേ, ഷൂട്ടു തുടങ്ങിക്കഴിഞ്ഞിട്ടു മാത്രം സുഹൃത്തുക്കളോടൊക്കെ പറഞ്ഞാൽ മതി’ എന്നു പറഞ്ഞു. അങ്ങനെയാണ് തട്ടത്തിൻ മറയത്തിലേക്കു എത്തുന്നത്. ഒരു തിരക്കഥ വായിച്ച് അഭിനയിക്കാൻ അവസരം നൽകിയിട്ടുള്ളത് വിനീതേട്ടനായിരുന്നു. ചെറിയ വേഷമാണെങ്കിൽ തിരക്കഥ വായിക്കാൻ സാധിക്കണം എന്നില്ല. ഇപ്പോൾ ചെയ്ത മമ്മൂക്കയുടെ ദി ഗ്രേറ്റ്ഫാദറിൽ ഒറ്റ സീനിലേ ഉള്ളു എങ്കിലും നിർണായകമായ വേഷമായിരുന്നു. അതൊക്കെ തിരക്കഥ വായിക്കണം എന്നില്ല. പക്ഷേ, വിനീതേട്ടന്‍റെ സിനിമകളിൽ തിരക്കഥ ചോദിച്ചു വായിക്കാനുള്ള ധൈര്യം ഉണ്ട്. അതു വിനീതേട്ടന്‍റെ സിനിമയിലൂടെ വന്നതുകൊണ്ടാകാം. തട്ടത്തിൻ മറയത്തിന്‍റെ ഷൂട്ടിംഗ് തുടങ്ങുന്നതിനു രണ്ടു ദിവസം മുന്പ് വിനീതേട്ടന്‍റെ വീട്ടിൽ പോയി തിരക്കഥ വായിക്കാനും ഡയലോഗൊക്കെ പ്രസന്‍റ് ചെയ്തു കാണിക്കാനും സാധിച്ചിരുന്നു. അപ്പോൾ തന്നെ വിനീതേട്ടനും സജഷൻസ് തരും. അങ്ങനെയൊരു സാഹചര്യം കിട്ടിയിരുന്നു.\nസത്യത്തിൽ തട്ടത്തിൻ മറയത്തിനു ശേഷവും ഒരുപാട് ഓഫറുകളൊന്നും എനിക്കു കിട്ടിയിരുന്നില്ല. സിനിമ കണ്ടവരൊക്കെ നല്ല അഭിപ്രായം പറഞ്ഞു. ശക്തമായൊരു കഥാപാത്രമായിരുന്നു അത്. ആ കഥാപാത്രം കണ്ട് സീനിയേഴ്സായ സംവിധായകരൊക്കെ വിളിക്കുമെന്ന പ്രതീക്ഷ അധികമായി ഉണ്ടായിരുന്നില്ല. എങ്കിലും നമ്മളെ തേടി വരുന്ന കഥാപാത്രങ്ങളെ മികച്ചതാക്കാനാണ് ശ്രമിക്കുന്നത്. ഇത്രയും സിനിമകൾ ചെയ്തിട്ടും തിരക്കുള്ള നടനൊന്നുമല്ല ഞാൻ.\nഅതിനു ശേഷം എനിക്കു കിട്ടിയത് സംവിധായകൻ ദീപന്‍റെ ഡി കന്പനി എന്ന ചിത്രമായിരുന്നു. മൂന്നു സംവിധായകരുടെ ചിത്രമായിരുന്നു അത്. ഗ്യാങ്സ് ഓഫ് വടക്കുംനാഥനിലാണ് ഞാൻ അഭിനയിച്ചത്. പിന്നീട് ദീപൻ ചേട്ടന്‍റെ തന്നെ സിം എന്ന ചിത്രത്തിലും അഭിനയിച്ചിരുന്നു. പുതിയ കാലത്തിലെ ഒരു കഥയാണ് ചിത്രം പറഞ്ഞതെങ്കിലും തിയറ്ററിൽ ഓടിയില്ല.\nപിന്നെയും ഒരു ജീവശ്വാസം തരുന്നത് വിനീതേട്ടന്‍റെ തിരയിലെ വില്ലൻ കഥാപാത്രമായിരുന്നു. മുന്പ് ചെയ്യാത്തതരം കഥാപാത്രത്തിനെ പെർഫോം ചെയ്യാനുള്ള ഒരു അവസരമായിരുന്നു അത്. ഏറെ സ്ക്രീൻ പ്രസന്‍റ്സുള്ളതായിരുന്നു ആ കഥാപാത്രം. അതിനും ഒത്തിരി അപ്രിസിയേഷൻ കിട്ടിയിരുന്നു. കുഞ്ഞിരാമായണത്തിലെ ശശിയാണ് പിന്നീടു ചെയ്തതിൽ വളരെ വ്യത്യസ്തമായ ഒരു കഥാപാത്രം. തികച്ചും കോമഡിയുടെ ട്രാക്കിലാണ് ആ ചിത്രം പോയത്. വിനീതേട്ടന്‍റെ സൗഹൃദ വലയത്തിൽ നിന്നുമാണ് ആ ചിത്രത്തിലേക്കും എത്തുന്നത്. തിരയിൽ അസിസ്റ്റന്‍റായിട്ട് വിനീതേട്ടന്‍റെ കൂടെയുള്ള സമയം മുതൽ കുഞ്ഞിരാമായണത്തിന്‍റെ സംവിധായകൻ ബേസിലുമായിട്ട് സൗഹൃദം ഉള്ളതാണ്. അവൻ കുഞ്ഞിരാമായണത്തിനെക്കുറിച്ച് ആ ലോചിച്ച് തുടങ്ങുന്പോൾ മുതൽതന്നെ എന്നോടു സംസാരിക്കാറുണ്ടായിരുന്നു. ചിത്രത്തിന്‍റെ തിരക്കഥയിൽ നിറയെ ഹ്യൂമറുണ്ടായിരുന്നു. വളരെ ഹ്യൂമർ സെൻസുള്ള വ്യക്തിയാണ് ബേസിലും. അവൻ തിരക്കഥയിൽ എഴുതിയതു പോലെ, പറഞ്ഞു തരുന്നതുപോലെ തന്നെ അഭിനയിക്കുകയാണ് ചെയ്തത്. അതുകൊണ്ടു തന്നെ നമുക്ക് ഒരുപാട് സ്ട്രെയിൻ ചെയ്യേണ്ടി വന്നില്ല. ആ കഥാപാത്രം മികച്ചതാണെന്നു മറ്റുള്ളവർ പറയുന്പോൾ അതിന്‍റെ ഫുൾ ക്രെഡിറ്റും ബേസിലിനുള്ളതാണ്.\nതിര കഴിഞ്ഞിട്ടു ചെയ്ത ചിത്രമായിരുന്നു ജോണ് പോൾ വാതിൽ തുറക്കുന്നു എന്നത്. അതിൽ നായക വേഷമായിരുന്നു. പുനത്തിൽ കുഞ്ഞബ്ദുള്ള സാറിന്‍റെ കഥയായിരുന്നു ചിത്രത്തിന്േ‍റത്. പിന്നീട് നായകനായ സിനിമയായിരുന്നു നെല്ലിക്ക. ബോളിവുഡ് നടൻ അതുൽ കുൽക്ക ർണിക്കൊപ്പം ത്രൂ ഒൗട്ട് വേഷം ചെയ്യാൻ സാധിച്ചു.\nഅത് നമ്മുടെ ഒരു ആഗ്രഹമാണ്. ഇന്നു സിനിമയിലെത്തുന്ന ഓരോരുത്തരുടേയും ആഗ്രഹമാണ് മമ്മുക്ക, ലാലേട്ടനൊപ്പം സിനിമകളിൽ ചെറുതെങ്കിലും ഒരു വേഷത്തിലെത്തുകയെന്നത്. ലാലേട്ടനൊപ്പം അഭിനയിക്കണം എന്നൊരു മോഹം മനസിലുണ്ടായിരുന്നു. അങ്ങനെയാണ് രഞ്ജിത് സാറിന്‍റെ ലോഹത്തിൽ ഒരു ചെറിയ വേഷത്തിലഭിനിയിക്കുന്നത്. കൂടെ അഭിനയിക്കാൻ സാധിച്ചില്ലെങ്കിലും സിനിമയിൽ ഫോണിൽ സംസാരിക്കുന്നതായിട്ടാണ് എത്തുന്നത്. പിന്നെ മമ്മൂക്കയ്ക്കൊപ്പം പുതിയ ചിത്രം ഗ്രേറ്റ് ഫാദറിൽ ശ്രദ്ധേയമായൊരു സീനിൽ അഭിനയിക്കാൻ സാധിച്ചു. മമ്മൂട്ടിക്കൊപ്പം നിന്നും ഫേസ് ടു ഫേസ് ഡയലോഗ് പറയുന്ന ഒരു പോലീസ് കഥാപാത്രമായിട്ടാണ് ചിത്രത്തിലെത്തുന്നത്. ഈ ചിത്രത്തിന്‍റെ കാമറമാൻ റോബി എന്‍റെ ഫ്രണ്ടാണ്. സംവിധായകൻ ഹനീഫ് ഇക്കയുമായി ബന്ധമുണ്ടാകുന്നത് റോബി വഴിയാണ്. ഈ കഥാപാത്രം വന്നപ്പോൾ എന്നെപ്പറ്റി റോബിയാണ് പറയുന്നത്. ഷൂട്ടിംഗിനുമുന്പ് പേടിയൊന്നുമില്ലായിരുന്നു. പക്ഷേ, മമ്മൂക്കയെ കണ്ടപ്പോൾ തൊട്ട് മനസിൽ ഒരു ചെറിയ പേടിയുണ്ടായിരുന്നു. പിന്നെ ഡയലോഗ് പറഞ്ഞപ്പോഴേക്ക് അതു മാറി. പിന്നെ ഒരു സീൻ മാത്രമല്ലേയുള്ളു, അപ്പോൾ അധികം ടെൻഷന്‍റെ ആവശ്യമില്ലായിരുന്നു. ഒരുപാട് സിനിമകളിൽ മുഴുനീള വേഷം ചെയ്യുന്നതിനേക്കാൾ റീച്ച് കിട്ടി ഈ ഒറ്റ സീനീൽ വരുന്ന കഥാപാത്രത്തിന്. ചിത്രത്തിനൊപ്പം വേഷവും ശ്രദ്ധിക്കപ്പെട്ടു.\nഫ്രണ്ട്സ് സർക്കിളിനു പുറത്തും\nഞാൻ അധികവും സിനിമയും ചെയ്തിരിക്കുന്നത് ഫ്രണ്ട്സിനൊപ്പമാണ്. ഇപ്പോൾ തിയറ്ററിലെത്തി മികച്ച അഭിപ്രായം നേടുന്ന രഞ്ജൻ പ്രമോദ് സാറിന്‍റെ ചിത്രം രക്ഷാധികാരി ബൈജു ഒപ്പിലാണ് ത്രൂ ഒൗട്ട് വേഷത്തിൽ ഫ്രണ്ട് സർക്കിളിനു പുറത്തുള്ള ഒരാളുടെ ചിത്രത്തിൽ അഭിനയിക്കുന്നത്. രഞ്ജൻ സാറും വളരെ ഫ്രണ്ട്ലി ആയിട്ടുള്ള വ്യക്തിയാണ്. അതുകൊണ്ടു തന്നെ ഫ്രണ്ട്സ് സർക്കിളിനു പുറത്തുള്ള ചിത്രം എന്നു തോന്നിയിട്ടില്ല. രാജേഷ് പിള്ളയുടെ വേട്ടയിലെ വേഷവും അങ്ങനെ പുറത്തുള്ള ഒരു സംവിധായകനൊപ്പമുള്ളതായിരുന്നു. നമുക്കത്ര പരിചയമല്ലാത്തവരുടെ സിനിമയിൽ വർക്കു ചെയ്തു തുടങ്ങുന്ന ആദ്യത്തെ ഒന്നു രണ്ടു ദിവസത്തിനു ശേഷമായിരിക്കും നല്ലൊരു കന്പനി ഉണ്ടാകുന്നത്. ഫ്രണ്ട്സിനൊപ്പമാകുന്പോൾ അതിന്‍റെ ബുദ്ധിമുട്ടുണ്ടാവില്ല. രക്ഷാധികാരി തന്നെയടുത്താൽ കൂടെ അഭിനയിക്കുന്നത് അജുവും ഹരീഷേട്ടനൊക്കെയായി നല്ല സൗഹൃദമുള്ളതാണ്. അപ്പോൾ പുതിയൊരു ആളിനൊപ്പമാണെന്ന തോന്നലുണ്ടായിരുന്നില്ല. രഞ്ജൻ സാറിന്‍റെ കാര്യമെടുത്താൽ സാറ് പറഞ്ഞത് ന്ധഞാൻ എഴുതിവെച്ചത് അതുപോലെതന്നെ സ്ക്രീനിൽ വരണമെന്നല്ല, അതിൽ നിങ്ങളുടെ ഒരു കോർഡിനേഷൻ കൂടയുണ്ടാകണം’ എന്നാണ്. അപ്പോൾ സംഭാഷണങ്ങളൊക്കെ പറയുന്പോൾ നമ്മുടേതായ ഒരു ശൈലി കൊണ്ടുവരാൻ സാധിച്ചു. നമ്മളെ ഫ്രീയാക്കി വിട്ടിരുന്നു എന്നതാണ് സത്യം.\nആ ചിത്രത്തിന്‍റെ തിരക്കഥ വായിച്ചപ്പോൾ തന്നെ നമുക്ക് ഏറെ പരിചയമുള്ള ചുറ്റുപാടും കഥയും സന്ദർഭങ്ങളുമാണ് അതിലുള്ളത്. നാട്ടിൻ പുറത്തു കളിച്ചു വളരുന്നതുകൊണ്ടു തന്നെ ഇത്തരം പല വ്യക്തികളെയും പരിസരത്തിനെയും റിലേറ്റ് ചെയ്യാൻ സാധിക്കുന്നതാണ്. അത്തരമൊരു രക്ഷാധികാരിയെപ്പോലെ കളിക്കാനും കളിപ്പിക്കാനുമെത്തുന്ന ആളും ആ ഗ്രൗണ്ടുമൊക്കെ എല്ലാ നാട്ടിലും കാണുന്നതായിരിക്കും. ഈ സിനിമയുടെ ട്രീറ്റ്മെന്‍റിൽ തന്നെ വളരെ വ്യത്യസ്തത ഉണ്ടായിരുന്നു. കഥയിലെ സത്യസന്ധത സിനിമയിലൂടെ പ്രേക്ഷകരിലേക്കു ഫീൽ ചെയ്യിപ്പിക്കുന്നതാണ് ചിത്രത്തിന്‍റെ വിജയം.\nമുന്പ് ഞാൻ ബിജുച്ചേട്ടനൊപ്പം അഭിനയിച്ചിട്ടുള്ളത് കുഞ്ഞിരാമായണത്തിലാണ്. ബിജുവേട്ടൻ നമ്മൾ ഇഷ്ടപ്പെടുന്ന ഒരു വ്യക്തിയാണ്. അന്നത്തെ പരിചയം ഈ സിനിമയിലും ഏറെ ഗുണകരമായിരുന്നു. ടെൻഷൻ ഇല്ലാതെ അദ്ദേഹത്തിനൊപ്പം അഭിനയിക്കാൻ സാധിച്ചു. നമ്മൾ പറയുന്ന ഒരു കാര്യം അതേ സെൻസിൽ ഉൾക്കൊള്ളാൻ കഴിയുന്നൊരാളാണ് ബിജുവേട്ടൻ.\nമനോജിൽ നിന്നും മനോജിലേക്ക്\nഞാൻ സിനിമയിലേക്കെത്തിയിട്ട് ഏഴു വർഷത്തോളമായി. മലർവാടിയാണ് എന്‍റെ ആദ്യ സിനിമ. പ്രേക്ഷകർ തിരിച്ചറിഞ്ഞു തുടങ്ങുന്നത് തട്ടത്തിൻ മറയത്തിലെ മനോജ് എന്ന കഥാപാത്രം മുതലാണ്. വീണ്ടും മനോജ് എന്ന മറ്റൊരു കഥാപാത്രമായി എത്തിയ സിനിമയാണ് രക്ഷാധികാരി ബൈജുവിൽ. സത്യത്തിൽ ഞാൻ വലിയ സിനിമ ബാക്ക്ഗ്രൗണ്ട് ഉള്ള വ്യക്തിയ ല്ല. അവസരങ്ങൾ തേടി നടക്കുക എന്നതു മാത്രമാണ് എന്നെക്കൊണ്ടു ചെയ്യാൻ സാധിച്ചിരുന്നത്. ഒരുപാട് കോണ്ടാക്ട്സും കിട്ടിയിരുന്നില്ല. പിന്നെ നമ്മൾ ഏറെ ആഗ്രഹിച്ചിരുന്നൊരു മേഖലയിലേക്കാണ് എത്തിച്ചേർന്നത്. അവിടെ മികച്ചത് ചെയ്യണമെന്നാണ് ആഗ്രഹിക്കുന്നത്. അതുകൊണ്ടു തന്നെ ഏതു കഥാപാത്രങ്ങളെ കിട്ടിയാലും നല്ലരീതിയിൽ അഭിനയിക്കാൻ സാധിക്കുമെന്നൊരു കോണ്‍ഫിഡൻസുണ്ട്. പിന്നെ മറ്റെങ്ങും പോയി സിനിമ പഠിച്ചിട്ട് അഭിനയിക്കാനെത്തുന്ന ഒരു സാഹചര്യമില്ലായിരുന്നു. ആദ്യ സിനിമയിൽ നിന്നും ഒരുപാട് അല്ലെങ്കിലും വ്യത്യസ്തങ്ങളായ കുറച്ച് കഥാപാത്രങ്ങളെ അഭിനയിക്കാൻ സാധിച്ചിട്ടുണ്ട്. തിരിഞ്ഞു നോക്കുന്പോൾ ടൈപ്പ് ആകാതെ പലതരം കഥാപാത്രങ്ങളെ അഭിനയിക്കാൻ സാധിച്ചതു ഒരു ഭാഗ്യമാണ്.\nഇപ്പോൾ ചെയ്യാൻ പോകുന്ന ജയസൂര്യ നായകനാകുന്ന ചിത്രമാണ് ക്യാപ്റ്റൻ. വി.പി സത്യനെന്ന ഫുട്ബോൾ താരത്തിന്‍റെ കഥയാണ് ചിത്രം പറയുന്നത്. ജീവിച്ചിരിക്കുന്ന ഒരു കഥാപാത്രത്തിനെ സിനിമയിൽ ആദ്യമായി അവതരിപ്പിക്കുകയാണ് ഞാൻ. സത്യന്‍റെ സുഹൃത്തായിരുന്ന ഷെറഫലി എന്ന കഥാപാത്രത്തിനെയാണ് ഞാൻ സിനിമയിലെത്തുന്നത്. ഇപ്പോൾ അദ്ദേഹം ഡിവൈഎസ്പിയാണ്. ഫുട്ബോൾ പ്ലെയറായിട്ടാണ് എന്‍റെയും കഥാപത്രം. മുന്പ് കോളേജിൽ പഠിക്കുന്ന സമയത്താണ് ചെറുതായിട്ടെങ്കിലും ഫു ട്ബോൾ കളിച്ചിട്ടുള്ളത്. ഇപ്പോൾ സിനിമയുടെ കഥാപാത്രത്തത്തിനോട് നീതി പുലർത്തണമല്ലോ. അതിനായുള്ള ചെറിയ പ്രാകടീസ് നടത്തുന്നുണ്ട്. സിനിമയിൽ ചെറുതും വലുതുമായ ഏതു കഥാപാത്രത്തെയും മികച്ചതാക്കണം, പ്രേക്ഷകർ ഓർത്തിരിക്കുന്നതാക്കണം എന്ന ആഗ്രഹം ഉണ്ട്. അതിനുള്ള തയാറെടുപ്പുകൾ മാത്രം ചെയ്യുന്നുണ്ട്.\nവിശ്വവിഖ്യാത·ാരായ പയ്യ·ാർ എന്നൊരു ചിത്രം ഇതിനിടയിൽ ചെയ്തിരുന്നു. ഞാൻ, അജു വർഗീസ്, ഭഗത്, ഹരീഷേട്ടൻ എന്നിവരാണ് അഭിനയിക്കുന്നത്. രാജേഷ് കണ്ണങ്കരയാണ് ചിത്രം സംവിധാനം ചെയ്തിരിക്കുന്നത്.\nകണ്ണൂർ അഴീക്കോടാണ് എന്‍റെ സ്വദേശം. എനിക്കൊരു അനിയനാണുള്ളത്. അച്ഛൻ, അമ്മ, അച്ഛന്‍റെ അമ്മ എന്നിവർ അടങ്ങുന്നതാണ് എന്‍റെ കുടുംബം.


ജാവ 300 മോഡലുകൾ വിദേശ വിപണികളിലേക്ക് - Malayalam DriveSpark\n39 min ago ഇന്നോവ ക്രിസ്റ്റയുടെ സിഎന്‍ജി പതിപ്പുമായി ടൊയോട്ട; പരീക്ഷണയോട്ടം ആരംഭിച്ചു\nUpdated: Saturday, April 25, 2020, 15:47 [IST]\nജാവ 300 മോഡലിനെ വിദേശ വിപണികളിലേക്ക് കയറ്റുമതി ചെയ്യുമെന്ന് ജാവ മോട്ടോർസൈക്കിൾസ് അറിയിച്ചു. ജാവ 300 യഥാർത്ഥത്തിൽ 2018 -ലാണ് പുറത്തിറങ്ങിയത്.\nവാഹന പ്രേമികളിൽ നിന്ന് വൻ പ്രതികരണമാണ് വാഹനത്തിന് ലഭിച്ചത്. പുതിയ ജാവ മോട്ടോർസൈക്കിലുകൾ എത്തുന്ന ആദ്യ രാജ്യം ചെക്ക് റിപ്പബ്ലിക്കാണ്. കമ്പനി ഇതിനകം തന്നെ ഹോമോലോഗേഷൻ പ്രക്രിയകൾ പൂർത്തിയാക്കിയിട്ടുണ്ട്.\nമോട്ടോർസൈക്കിളിന്റെ പുറംഭാഗങ്ങളിൽ മാറ്റങ്ങളൊന്നും വരുത്തിയിട്ടില്ല. നേർത്ത വരകളും മനോഹരമായ വളവുകളും ചേർന്ന് വരുന്ന ശൈലി മോട്ടോർസൈക്കിളിൽ തുടരുന്നു.\nക്രോം ഘടകങ്ങൾ, വലിയ ഫെൻഡറുകൾ, സൈഡ് പാനലുകൾ, ഹെഡ്‌ലൈറ്റ് ഡോം എന്നിവ ബൈക്കിനെ കൂടുതൽ പ്രീമിയമായി കാണിക്കുന്നു. മോട്ടോർസൈക്കിളിനെ കൂടുതൽ യൂറോപ്യൻ സ്പെക്ക് ആക്കുന്നതിന് ചില എഞ്ചിൻ ഘടകങ്ങൾ മാറ്റിയിട്ടുണ്ട്.\nജാവ ബ്രാൻഡ് മോട്ടോർസൈക്കിളുകൾ ഇന്ത്യയിൽ മഹീന്ദ്ര & മഹീന്ദ്രയാണ് പുനരുധരിച്ചത്. നിർമ്മാതാക്കളുടെ അനുബന്ധ സ്ഥാപനമായ ക്ലാസിക് ലെജന്റ്സ് ബ്രാൻഡ് വഴി മോട്ടോർ സൈക്കിളുകൾ ഇന്ത്യയിൽ വിൽക്കുന്നു. ക്ലാസിക് ലെജന്റ്സ് 2018 -ൽ ജാവ 300, ജാവ 42 എന്നിവ ഇന്ത്യയിൽ അവതരിപ്പിച്ചു.\n293 സിസി സിംഗിൾ സിലിണ്ടർ, ലിക്വിഡ്-കൂൾഡ് DOHC എഞ്ചിനാണ് മോട്ടോർസൈക്കിളിന്റെ ഹൃദയം. ഇത് 27 bhp കരുത്തും 28 Nm torque ഉം ഉത്പാദിപ്പിക്കുന്നു. ആറ് സ്പീഡ് ഗിയർ‌ബോക്‌സുമായി എഞ്ചിൻ ഇണചേരുന്നു.\nകഴിഞ്ഞ മാസം ലഭിച്ച ബി‌എസ് VI പരിഷ്കരണങ്ങളോടെ ജാവ 300 ക്രോസ് പോർട്ട് സാങ്കേതികവിദ്യ അവതരിപ്പിക്കുന്ന ആദ്യത്തെ മോട്ടോർസൈക്കിളായി മാറി. ഇരട്ട എക്‌സ്‌ഹോസ്റ്റ് ഐഡന്റിറ്റി നിലനിർത്തുന്നതിനും പുതിയ എമിഷൻ മാനദണ്ഡങ്ങൾ പാലിക്കുന്നതിനും ഇത് സഹായിച്ചു.\nമുൻവശത്ത് ടെലിസ്‌കോപ്പിക് ഫോർക്കുകളും പിൻവശത്ത് ഇരട്ട ഗ്യാസ്-കാനിസ്റ്റർ ഹൈഡ്രോളിക് ഷോക്ക് അബ്സോർബറുകളുമാണ് ജാവ 300 ലെ സസ്പെൻഷൻ ഡ്യൂട്ടികൾ കൈകാര്യം ചെയ്യുന്നത്.\nമുന്നിൽ ഫ്ലോട്ടിംഗ് കാലിപ്പർ ഉപയോഗിച്ച് 280 mm ഡിസ്ക് ബ്രേക്കും പിന്നിൽ 153 mm ഡ്രം ബ്രേക്കുകളുമാണ് ബൈക്കിലെ ബ്രേക്കിംഗ് കൈകാര്യം ചെയ്യുന്നത്. സിംഗിൾ ചാനൽ ABS മോഡലുകളിൽ സ്റ്റാൻഡേർഡായി വരുന്നു.\nഅനുബന്ധ വാർത്തകളിൽ, കോവിഡ് -19 വൈറസിനെതിരായ പോരാട്ടത്തിൽ ഉൾപ്പെട്ട ഡോക്ടർമാർക്കും മറ്റ് ആരോഗ്യ പ്രവർത്തകർക്കും വിതരണം ചെയ്യാനുള്ള ഉദ്ദേശ്യത്തോടെ ജാവ മോട്ടോർസൈക്കിളുകൾ അടുത്തിടെ തങ്ങളുടെ പിറ്റാംപൂർ കേന്ദ്രത്തിൽ ഫെയിസ് ഷീൾഡുകൾ നിർമ്മിക്കാൻ തുടങ്ങി.\nJawa Motorcycles To Export Jawa 300 Model To International Markets This Year. Read in Malayalam.


Thursday 26 April 2018 3:20 am IST\nആലപ്പുഴ: കഴിഞ്ഞ മാസം 23ന് നടന്ന രാജ്യസഭാ ഉപതെരഞ്ഞെടുപ്പിന് സംസ്ഥാന തെരഞ്ഞെടുപ്പു കമ്മീഷന് ചെലവായത് വെറും 551 രൂപ. വയലറ്റ് പേന വാങ്ങിച്ച ഇനത്തിലാണ് ചെലവെന്ന് വിവരാവകാശ നിയമപ്രകാരം പൊതുപ്രവര്‍ത്തകനായ കളര്‍കോട് വേണുഗോപാലന് നായര്‍ക്ക് കമ്മീഷന് നല്‍കിയ മറുപടിയില് വ്യക്തമാക്കി.\nകോണ്‍ഗ്രസിന്റെ ബി. ബാബുപ്രസാദും ഇടതുപക്ഷത്തിന്റെ എം.പി. വീരേന്ദ്രകുമാറും തമ്മിലായിരുന്നു മത്സരം. എന്നാല് നിയമസഭാ സെക്രട്ടറിയേറ്റിന് തെരഞ്ഞെടുപ്പുമായി ബന്ധപ്പെട്ട് ആകെ ചെലവ് 15,000 രൂപയാണ്.\nസ്റ്റേഷനറി സാധനങ്ങള് വാങ്ങിയതിന് 4,440 രൂപയും റിട്ടേണിങ് ഓഫീസറുടെ പേരിലുള്ള സെല്‍ഫ് ഇങ്ക് സീല് നിര്‍മ്മാണത്തിന് 350 രൂപയും തെരഞ്ഞെടുപ്പ്ഉദ്യോഗസ്ഥര്‍ക്ക് ലഘുഭക്ഷണം ഉച്ചഭക്ഷണം തുടങ്ങിയവയ്ക്ക് 10,210 രൂപയുമാണ് ചെലവ്. ബാലറ്റ് പേപ്പര് അച്ചടിച്ചതുമായി ബന്ധപ്പെട്ട് ചെലവായ തുക തിട്ടപ്പെടുത്തിയിട്ടില്ലെന്നും മറുപടിയില് പറയുന്നു.\nചന്ദ്രയാന് രണ്ട്: ചെലവ് സിനിമയേക്കാള് കുറവ്\nസഹായിക്കാം എത്ര വേണമെങ്കിലും, സര്‍ക്കാര് ചെലവ് ചുരുക്കുമോ?\nമല്യ 1.8 കോടി രൂപ കോടതി ചെലവ് നല്‍കണമെന്ന് യു.കെ ഹൈക്കോടതി


Miss Universe 2020: Mexico's Andrea Meza Won The Title, India's Adline Castelino In Top5| മിസ് യൂണിവേഴ്‌സായി മെക്‌സിക്കന് സുന്ദരി ആന്‍ഡ്രിയ മെസ, നാലാമതായി മിസ് ഇന്ത്യ അഡിലൈന് കാസ്റ്റിലിന് - Malayalam Filmibeat\n| Updated: Monday, May 17, 2021, 12:40 [IST]\n69ാമത് മിസ് യൂണിവേഴ്‌സ് പട്ടം സ്വന്തമാക്കി മെക്‌സിക്കന് സുന്ദരി ആന്‍ഡ്രിയ മെസ. ഫ്‌ളോറിഡയില് ഇന്നലെ നടന്ന മല്‍സരത്തില് ബ്രസീല്, പെറു രാജ്യങ്ങളില് നിന്നുളള മല്‍സരാര്‍ത്ഥികളെ പിന്നിലാക്കിയാണ് ആന്‍ഡ്രിയ ഒന്നാമത് എത്തിയത്. 73 പേര് പങ്കെടുത്ത മല്‍സരത്തിലാണ് മിസ് മെക്‌സിക്കോ ആയ ആന്‍ഡ്രിയ മിസ് യൂണിവേഴ്‌സായത്. ബ്രസീലില് നിന്നുളള ജൂലിയ ഗാമ രണ്ടാമതും പെറുവിലെ ജാനിക്ക് മാസെറ്റ മൂന്നാമതും എത്തി. മിസ് ഇന്ത്യ അഡ്‌ലിന് കാസ്റ്റിലിനെ ആണ് മൂന്നാം റണ്ണറപ്പായത്. 22 കാരിയായ അഡിലൈന് ബ്യൂട്ടി പേജന്‌റ് മല്‍സരത്തില് നാലാം സ്ഥാനം നേടി.\nമുന് മിസ് യൂണിവേഴ്‌സ് സോസിബിനി തുന്‍സിയാണ് ആന്‍ഡ്രിയയെ വിശ്വസുന്ദരി കിരീടം ചൂടിപ്പിച്ചത്. അമേരിക്കന് നടന് മരിയോ ലോപസും ടെലിവിഷന് താരം ഒലീവിയ കുല്‍പോയും ആണ് ഇത്തവണ മിസ് യൂണിവേഴ്‌സ് മല്‍സരത്തില് അവതാരകരായത്. കോവിഡ് വ്യാപനം കാരണം കഴിഞ്ഞ വര്‍ഷം മിസ് യൂണിവേഴ്‌സ് മല്‍സരം ഉപേക്ഷിച്ചിരുന്നു. തിളക്കമുളള ചുവന്ന ഗൗണിലാണ് മിസ് യൂണിവേഴ്‌സായ ആന്‍ഡ്രിയ എത്തിയത്. ചോദ്യത്തര വേളയില് ആന്‍ഡ്രിയ നല്‍കിയ മറുപടികളെല്ലാം ശ്രദ്ധേയമായിരുന്നു.\nനിങ്ങള് രാജ്യത്തിന്‌റെ നേതാവ് ആയിരുന്നെങ്കില് കോവിഡ് മഹാമാരിയെ എങ്ങനെ നേരിടുമെന്നായിരുന്നു ആന്‍ഡ്രിയയോടുളള ഒരു ചോദ്യം. ഇതിന് മറുപടിയായി കോവിഡ് പോലുളള കഠിനമായ സാഹചര്യം കൈകാര്യം ചെയ്യാന് കൃത്യമായ മാര്‍ഗമില്ലെന്നാണ് താന് വിശ്വസിക്കുന്നത് എന്ന് ആന്‍ഡ്രിയ പറഞ്ഞു. എന്നാല് കാര്യങ്ങള് ഇത്ര ക്രിട്ടിക്കലാവുന്നതിന് മുന്‍പ് താന് ലോക്ഡൗണ് കൊണ്ടു വരുമായിരുന്നു എന്നും ആന്‍ഡ്രിയ പറഞ്ഞു. കാരണം നിരവധി പേരുടെ ജീവനാണ് ഈ സമയത്ത് കൊറോണ കൊണ്ടുപോയത്. ഇത് താങ്ങാന് കഴിയുന്നതല്ല.\nRead more about: miss universe മിസ് യൂണിവേഴ്‌സ്\nMiss Universe 2020: Mexico's Andrea Meza Won The Title, India's Adline Castelino In Top 5


ഡ്രൈവറോടുള്ള പ്രണയം മൂത്ത് ബസില് യുവതിയുടെ പരാക്രമം; സഹയാത്രക്കാരികള് ഇറക്കിവിട്ടു – Utharadesam\nഡ്രൈവറോടുള്ള പ്രണയം മൂത്ത് ബസില് യുവതിയുടെ പരാക്രമം; സഹയാത്രക്കാരികള് ഇറക്കിവിട്ടു\nകാഞ്ഞങ്ങാട്: ഡ്രൈവറോടുള്ള പ്രണയം മൂത്ത് ബസില് യുവതി നടത്തിയ പരാക്രമം യാത്രക്കാരെ അമ്പരപ്പിച്ചു. കഴിഞ്ഞ ദിവസം വൈകിട്ട് കാഞ്ഞങ്ങാട് ബസ് സ്റ്റാന്റില് നിര്‍ത്തിയിട്ട സ്വകാര്യബസിലാണ് നാടകീയസംഭവങ്ങള് അരങ്ങേറിയത്. പുല്ലൂര്-പെരിയ പഞ്ചായത്ത് പരിധിയില് താമസിക്കുന്ന യുവതി ഈ ബസിലെ സ്ഥിരം യാത്രക്കാരിയാണ്. യുവതിക്ക് ഭര്‍ത്താവും രണ്ട് മക്കളുമുണ്ട്. കാഞ്ഞങ്ങാടിനടുത്ത ഒരു സ്ഥാപനത്തില് ജോലി ചെയ്യുന്ന യുവതി ജോലിസ്ഥലത്തേക്ക് പോകുന്നതും തിരിച്ച് നാട്ടിലേക്ക് മടങ്ങുന്നതും ഇതേ ബസില് തന്നെ. ദിവസേനയുള്ള യാത്രക്കിടെ സുന്ദരനും സുമുഖനുമായ ബസ് ഡ്രൈവറെ യുവതി വല്ലാതെ ഇഷ്ടപ്പെടാന് തുടങ്ങി. ഡ്രൈവറോട് വിശേഷങ്ങള് ചോദിക്കുന്നതിനിടയില് ശൃംഗാര ഭാവാദികളോടെ പ്രണയചേഷ്ടകളും കണ്ണിറുക്കലും യുവതി പതിവാക്കി. എന്നാല് യുവതിയോട് താത്പര്യമൊന്നുമില്ലാത്ത ഡ്രൈവര് പലപ്പോഴും അവഗണിക്കുകയും നീരസം പ്രകടിപ്പിക്കുകയും ചെയ്യും. യുവതിയാകട്ടെ വിടാന് ഭാവമില്ലാതെ ഡ്രൈവറോട് കൊഞ്ചിക്കുഴഞ്ഞുകൊണ്ടുള്ള പ്രകടനത്തിന് ശക്തികൂട്ടുകയും ചെയ്തു.\nഡ്രൈവര്‍ക്ക് തന്നെ കാണാനുള്ള സൗകര്യത്തിനായി ആ ഭാഗത്തെ എതിര്‍സീറ്റിലിരുന്നാണ് യുവതിയുടെ യാത്ര. പതിവുപോലെ കഴിഞ്ഞ ദിവസവും യുവതി ബസില് കയറിയപ്പോള് താന് ഇരിക്കുന്ന സീറ്റ് കുറച്ചുസ്ത്രീകള് കയ്യടക്കിവെച്ചിരിക്കുന്നതുകണ്ടു. അവരും ബസിലെ സ്ഥിരം യാത്രക്കാരാണ്. യാതോരു ഉളുപ്പുമില്ലാതെ പ്രണയചേഷ്ടകള് കാണിച്ച് യാത്രക്കാര്‍ക്കിടയില് പരിഹാസ്യയായി മാറിയ യുവതിക്ക് ഒരുപണികൊടുക്കണമെന്ന് നിശ്ചയിച്ചാണ് സ്ത്രീകളുടെ ഇരുത്തം. ബസിലെ മറ്റ് സീറ്റുകളില് ചിലത് ഒഴിഞ്ഞുകിടക്കുന്നതുകണ്ടിട്ടും അവിടേക്ക് പോകാതെ തനിക്ക് ഇവിടെ തന്നെ ഇരിക്കണമെന്ന് യുവതി വാശി പിടിച്ചു. ഈ സീറ്റ് ആരുടെയും കുത്തകയല്ലെന്നും നിനക്ക് വേണമെങ്കില് മറ്റേതെങ്കിലും സീറ്റിലിരിക്കാമെന്നുമായിരുന്നു സഹയാത്രക്കാരികളുടെ മറുപടി. നടുവിന് അല്‍പ്പം പ്രശ്‌നമുള്ളതിനാല് അല്‍പ്പം പൊങ്ങിനില്‍ക്കുന്ന സീറ്റിലേ തനിക്കിരിക്കാന് കഴിയുകയുള്ളൂവെന്ന് യുവതി പറഞ്ഞുനോക്കിയെങ്കിലും രക്ഷയുണ്ടായില്ല. ഇതോടെ യുവതി ഞാന് ഇവിടെത്തന്നെയിരിക്കുമെന്ന് പറഞ്ഞ് യാത്രക്കാരികളെ ഉന്തിമാറ്റാന് നോക്കുകയും ഇടപെടണമെന്ന് ഡ്രൈവറോട് അഭ്യര്‍ഥിക്കുകയും ചെയ്തു. ഡ്രൈവറാകട്ടെ ഇതൊന്നും ഗൗനിച്ചതുമില്ല. ക്ഷുഭിതരായ യാത്രക്കാരികള് പ്രണയപരവശയായ യുവതിയെ ബസില് നിന്ന് ബലമായി ഇറക്കിവിട്ടു. പിറകെ വന്ന മറ്റൊരു ബസിലായിരുന്നു ഗത്യന്തരമില്ലാതെ യുവതിയുടെ യാത്ര.


അപകടത്തിൽ ഗുരുതര പരുക്കേറ്റ് ചികിത്സയിൽ കഴിയുന്ന യുവാവ് സഹായം തേടുന്നു\nമനോരമ ലേഖകൻ September 11, 2020 08:11 AM IST\nതൊടുപുഴ ∙ അപകടത്തിൽ ഗുരുതര പരുക്കേറ്റ് ചികിത്സയിൽ കഴിയുന്ന നിർധന യുവാവ് ചികിത്സാ സഹായം തേടുന്നു. ആലക്കോട് അഞ്ചിരി സ്വദേശി കാരാമ്മേൽ മാത്യുവിന്റെ മകൻ നോബിളാണ് (36) അപകടത്തിൽ പരുക്കേറ്റ് എറണാകുളം മെഡിക്കൽ ട്രസ്റ്റ് ആശുപത്രിയിൽ ചികിത്സയിൽ കഴിയുന്നത്. കഴിഞ്ഞ 30 നു രാത്രി തൊടുപുഴ – ഊന്നുകൽ റോഡിൽ ബൈക്കിൽ സഞ്ചരിക്കുകയായിരുന്ന നോബിളിനെ അജ്ഞാത വാഹനം ഇടിച്ചു തെറിപ്പിക്കുകയായിരുന്നു.\nമുഖത്ത് ഗുരുതര പരുക്കേറ്റ യുവാവിന്റെ ചികിത്സയ്ക്കായി ഇനിയും5ലക്ഷം രൂപ കൂടി വേണം. പ്രായമായ മാതാപിതാക്കളും സഹോദരനും അടങ്ങുന്ന കുടുംബത്തിന് ചികിത്സാ ചെലവുകൾ താങ്ങാവുന്നതിനപ്പുറമാണ്. സുഹൃത്തുക്കളുടെയും മറ്റും സഹായത്തോടെയാണ് ഇതുവരെയുള്ള ചികിത്സ നടന്നത്. തുടർ ചികിത്സയ്ക്കുള്ള പണം എങ്ങനെ കണ്ടെത്തുമെന്നത് ഈ നിർധന കുടുംബത്തിനു മുന്നിൽ ചോദ്യചിഹ്നമാകുകയാണ്. നല്ല മനസ്സുള്ളവരുടെ സഹായം മാത്രമാണ് ഇവരുടെ ആകെയുള്ള പ്രതീക്ഷ.\nനോബിളിനെ സഹായിക്കുന്നതിനായി സഹോദരൻ അനിൽ, പൊതുപ്രവർത്തകൻ ആന്റോ ആന്റണി, അധ്യാപകൻ ജോൺസൻ ഐസക് എന്നിവരുടെ പേരിൽ ഫെഡറൽ ബാങ്ക് തൊടുപുഴ ശാഖയിൽ ജോയിന്റ് അക്കൗണ്ട് തുറന്നിട്ടുണ്ട്. അക്കൗണ്ട് നമ്പർ : 11210100288069, ഐഎഫ്എസ്‌സി കോഡ് : എഫ്ഡിആർഎൽ 0001121.


എന്റെ പെറ്റ് തീയതി » ടോപ്പ് 10 വിജയകരമായ ഡേറ്റിങ്ങ് നുറുങ്ങുകൾ\nകൊണ്ട് Mihaela ഷ്വാർട്സ്\nവിജയകരമായ ഡേറ്റിംഗ് എന്താണ് അർത്ഥമാക്കുന്നത്? ഈ ചോദ്യത്തിന് ഉത്തരം നിങ്ങളുടെ ജീവിതത്തിന്റെ കാഴ്ച ഡേറ്റിംഗ് നീ തന്നേ വെച്ചിരിക്കുന്നു ഗോളുകൾ ആശ്രയിച്ചിരിക്കും. ഒരു ദീർഘകാല ബന്ധം പോലും വിവാഹം ഒരു കവാടമാണ് എങ്കിൽ തീയതി പൂര്ണ വിജയം ആർക്കും ആ ഉണ്ട്. അതു കിടക്കയിൽ കയറി അവസാനിക്കുന്നില്ല മറ്റുള്ളവർക്ക് ഒരു ദുരന്തം കരുതുന്നു. ചില, അവർ ഒരു നല്ല സമയം ഒരു തീയതി വിജയം ആണ്. താഴെ നുറുങ്ങുകൾ ഒരു സ്ഫോടനം അവനവന്റെ തീയതി തിരിക്കും യാതൊരു ഉറപ്പും കൂടി, അവർ നിങ്ങളുടെ ഡേറ്റിംഗ് പരാജയം നിരക്ക് കുറയ്ക്കാൻ സഹായിക്കും.\nനിന്റെ ഉദ്ദേശങ്ങൾ നിങ്ങളുടെ പ്രതീക്ഷകളെ ചെയ്യൽ\nമറ്റേതെങ്കിലും പദ്ധതിയുടെ എന്നപോലെ നിങ്ങളോടു വറീതെ, നിങ്ങൾ ഡേറ്റിംഗ് വ്യക്തി അല്ലെങ്കിൽ തീയതി തന്നെ നിങ്ങളുടെ പ്രതീക്ഷകൾ നിങ്ങളുടെ ലക്ഷ്യങ്ങളുമായി ഇവരില് ചെയ്യണം. നിങ്ങൾ ഒരു രാത്രിയിൽ-നിലപാട് തിരയുന്ന എങ്കിൽ, നിങ്ങൾ അവനെ / അവളെ നിന്റെ ജീവൻ ബാക്കി പോകുന്നു പോലെ നിങ്ങളുടെ പങ്കാളി ശോധന ചെയ്വിൻ.\nനിങ്ങളുടെ ഡേറ്റിംഗ് വിദ്യാർഥികളുടെ ഉണ്ടാക്കുക\nനിങ്ങളുടെ വിജയം വർദ്ധിപ്പിക്കാൻ ആഗ്രഹിക്കുന്നുണ്ടെങ്കിൽ, ലഭ്യമായ തോന്നുന്നു ആരെങ്കിലും നിർമ്മിച്ചവയാണ് ഇല്ല. സാധ്യതയുള്ള തീയതി പട്ടികയിൽ നിന്നും നിങ്ങൾ പൊതുവായുള്ള ഒന്നും ഇല്ല ആരുടെ എല്ലാവരും ഛേദിച്ചുകളയും.\nതീയതി നിങ്ങളുടെ തിയറ്ററുകളെ കഴിവുകൾ പ്രദർശിപ്പിക്കാൻ അവസരം അല്ല. സ്വാഭാവികമായും പ്രവർത്തിക്കാൻ നിങ്ങൾ തന്നെയാണ് നിങ്ങൾക്ക് മറ്റെന്തോ ഉണ്ട് നടിക്കുന്നതു ശ്രമിക്കരുത്, നിങ്ങൾ ഒരു ദീർഘകാല ബന്ധം തിരയുന്ന പ്രത്യേകിച്ചും. സത്യം ഒടുവിൽ പുറത്തു വരും മറ്റ് തുണയില്ലാത്ത ചെയ്യും.\nകാര്യങ്ങൾ ലളിതമായി നിലനിർത്തുക\nഏറ്റവും വിജയകരമായ തീയതി ലളിതമാണ്, കാഷ്വൽ മഹത്തുക്കൾ. ഒരു ആദ്യ തികച്ചും അന്ധനായ തീയതി ഇല്ലെങ്കിൽ, നിങ്ങളുടെ പൊതു താൽപ്പര്യങ്ങൾ ചിന്തിക്കു നിങ്ങൾ രണ്ട് അപ്പീൽ തക്കവണ്ണം ആശയങ്ങൾ oriented ചില പ്രവർത്തനങ്ങൾ വരും.\nനിരന്തരം സംഭാഷണം കഴിഞ്ഞ വരുത്തും ചെയ്യരുത് ഒരു സ്വഭാവം നിങ്ങളുടെ പരാജയപ്പെട്ടു ബന്ധങ്ങളെ പരാതി കളയരുതേ. രണ്ടു പങ്കാളികളെ അവരുടെ പശ്ചാത്തല കുറിച്ച് കാര്യങ്ങൾ പങ്കിടുമ്പോൾ പ്രധാനമാണ് സമയത്ത്, ആരും ഒരു മുൻ അപേക്ഷിച്ച് ആഗ്രഹിക്കുന്നത്. ഭാവി പോലെ ഒരു അതിലോലമായ വിഷയമാണ്. നിങ്ങളും നിങ്ങളുടെ ഡേറ്റിംഗ് പങ്കാളിക്കും ഇത്തരം ഒരു വിഷയത്തിനായി തയ്യാറാണ് ഉറപ്പുണ്ടെങ്കിൽ അത് കൊണ്ടു ചെയ്യരുത്.\nനിങ്ങളുടെ മികച്ച നോക്കൂ\nആളുകൾ പറയുന്നതു, ഒന്നാം തീയതി കാഴ്ചയും പൊതു പറ്റി എപ്പോഴും. അതുകൊണ്ടു, അതിനനുസരിച്ച് സ്വയം ക്രമീകരണമാണ്: ചില ധരിച്ചു ഉണ്ടാക്കുന്നത്, നിങ്ങൾ നല്ല തോന്നുന്നു കാര്യം ധരിക്കാൻ ചുമലിലേക്ക്. എങ്കിലും, നിങ്ങൾ ഒരു ബന്ധം ഉണ്ട് കരുതുന്ന സമയത്ത് സ്വയം കാത്തുനിൽക്കുന്നില്ല അവസാനിപ്പിക്കരുത്.\nനിലത്തു നിന്റെ കാലിനെ\nനിങ്ങളുടെ തീയതി തോന്നുന്നു എത്ര വലിയ കാര്യം, റിയലിസ്റ്റിക് നിലനിൽക്കും. കിടക്കയിൽ jump ചെയ്യരുത്, കുറഞ്ഞത് ആദ്യ തീയതിയിൽ. ഒരേ സിനിമയില് കാരണം കല്യാണം കുട്ടികളും സംസാരിക്കുന്നത് ആരംഭിക്കാൻ ചെയ്യരുത്.\nതീയതി സ്വയം തയ്യാറാവണം\nതീയതി ഒരുക്കം വെറുതേ ശുദ്ധിയുള്ള ഒരാളായി ഉൾപ്പെടുന്നില്ല, നല്ല ഘ്രാണം, സ്മാർട്ട് തിരയുന്ന. നിങ്ങൾ ഏറിയ കാലം ഡേറ്റിംഗ് എങ്കിൽ, നിങ്ങൾ എത്രത്തോളം നല്ലതല്ലാത്ത silences സാധ്യത ഒഴിവാക്കാൻ അങ്ങനെ സംഭാഷണം വിഷയങ്ങളും ചിന്തിക്കുക.\nജനം സ്മാർട്ട് എന്നു നടിക്കുന്നതു കാരണം, സത്യസന്ധനും ഒറ്റ, അവർ തന്നെയാകുന്നു അർത്ഥമില്ല. പൈസയില്ലാതിരിക്കുന്നവരാണിവര് എല്ലാം എല്ലാവരും സംശയിക്കുന്നു ഇല്ലാതെ, ഒരു വ്യക്തിപരമായ അഭിപ്രായം ഉണ്ട് വേണ്ടി കള്ളം ഔട്ട് ഒന്നടക്കം മതി വിവരങ്ങൾ ശേഖരിക്കുന്നതിന് ശ്രമിക്കുക.\nനിങ്ങൾ ഡേറ്റിംഗ് രംഗത്തിൽ എന്തു കാര്യം, ആശയറ്റ പോകരുത് അത് പറ്റിച്ചു എന്തു. നിങ്ങളുടെ ചുറ്റുമുള്ള എല്ലാവർക്കും ഡേറ്റിംഗ് വിജയം നിങ്ങളുടെ സാധ്യത കൂട്ടുമെന്ന് ഇല്ല. കൂടുതൽ, നിങ്ങൾ ഡേറ്റിംഗ് പുറമെ മറ്റ് ചില സാമൂഹ്യ ജീവിതം ഉണ്ടെങ്കിൽ കൂടുതൽ രസകരമായ സാങ്കല്പികസ്വർഗ്ഗങ്ങളുമാണ്.


കോവിഡിനിടയില് ഇരട്ട ദുരിതം പേറുന്ന അർബുദ രോഗികൾ | ManoramaNews | MalayalamNews | Malayalamanorama\nകോവിഡിനിടയില് ഇരട്ട ദുരിതം പേറുന്ന അർബുദ രോഗികൾ; തല ചായ്ക്കാനിടമില്ല\nസ്വന്തം ലേഖകൻ March 25, 2020 09:40 AM IST\nകോവിഡ് 19 ഭീതിപരത്തുന്നതിനിടെ ജീവന് തന്നെ അപകടത്തിലായി അര്‍ബുദ രോഗികള്. തിരുവന്തപുരം ആര് സി സിയിലുള്‍പ്പെടെ അടിയന്തര റേഡിയേഷനും കീമോതെറപ്പിക്കും എത്തുന്നവര്‍ക്ക് തലചായ്ക്കാന് ഇടമില്ല. സന്നദ്ധ സംഘടനകളുടെ താമസസ്ഥലങ്ങളില് രോഗികളെ പ്രവേശിപ്പിക്കുന്നത് അവസാനിപ്പിച്ചതോടെയാണിത്. ട്രെയിനുകള് സര്‍വീസ് നിര്‍ത്തിയതോടെ സൗജന്യപാസ് ലഭിക്കാതെ വാഹനക്കൂലിയായി ആയിരങ്ങള് നല്കണമെന്നതും പാവപ്പെട്ട രോഗികളെ വലയ്ക്കുന്നു.\nകായംകുളത്തു നിന്ന് കീമോ തെറപ്പിക്ക് എത്തിയതാണിവര്. ബ്ളഡ് കൗണ്ട് കുറഞ്ഞു പോകുകയോ അസ്വസ്ഥതയുണ്ടാകുകയോ ചെയ്താല് ഉടന് ആശുപത്രിയിലെത്തണമെന്ന് ഡോക്ടര് പറ‍ഞ്ഞിട്ടുണ്ട്. എവിടെ താമസിക്കുമെന്നറിയില്ല.\nഅച്ഛന്റെ അര്‍ബുദ ചികില്‍സയ്ക്കായി പത്തനംതിട്ടയില് നിന്ന് തിരുവനന്തപുരം മെഡിക്കല് കോളജിലെത്തിയതാണ് ഈ യുവാവ്. റേഡിയേഷനു ശേഷം താമസ സ്ഥലം ലഭിക്കാതെ വര്‍ക്കലയിലെ ബന്ധുവീട്ടിലേയ്ക്ക് പോയതോടെ അവശതയിലായ അച്ഛനെയും കൊണ്ട് വീണ്ടും തിരികെ വന്നു.\nറേഡിയേഷനും കീമോതെറപ്പിയുമൊന്നും ഇവര്‍ക്ക് അധിക ദിവസം നീട്ടി വയ്ക്കാനാകില്ല. ഇതുവരെ ചെയ്തതിന്റെ ഫലം പോകുമെന്നു മാത്രമല്ല ആരോഗ്യനിലയും വഷളാകും. റേഡിയേഷനും കീമോതെറപ്പിയും കിടത്തി ചികില്‍സയുടെ ഭാഗവുമല്ല. റേഡിയേഷന് ഒരുമാസം വരെ നീളാം.


കുട്ടികളെ ശാസിക്കുന്നതിന് മുമ്പ് ഇതെല്ലാം ഒന്ന് അറിഞ്ഞിരിക്കാം...!Malayali Life | The Largest Malayalam Online Lifestyle Portal\nപ്രണയിച്ച് കെട്ടിയ നീ നാലു മാസത്തിന് ശേഷം അവനെ കൊന്നില്ലേടീ..! നീലക്കുയിലിലെ റാണി രണ്ടാമത് കെട്ടിയതിന് വിമര്‍ശന പെരുമഴ..!>>>\nഗോവയ്‌ക്കൊരു യാത്ര പോയാലോ; ഗോവയെ സുന്ദരമാക്കുന്നത് ഈ പ്രധാന സ്ഥലങ്ങള്>>>\nഎയര്‍ടെല് ഉപഭോതാക്കള്‍ക്ക് സന്തോഷവാര്‍ത്ത; എയര്‍ടെല് 4ജി ഇനി എല്ലാ ഉപഭോതാക്കള്‍ക്കും ലഭ്യമാക്കും>>>\nഇനി വിഷാദം വേണ്ട; ഇതൊക്കെ ഒന്ന് പരീക്ഷൂ>>>\nകുട്ടികളെ ശാസിക്കുന്നതിന് മുമ്പ് ഇതെല്ലാം ഒന്ന്...\nകുട്ടികളെ ശാസിക്കുന്നതിന് മുമ്പ് ഇതെല്ലാം ഒന്ന് അറിഞ്ഞിരിക്കാം...!\nThursday 11 July 2019 03:49:27 PM\nകുട്ടികളുടെ മാനസികാരോഗ്യം അവരുടെ ജീവിത ചുറ്റുപാടുകളെ ആശ്രയിച്ച് ഇരിക്കും. വീട്ടില് നിന്നാണ് കുട്ടികളുടെ സ്വഭാവം രൂപപ്പെടുന്നത്. വീട് കഴിഞ്ഞാല് അദ്ധ്യാപകര്‍ക്കാണ് കുട്ടികളുടെ കാര്യത്തില് അടുത്ത ഉത്തരവാദിത്തം. കുട്ടികളുടെ സ്വഭാവം നന്നാക്കുന്നതിന് വേണ്ടി, അവരെ നല്ല ശീലങ്ങള് പഠിപ്പിക്കുന്നതിന് വേണ്ടി ചില മാതാപിതാക്കള് കുട്ടികളെ ശാസിക്കുകയും ഉപദ്രവിക്കുകയും ചെയ്യാറുണ്ട് എന്നാല് കുട്ടികളില് ഇത് മാനസികപരമായി ഒരുപാട് ദോഷം ചെയ്യും. ഓരോ കുട്ടിയെയും അറിഞ്ഞ് വേണം അവരെ എങ്ങനെയായിരിക്കണം ശാസിക്കേണ്ടത് എന്ന് തീരുമാനിക്കാന്.\nകുട്ടികള് ചെയ്യുന്ന തെറ്റുകള്‍ക്ക് അവരെ ശിക്ഷിക്കുന്നതിന് മുമ്പ് അവരുടെ സ്വഭാവം എന്താണെന്ന് അറിയുക. അതിന് ശേഷം മാത്രം എങ്ങനെ ശാസിക്കണം, എങ്ങനെ തിരുത്തണം എന്നൊക്കെ തീരുമാനിക്കാവൂ. കുട്ടികള് കുറുമ്പുകാട്ടി തുടങ്ങുമ്പോള് തന്നെ അവരെ പറഞ്ഞ് തിരുത്തുന്നതാണ് എപ്പോഴും നല്ലത്. എന്നാല് ചെയ്യുന്ന തെറ്റുകള് തിരുത്താനായി കുട്ടികളെ ഉദ്രവിക്കുന്നതിനെക്കാള് അവഗണിക്കുന്നത് കൂടുതല് ഗുണം ചെയ്യും. കാരണം അവര് ചെയ്യുന്ന കാര്യം, പറയുന്ന കാര്യ മറ്റുള്ളവര് അവഗണിക്കുന്നുവെന്ന് മനസിലായാല് പിന്നെയും അത് തന്നെ ആവര്‍ത്തിക്കാനുള്ള ഉത്സാഹം കുട്ടികള്‍ക്ക് ഉണ്ടാവില്ല. മറിച്ച് അവര് ചെയ്യുന്നതും പറയുന്നതും കേട്ട് മറ്റുള്ളവര് ചിരിക്കുന്നത് കണ്ടാല് കുട്ടികള് പിന്നെയും അത് ആവര്‍ത്തിക്കും. കുറച്ച് സമയമെടുക്കുമെങ്കിലും ഇൗ രീതി കുട്ടികളില് പരീക്ഷിക്കുന്നതായിരിക്കും ഉത്തമം.\nഅവഗണിച്ചിട്ടും കുട്ടികളുടെ സ്വഭാവത്തില് മാറ്റമൊന്നുമില്ലെങ്കിലും, പെട്ടെന്ന് തന്നെ കുട്ടികളുടെ മാശം സ്വഭാവം മാറ്റണമെന്നാണെങ്കിലും മാറ്റി നിര്‍ത്തല് രീതി പരീക്ഷിക്കാം. കുട്ടികള്‍ക്ക് ഇഷ്ടമില്ലാത്തതും ഭയമുളവാക്കുന്നതുമായ സ്ഥലമായിരിക്കണം അതിനായി തിരഞ്ഞെടുക്കേണ്ടത്. പക്ഷെ രാത്രി വീടിന് പുറത്ത് നിര്‍ത്തുക മുറിയില് പൂട്ടിയിടുക തുടങ്ങിയ ചെയ്യരുത്. കുട്ടികള് സുരക്ഷികരാണെന്ന് തോന്നുന്ന സ്ഥലങ്ങളില് മാത്രം അവരെ മാറ്റി നിര്‍ത്തുക. മാറ്റി നിര്‍ത്തിയാലും മാതാപിതാക്കളുടെ ശ്രദ്ധ അവിടെ ഉണ്ടാകണം.\nഎന്നാല് മുതിര്‍ന്നവരെ പോലെ കുട്ടികള് പെരുമാറണം എന്ന് വാശിപിടിക്കുന്നത് നല്ലതല്ല. കുട്ടികളുടെ പ്രായം മാനസികപരമായ വികാസം ഇവയുമായി ബന്ധപ്പെട്ടാണ് അവരുടെ സ്വഭാവം രൂപപ്പെടുന്നത്. അതുകൊണ്ട് തന്നെ അതിന്റെ പേരില് കുട്ടികളെ ശാസിച്ചിട്ടും ശിക്ഷിച്ചിട്ടും ഒരു കാര്യവുമില്ല. കുട്ടികള് നന്നാവുന്നതിനായി ഉപദ്രവിച്ചാല് അത് മാനസികപരമായി കുട്ടികളെ ബാധിക്കുകയേയുള്ളു.\nകുട്ടികളില് നല്ല ശീലങ്ങള് അടിച്ചേല്‍പ്പിക്കുന്നതിന് പകരം അവരെ അത് ശീലിപ്പിക്കുകയാണ് ചെയ്യേണ്ടത്. അതേമയം കുട്ടികള് തെറ്റു ചെയ്യുമ്പോള് പരസ്യമായി അവരെ ശാസിക്കാതെ ഒറ്റയ്ക്ക് മാറ്റി നിര്‍ത്ത് അവരെ ഉപദേശിക്കണം. മാത്രമല്ല കുട്ടികളുടെ അടിസ്ഥാന പ്രകൃതങ്ങള് അംഗീകരിക്കുകയും വേണം.\nകുട്ടികളെ നേര്‍വഴിക്ക് നയിക്കാന് മാതാപിതാക്കള് ഓരോ കാര്യങ്ങള് ചെയ്ത് കൂട്ടുന്നതിന് മുമ്പ് ഒരു കാര്യം മനസിലാക്കേണ്ടതുണ്ട്. മാതാപിതാക്കളുടെ സ്വഭാവവും രീതികളുമാണ് കുട്ടികള് പിന്തുടരുന്നത്. അതുകൊണ്ട് തന്നെ സ്വന്തം കുട്ടികള്‍ക്ക് നല്ല മാതൃകയായിരിക്കാന് മാതാപിതാക്കള് ശ്രദ്ധിക്കുക.\nRead more topics: # child,# health,# parenting,# tips\nchild health tips for parents, parenting\nകുഞ്ഞോമലുകളുടെ ആരോഗ്യത്തിന് മുലപ്പാല്; കുട്ടികളെ പാലൂട്ടുന്നതിന്റെ ഗുണങ്ങള് ഇവയൊക്കെ\nഗൃഹ പ്രവേശനത്തിന് മുമ്പ് ശ്രദ്ധിക്കേണ്ട കാര്യങ്ങള്\nകുട്ടികള്‍ക്ക് ആഹാരത്തിനോട് താല്പര്യമില്ലേ ;കാരണങ്ങള് പലതാകാം\nകുട്ടികളുടെ വ്യക്തിവൈകല്യങ്ങള്‍ക്ക് മാതാപിതാക്കള് ഒരു കാരണമാകുവോ?ശ്രദ്ധിക്കണം ഇവയൊക്കെ;\nനവജാത ശിശുക്കളെ മലര്‍ത്തി കിടത്തി ഉറക്കുന്നത് നല്ലതാണോ ? ശ്രദ്ധിക്കേണ്ട കുറച്ച് കാര്യങ്ങള്\nഈ 16 പുസ്തകങ്ങൾ നിങ്ങളുടെ കുട്ടികൾ വായിച്ചിട്ടുണ്ട് എന്നുറപ്പ് വരുത്തുക\nകുട്ടിമാമയെയും ഡോള്‍ബ അമ്മായിയെയും കണ്ട് ജയസൂര്യയും സരിതയും..! നേപ്പാളില് അവധി ആഘോഷിച്ച് ഇരുവരും..!\nപ്രണയിച്ച് കെട്ടിയ നീ നാലു മാസത്തിന് ശേഷം അവനെ കൊന്നില്ലേടീ..! നീലക്കുയിലിലെ റാണി രണ്ടാമത് കെട്ടിയതിന് വിമര്‍ശന പെരുമഴ..!\nഇനി വിഷാദം വേണ്ട; ഇതൊക്കെ ഒന്ന് പരീക്ഷൂ\nഈസിയായി നാടന് കടലക്കറി വീട്ടില് ഉണ്ടാക്കാം


Qatar Archives - :: Garshom :: ‹ :: Garshom ::\nനവീകരണ പദ്ധതികള് പുരോഗമിക്കുന്ന ഡി റിങ് റോഡിലെ നുഐജ ഇന്റര്‍സെക്ഷന് ഭാഗികമായി തുറന്നു. ഇതോടെ നജ്മ, അല് ഹിലാല്, നുഐജ, ഓള്‍ഡ് എയര്‍പോര്‍ട്ട് മേഖലകളിലേക്കുള്ള ഗതാഗതം സുഗമമായി. ഡി റിങ് റോഡ് നവീകരണ പദ്ധതികള് 50% പിന്നിട്ടതായും അടുത്തവര്‍ഷം ആദ്യ പാദത്തില് പൂര്‍ത്തിയാക്കാനാകുമെന്നും പൊതുമരാമത്ത് അതോറിറ്റി (അഷ്ഗാല്) അറിയിച്ചു.\nഖത്തറില് കോവിഡ് വാക്‌സിനേഷന്റെ രണ്ടാം ഡോസിനായി ചെയ്യേണ്ട കാര്യങ്ങളില് മാറ്റം വരുത്തിയതായി പിഎച്ച്‌സിസി അറിയിച്ചു. ആദ്യ ഡോസ് ഹെല്‍ത്ത് സെന്ററുകളില് വെച്ച് സ്വീകരിച്ചവര്‍ക്ക് രണ്ടാം ഡോസും അതെ ഹെല്‍ത്ത് സെന്ററില് വെച്ച് തന്നെയായിരിക്കും ലഭിക്കുക.\nഡ്രൈവ്-ത്രൂ കോവിഡ് വാക്സിനേഷന് കേന്ദ്രങ്ങളില് തിരക്കേറി തുടങ്ങിയതോടെ ഏതാനും ഹെല്‍ത്ത് സെന്ററുകളില് രണ്ടാമത്തെ ഡോസ് വാക്സിനും നല്‍കി തുടങ്ങി. ഹെല്‍ത്ത് സെന്ററുകളില് നിന്ന് ആദ്യ ഡോസ് സ്വീകരിച്ചവരില് പലര്‍ക്കും രണ്ടാമത്തെ ഡോസിനായി ഹെല്‍ത്ത് സെന്ററിലെത്താനുള്ള തീയതിയും സമയവും അനുവദിച്ചുള്ള എസ്എംഎസ് സന്ദേശം ലഭിച്ചു തുടങ്ങിയിട്ടുണ്ട്.\nകോവിഷീല്‍ഡ് വാക്‌സിന് സ്വീകരിച്ച വ്യക്തികള്‍ക്ക് ഖത്തറിലേക്ക് വരുമ്പോള് ഹോട്ടല് ക്വാറന്റൈന് ആവശ്യമില്ല. ഏപ്രില് 25 മുതല് ഉത്തരവ് പ്രാബല്യത്തിലാകും. എന്നാല് ക്വാറന്റൈന് കോവിഷീല്‍ഡിന്റെ രണ്ടാമത്തെ ഡോസ് വാക്‌സിനും സ്വീകരിച്ച് രണ്ടാഴ്ച്ച കഴിഞ്ഞുള്ള യാത്രകള്‍ക്ക് മാത്രമേ ക്വാറന്റൈന് ഇളവ് ലഭിക്കു.\nയാത്രയ്ക്ക് മുമ്പുള്ള 72 മണിക്കൂറിനുള്ളിലെടുത്ത കോവിഡ് നെഗറ്റീവ് സര്‍ട്ടിഫിക്കറ്റ് നിര്‍ബന്ധമായും യാത്രക്കാരന് ഹാജരാക്കണം. അതത് രാജ്യങ്ങളിലെ ആരോഗ്യമന്ത്രാലയങ്ങള് അംഗീകരിച്ച ലബോറട്ടറികളില് നിന്നായിരിക്കണം ടെസ്റ്റ് നടത്തേണ്ടത്. ഏപ്രില് 25 ഞായറാഴ്ച്ച മുതല് ഉത്തരവ് പ്രാബല്യത്തില് വരും.\nരോഗമുക്തി നേടിക്കഴിഞ്ഞ് അടുത്ത ആറ് മാസം വരെ ഖത്തറിലേക്ക് വരുമ്പോള് ക്വാറന്റൈന് ആവശ്യമില്ല. രോഗമുണ്ടായി മാറിയതിന്റെയും നെഗറ്റീവായതിന്റെയും ആശുപത്രി/ ലബോറട്ടറി സര്‍ട്ടിഫിക്കറ്റ് ഹാജരാക്കിയാല് മതി. കൂടാതെ മറ്റ് യാത്രക്കാരെ പോലെ പുറപ്പെടുന്നതിന് മുമ്പുള്ള എഴുപത്തിരണ്ട് മണിക്കൂറിനകമെടുത്ത കോവിഡ് നെഗറ്റീവ് സര്‍ട്ടിഫിക്കറ്റും ഹാജരാക്കണം.\nഖത്തറില് 35 വയസ്സോ അതിന് മുകളിലോ ഉള്ള ഏതൊരാള്‍ക്കും ഇനി കോവിഡ് വാക്‌സിന് സ്വീകരിക്കാന് യോഗ്യതയുണ്ടാകും. ആരോഗ്യമന്ത്രാലയമാണ് വാക്‌സിന് ലഭിക്കാനുള്ള പ്രായപരിധി കുറച്ചുകൊണ്ട് ഉത്തരവിറക്കിയത്. ഇതുവരെ 40 വയസ്സായിരുന്നു പ്രായപരിധി.\nഗര്‍ഭിണികള്‍ക്കും മുലയൂട്ടുന്ന അമ്മമാര്‍ക്കും കോവിഡ് വാക്സീന് എടുക്കാമെന്ന് ആരോഗ്യ വിദഗ്ധര്. വിട്ടുമാറാത്ത രോഗങ്ങളുള്ള ഗര്‍ഭിണികള്‍ക്ക് കോവിഡ് പകരാനുള്ള സാധ്യത കൂടുതലായതിനാല് ഇക്കൂട്ടര് വാക്സീന് എടുക്കുന്നതാണ് ഉചിതമെന്ന് ഹെല്‍ത്തി വുമണ് ലീഡിങ് ടു ഹെല്‍ത്തി പ്രെഗ്നന്‍സി ദേശീയ ഹെല്‍ത്ത് സ്ട്രാറ്റജി മേധാവി ഡോ. നജാത് അല് ഖെനിയാബ് പറഞ്ഞു.


» 700 വര്‍ഷം പഴക്കമുള്ള ആല്‍മരത്തിനും ചികിത്സ; ചികിത്സ കണ്ടാല് ആശുപത്രിയില് ഗ്ലൂക്കോസ് കയറ്റി രോഗി കിടക്കുന്നത് പോലെ…\n700 വര്‍ഷം പഴക്കമുള്ള ആല്‍മരത്തിനും ചികിത്സ; ചികിത്സ കണ്ടാല് ആശുപത്രിയില് ഗ്ലൂക്കോസ് കയറ്റി രോഗി കിടക്കുന്നത് പോലെ…\nമാഹ്ബൂബ്‌നഗര്: 700 വര്‍ഷങ്ങളോളം പഴക്കമുള്ള ആല്‍മരങ്ങളാണ് തെലങ്കാനയിലെ മഹ്ബൂബ്‌നഗര് ജില്ലയിലെ ഒരു പ്രത്യേക. മൂന്ന് ഏക്കറോളമാണ് ഈ ആല്‍മരങ്ങള് പരന്നുകിടക്കുന്നത്. ലോകത്തിലെ രണ്ടാമത്തെ വലിയ ആല്‍മരമാണ് ഇത്. അടുത്തിടെ ഒരു ആല്‍മരത്തിന്റെ ശാഖ കീടങ്ങള് നശിപ്പിച്ചു. ഇതോടെ കീടങ്ങള് മറ്റ് ശാഖകളിലേക്കും പടര്‍ന്ന് ആല്‍മരങ്ങള് തന്നെ നശിക്കാനുള്ള സാധ്യതയേറി.കീടങ്ങളുടെ ആക്രമണത്തെ തുടര്‍ന്ന് മരം മുഴുവന് കേട് ബാധിക്കാന് തുടങ്ങിയിരുന്നു. ചില ചില്ലകള് അടര്‍ന്നുവീഴാനും തുടങ്ങി. ഇതേ തുടര്‍ന്ന് 2017 ഡിസംബറില് വിനോദസഞ്ചാരികള്‍ക്കുള്ള സന്ദര്‍ശനം ഇവിടെ നിര്‍ത്തിവെച്ചു. ഇതേ തുടര്‍ന്ന് ജില്ലാ കലക്ടര് സ്ഥലത്തെത്തി പരിശോധന നടത്തുകയും വനംവകുപ്പ് അധികൃതരോട് മരത്തിന്റെ സംരക്ഷണം ഉറപ്പാക്കാന് നിര്‍ദേശിക്കുകയും ചെയ്തു. അങ്ങനെ ആല്‍മരത്തിനുള്ള ചികിത്സ ആരംഭിച്ചു. ഉപ്പുവെള്ളത്തില് കീനടനാശിനി നിറച്ച് ഗ്ലൂക്കോസ് ബോട്ടില് പോലെ മരത്തില് കെട്ടിത്തൂക്കി മരത്തിനകത്തേക്ക് മരുന്ന് കുത്തിവെക്കുകയാണ് ചെയ്തിരിക്കുന്നത്. ആശുപത്രിയില് രോഗി കിടക്കുന്നത് പോലെ മരുന്നൊക്കെ കുത്തിവെച്ചാണ് ആല്‍മരത്തിനും ചികിത്സ നല്‍കുന്നത്. രണ്ട് മീറ്റര് ദൂരത്തിലാണ് ഓരോ സലൈന് ബോട്ടിലുകളും വെച്ചിരിക്കുന്നത്.


jyoti basu funeral മൃതദേഹം സംസ്‌കരിക്കില്ല; അന്ത്യ ചടങ്ങുകള് 19ന്\nമൃതദേഹം സംസ്‌കരിക്കില്ല; അന്ത്യ ചടങ്ങുകള് 19ന്\nAdministrator Sunday, January 17th, 2010 12:11 pm 17 January, 2010\nകൊല്‍ക്കൊത്ത: അന്തരിച്ച മുതിര്‍ന്ന സി പി ഐ എം നേതാവ് ജ്യോതിബസുവിന്റെ മൃതദേഹം എന് ആര് എസ് മെഡിക്കല് കോളജിന് വിട്ട്‌കൊടുക്കാന് സി പി ഐ എം തീരുമാനം. മൃതദേഹം സംസ്‌കരിക്കില്ല. ബസുവിന്റെ അന്ത്യാഭിലാഷപ്രകാരമാണ് തീരുമാനം. വിദ്യാര്‍ഥികള്‍ക്ക് പഠനാവശ്യത്തിനായാണ് മൃതദേഹം വിട്ട് കൊടുക്കുന്നത്. മൃതദേഹം ചൊവ്വാഴ്ച ആശുപത്രി അധികൃതര്‍ക്ക് കൈമാറും.\nബസുവിന്റെ മൃതദേഹം ഇന്ദിരാഭവനില് എത്തിച്ചു. ശേഷം പാര്‍ട്ടി സംസ്ഥാന കമ്മിറ്റി ഓഫീസിലെത്തിക്കും. ഇവിടെ പാര്‍ട്ടി നേതാക്കള് ആദരാജ്ഞലികള് അര്‍പ്പിക്കും. തുടര്‍ന്ന് നേതാജി സുഭാഷ് ചന്ദ്രബോസ് ഇന്‍ഡോര് സ്‌റ്റേഡിയത്തില് പൊതു ദര്‍ശനത്തിന് വെക്കും. മൃതദേഹം ബസുവിന്റെ മകള് ചന്ദന്‍ബസുവിന്റെ വസതിയിലെത്തിച്ചു അന്ത്യ ചടങ്ങുകളില് ബി ജെ പി നേതാവ് എല് കെ അദ്വാനി പങ്കെടുക്കും.\n2003 ഫെബ്രുവരിയിലാണ് ബസു തന്റെ മൃതദേഹം വിദ്യാര്‍ഥികള്‍ക്ക് വി്ട്ട് കൊടുക്കണമെന്ന് ആദ്യം ആവശ്യപ്പെട്ടത്. ഒരു കമ്യൂണിസ്റ്റുകാരന് മരണ ശേഷവും പൊതു ജനത്തെ സേവിക്കാന് ലഭിക്കുന്ന അവസരമാണിതെന്നാണ് അദ്ദേഹം പറഞ്ഞിരുന്നത്. 2003 മെയില് തന്നെ അദ്ദേഹം തന്റെ ആവശ്യം പാര്‍ട്ടിക്ക് എഴുതി നല്‍കുകയും ചെയ്തു. ഇതനുസരിച്ചാണ്


സുപ്രീംകോടതി വിധി നടപ്പാക്കാന് കേരളാ സര്‍ക്കാരിന് എന്താണിത്ര തിടുക്കം...? ലിംഗ സമത്വത്തില് മുത്തലാക്കും ശബരിമലയും വെവ്വേറെ വിഷയങ്ങള്; ബിജെപിക്ക് ഇരട്ടമുഖമില്ലെന്ന് അമിത് ഷാ - Pravasishabdam\nസുപ്രീംകോടതി വിധി നടപ്പാക്കാന് കേരളാ സര്‍ക്കാരിന് എന്താണിത്ര തിടുക്കം…? ലിംഗ സമത്വത്തില് മുത്തലാക്കും ശബരിമലയും വെവ്വേറെ വിഷയങ്ങള്; ബിജെപിക്ക് ഇരട്ടമുഖമില്ലെന്ന് അമിത് ഷാ\nBy : subeditor5 | November 14, 2018\nന്യൂഡല്‍ഹി: ശബരിമലയില് സുപ്രീംകോടതി വിധി നടപ്പാക്കാന് കേരളാ സര്‍ക്കാരിന് എന്തിനാണ് ഇത്ര തിടുക്കമെന്ന് ബിജെപി ദേശീയാദ്ധ്യക്ഷന് അമിത്ഷാ. പ്രശ്‌നം രാഷ്ട്രീയവല്‍ക്കരിക്കാനാണ് ശ്രമിക്കുന്നതെന്ന് കുറ്റപ്പെടുത്തിയ അമിത്ഷാ പക്ഷേ ഇക്കാര്യത്തില് സുപ്രീംകോടതി വിധിയെ മരവിപ്പിക്കുന്ന ഓര്‍ഡിനന്‍സ് സംബന്ധിച്ച കാര്യത്തില് മലക്കംമറിയുകയും ചെയ്തു.\nശബരിമലവിധിയുടെ കാര്യത്തില് പ്രത്യേക ഓര്‍ഡിനന്‍സിന്റെ കാര്യമില്ലെന്ന് അദ്ദേഹം പറഞ്ഞു. സുപ്രീംകോടതിയുടെ മറ്റു വിധികളില് കേരളാസര്‍ക്കാര് ഈ താല്‍പ്പര്യം എടുക്കാത്തതെന്താണെന്ന് ചോദിച്ച അദ്ദേഹം ഇത് രാഷ്ട്രീയം കളിക്കലല്ലേ എന്നും പറഞ്ഞു. മുത്തലാക്ക് കേസില് ലിംഗസമത്വത്തിനായി പിടിച്ച ബിജെപി ശബരിമല വിഷയത്തില് അക്കാര്യം കാട്ടാത്തത് ഇരട്ടമുഖമല്ലേ എന്ന ചോദ്യത്തിന് അത് രണ്ടും രണ്ടു വിഷയാമണെന്ന് അദ്ദേഹം പറഞ്ഞു.\nഇന്ത്യയില് പുരുഷന്മാര്‍ക്ക് പ്രവേശനമില്ലാത്ത 13 ക്ഷേത്രങ്ങളുണ്ട്. ഏതു ഗുരുദ്വാരകളില് പ്രവേശിച്ചാലും നിങ്ങള്‍ക്ക് തല മറയ്‌ക്കേണ്ടി വരും. ഇത് എല്ലാവരുടെയും വികാരങ്ങളെ മാനിക്കലാണ്. ക്ഷേത്രങ്ങളില് പുരുഷന്മാര്‍ക്ക് പ്രവേശനം നിഷേധിച്ചിരുന്നെങ്കില് എന്തു ചെയ്യുമായിരുന്നെന്നും അദ്ദേഹം ചോദിച്ചു.\nസിബിഐയിലെ രണ്ട് ഉന്നതോദ്യോഗസ്ഥര് തമ്മിലുള്ള പോരിനെക്കുറിച്ച് ചോദിച്ചപ്പോള് അവിടെ അച്ചടക്കം സ്ഥാപിക്കാനുള്ള നടപടിയാണ് നടത്തിയതെന്നും അതില് രാഷ്ട്രീയം ഇല്ലെന്നുമായിരുന്നു മറുപടി. ആരേയും അകത്താക്കാനോ രാഷ്ട്രീയ നേട്ടം ഉണ്ടാക്കാനോ സിബിഐ യെ ഈ സര്‍ക്കാര് ഉപയോഗപ്പെടുത്തിയിട്ടില്ല. രണ്ടു ഉദ്യോഗസ്ഥര്‍ക്കെതിരേയും തെളിവുകള് വന്നപ്പോള് നടപടിയെടുക്കുക മാത്രമേ ചെയ്തിട്ടുള്ളൂ. രണ്ടുപേരെയും ലീവിന് അയച്ചു. സുപ്രീംകോടതിയുടെ നേതൃത്വത്തില് ഇരുവര്‍ക്കും എതിരേ അന്വേഷണം നടന്നുവരികയാണ്.\nവസന്തകുമാറിന്റെ കുടുംബത്തെ സര്‍ക്കാര് സംരക്ഷിക്കുമെന്ന് ഇപി ജയരാജന്\nവീരമൃത്യുവരിച്ച വസന്തകുമാറിന്റെ ഭൗതികദേഹം ജന്മനാട് ഏറ്റുവാങ്ങി


മുഖ്യമന്ത്രിയുടെ വിവാദ ഹെലികോപ്റ്റർ യാത്ര; പിണറായി വിജയനെ കളിയാക്കി ജേക്കബ് തോമസ് - Pinarayi vijayans helicopter journey: DGP jacob thomas trolls Chief minister\nPinarayi Vijayans Helicopter Journey Dgp Jacob Thomas Trolls Chief Minister\n'പോരട്ടെ പാക്കേജുകൾ' എന്ന പേരിലുള്ള ഫെയ്സ് ബുക്ക് കുറിപ്പിലൂടെയാണ് ജേക്കബ് തോമസിന്റെ വിമർശനം\nJanuary 10, 2018 12:24:41 pm\nതിരുവനന്തപുരം: മുഖ്യമന്ത്രിയുടെ ഹെലികോപ്റ്റർ യാത്രയെ കളിയാക്കി മുൻ ഡിജിപി ജേക്കബ് തോമസ്. ‘പോരട്ടെ പാക്കേജുകൾ’ എന്ന പേരിലുള്ള ഫെയ്സ് ബുക്ക് കുറിപ്പിലൂടെയാണ് ജേക്കബ് തോമസിന്റെ വിമർശനം. ഓഖിദുരന്തത്തിൽ 210 കുടുംബങ്ങളുടെ കാത്തിരിപ്പ് തുടരുമ്പോൾ ഹെലികോപ്റ്റർ കമ്പനി കാത്തിരിക്കുന്ന് എട്ടു ലക്ഷമെന്നാണ് ജേക്കബ് തോമസിന്റെ പരിഹാസം.\nഓഖി ദുരന്തം വിലയിരുത്താനെത്തിയ കേന്ദ്രസംഘത്തെ കാണാൻ മുഖ്യമന്ത്രി പിണറായി വിജയൻ ഹെലികോപ്റ്റർ നടത്തിയ യാത്രയാണ് വിവാദത്തിലായത്. യാത്രയ്ക്ക് പണം അനുവദിച്ചത് മുഖ്യമന്ത്രിയുടെ ഓഫീസ് അറിഞ്ഞില്ലെന്ന വാദം തെറ്റാണെന്ന് സാധൂകരിക്കുന്ന തെളിവുകൾ പുറത്ത് വന്നിരുന്നു. ഓഖി ഫണ്ടിൽ നിന്ന് പണം അനുവദിച്ചുകൊണ്ടുള്ള ഉത്തരവ് മുഖ്യമന്ത്രിയുടെ പ്രൈവറ്റ് സെക്രട്ടറിക്ക് ലഭിച്ചിരുന്നു.\nതൃശൂരിൽ സിപിഎമ്മിന്റെ ജില്ലാ സമ്മേളന വേദിയിൽ നിന്നാണ് മുഖ്യമന്ത്രി തിരുവനന്തപുരത്തേക്ക് ഹെലികോപ്റ്ററിൽ യാത്ര ചെയ്തത്. ഇതിനായി ഹെലികോപ്റ്ററിന് എട്ട് ലക്ഷം വാടക നൽകി. 13 ലക്ഷമായിരുന്നു കമ്പനി ചോദിച്ചത്. എന്നാൽ വിലപേശി ഇത് എട്ട് ലക്ഷമാക്കുകയായിരുന്നു.


കശ്മീര് താഴ്‌വര വീണ്ടും പ്രക്ഷുബ്ധമാവുന്നു\nFri Feb 22 2019 13:34:24 GMT+0530 (IST)\nകശ്മീര് താഴ്‌വര വീണ്ടും പ്രക്ഷുബ്ധമാവുന്നതിന്റെ ലക്ഷണങ്ങളാണ് കണ്ടുകൊണ്ടിരിക്കുന്നത്. തെക്കന് കശ്മീരിലെ ഷോപിയാനില് ഞായറാഴ്ചയുണ്ടായ ഏറ്റുമുട്ടലില് അഞ്ചു സായുധര് കൊല്ലപ്പെട്ടു. രാഷ്ട്രീയ റൈഫിള്‍സിന്റെ നീക്കങ്ങളില് പ്രതിഷേധിച്ച നാട്ടുകാര് തെരുവിലിറങ്ങിയതിനെ തുടര്‍ന്നുണ്ടായ സംഘര്‍ഷത്തില് അഞ്ചു സിവിലിയന്‍മാരാണ് മരണമടഞ്ഞത്. ശ്രീനഗറിലെ ചട്ടര്‍ബാലില് പ്രതിഷേധത്തെ അടിച്ചമര്‍ത്തുന്നതിനിടയില് സിആര്‍പിഎഫ് കവചിതവാഹനം കയറ്റി ഒരു യുവാവിനെ കൊലപ്പെടുത്തുന്ന ദൃശ്യങ്ങള് പ്രചരിക്കുന്നുണ്ട്. ചട്ടര്‍ബാലില് വെടിയേറ്റുവീണ മൂന്നുപേര് ലശ്കറെ ത്വയ്യിബയുടെ സായുധപോരാളികളാണെന്ന് സൈന്യം വിശദീകരിക്കുന്നു. പ്രക്ഷോഭം വ്യാപകമായതോടെ ഭരണകൂടം ഇന്റര്‍നെറ്റ് ബന്ധങ്ങളൊക്കെ വിച്ഛേദിച്ചിരിക്കയാണ്.\nദശാബ്ദങ്ങളായി നീറിപ്പുകഞ്ഞുകൊണ്ടിരിക്കുന്ന കശ്മീര് പ്രശ്‌നത്തിനു രാഷ്ട്രീയമായ പരിഹാരമാണു വേണ്ടതെന്ന് സൈനികമേധാവികളടക്കം പലരും നിര്‍ദേശിച്ചുവെങ്കിലും കേന്ദ്രം ഭരിക്കുന്നത് യുപിഎ ആയാലും എന്‍ഡിഎ ആയാലും തങ്ങള് പിടിച്ച മുയലിന് മൂന്നു കൊമ്പ് എന്ന നയം തന്നെയാണ് പിന്തുടരുന്നത്. മേല്‍ക്കോയ്മാ മാധ്യമങ്ങളും എസ്റ്റാബ്ലിഷ്‌മെന്റും എത്രമേല് അവഗണിച്ചാലും അതിന്റെ അനര്‍ഥങ്ങള് പ്രവിശ്യയെ മുഴുവന് ബാധിച്ചിട്ടുണ്ടെന്നതില് ഒരു സംശയവുമില്ല. നേരത്തേ ചില പ്രദേശങ്ങളില് മാത്രം കണ്ടിരുന്ന സംഘര്‍ഷം വ്യാപിച്ചുകൊണ്ടിരിക്കുകയാണ്. ഇതുവരെ താരതമ്യേന സമാധാനപരമായിരുന്നു ഷോപിയാന്.\n2007-08 കാലഘട്ടം തൊട്ട് സംഘര്‍ഷത്തിലും മരണസംഖ്യയിലും നേരിയ കുറവ് കണ്ടിരുന്നുവെങ്കിലും 2016 ജൂലൈയില് ബുര്‍ഹാന് വാനി കൊല്ലപ്പെട്ടതിനുശേഷം ഏറ്റുമുട്ടലും മരണവും വര്‍ധിച്ചുവരുകയാണ്. 2017ല് മാത്രം 358 പേര് താഴ്‌വരയില് കൊല്ലപ്പെട്ടുവെന്നാണ് ഔദ്യോഗികമായ കണക്ക്.\nഏറ്റുമുട്ടലുകളുടെ സ്വഭാവത്തില് വന്ന മാറ്റം ഉല്‍ക്കണ്ഠാജനകമാണ്. അതിര്‍ത്തി കടന്നുവരുന്ന സായുധസംഘങ്ങളുടെ സ്വാധീനം കുറഞ്ഞുവരുമ്പോള് ഹിസ്ബുല് മുജാഹിദീന് പോലുള്ള തദ്ദേശീയ സംഘടനകളില് കൂടുതല് പേര് അംഗങ്ങളാവുന്നു. ഷോപിയാനില് കൊ ല്ലപ്പെട്ട ഡോ. മുഹമ്മദ് റഫി ഭട്ടിന്റെ കഥ തന്നെ പ്രക്ഷോഭത്തിന്റെ സ്വഭാവത്തില് വരുന്ന മാറ്റം സൂചിപ്പിക്കുന്നു. വിദ്യാര്‍ഥികള്‍ക്കു പ്രിയങ്കരനായ, മൃദുഭാഷിയായ അധ്യാപകന് സായുധപോരാളിയായി മാറുന്നതിനു പിന്നില് കശ്മീര് പ്രശ്‌നം കൈകാര്യം ചെയ്യുന്നതിലുണ്ടായ പരാജയം ഒളിഞ്ഞിരിപ്പുണ്ട്.\nവിചിത്രമായ ഒരു ഐക്യമുന്നണിയാണ് സംസ്ഥാനം ഭരിക്കുന്നത്. സഖ്യകക്ഷികളായ പിഡിപിയും ബിജെപിയും തമ്മില് ആശയപ്പൊരുത്തം തീരെയില്ല. കഠ്‌വയില് പിഞ്ചുകുഞ്ഞിനെ ബലാല്‍സംഗം ചെയ്തുകൊന്നത് ഒരു ചെറിയ കാര്യമാണെന്നു പറയുന്ന ഉപമുഖ്യമന്ത്രി കവീന്ദര് ഗുപ്തയും പരോക്ഷമായി കശ്മീര് പ്രക്ഷോഭകരുടെ കൂടെ നില്‍ക്കുന്ന മുഖ്യമന്ത്രി മെഹ്ബൂബാ മുഫ്തിയും കൈകോര്‍ക്കുന്നതിലെ കാപട്യം തന്നെയാണ് ഡല്‍ഹിയിലെ ഭരണാധികാരികളിലും കാണുന്നത്. കശ്മീര് ഭരിക്കുന്നത് രാഷ്ട്രീയകക്ഷികളല്ല; പലതരം സുരക്ഷാ സൈന്യങ്ങളാണ്.


വിദ്വേഷ പ്രസംഗം; പി സി ജോര്‍ജിന്റെ മുന്‍കൂര് ജാമ്യാപേക്ഷ ഇന്ന് പരിഗണിക്കും - Narada News\n03 - Jul - 2022 08:36 PM\nവിദ്വേഷ പ്രസംഗം; പി സി ജോര്‍ജിന്റെ മുന്‍കൂര് ജാമ്യാപേക്ഷ ഇന്ന് പരിഗണിക്കും\nMay 16, 2022 - 09:36\nവിദ്വേഷ പ്രസംഗം നടത്തിയ കേസില് പി സി ജോര്‍ജ് സമര്‍പ്പിച്ച മുന്‍കൂര് ജാമ്യാപേക്ഷ എറണാകുളം ജില്ലാ സെഷന്‍സ് കോടതി ഇന്ന് വീണ്ടും പരിഗണിക്കും.എറണാകുളം വെണ്ണലയിലെ നടത്തിയ പ്രസംഗവുമായി ബന്ധപ്പെട്ടാണ് ജാമ്യമില്ലാക്കുറ്റം ചുമത്തി കേസെടുത്തത്. രാഷ്ടീയ ലക്ഷ്യങ്ങളോടെയാണ് സര്‍ക്കാരിന്‍റെ നടപടിയെന്നും ജാമ്യം വേണമെന്നുമാണ് പി സി ജോര്‍ജിന്‍റെ ആവശ്യം. ഹര്‍ജിയില് സര്‍ക്കാര് ഇന്ന് മറുപടി നല്‍കും. കേസില് തന്‍റെ അറസ്റ്റ് തടഞ്ഞ് ഇടക്കാല ഉത്തരവ് വേണമെന്ന പി സി ജോര്‍ജിന്‍റെ ആവശ്യം കോടതി കഴിഞ്ഞ തള്ളിയിരുന്നു.\nപി സി ജോര്‍ജിനെ വെണ്ണലയിലെ പ്രസംഗത്തിന് ക്ഷണിച്ചതില് ഗൂഢാലോചനയുണ്ടെന്ന് കൊച്ചി കമ്മിഷണര് സി എച്ച് നാഗരാജു പറഞ്ഞിരുന്നു. മുന് പ്രസംഗം ആവര്‍ത്തിക്കാനുള്ള സാഹചര്യമുണ്ടെന്നത് മനസിലാക്കിയാണോ ക്ഷണമെന്ന് സംശയമുണ്ട്. സംഘാടകര്‍ക്കെതിരെ ആവശ്യമെങ്കില് കേസെടുക്കും. പി സി ജോര്‍ജിനെതിരെ മത വിദ്വേഷം പരത്തുന്ന പ്രസംഗം നടത്തിയതിന് നിലവില് ഒരു കേസുണ്ട്. ഈ സാഹചര്യത്തില് അദ്ദേഹത്തെ വീണ്ടും ക്ഷണിച്ചു കൊണ്ടുവന്ന് സമാന പ്രസംഗം ആവര്‍ത്തിക്കാനുള്ള പ്രേരണ സംഘാടകര് ചെലുത്തിയോയെന്നും അന്വേഷിക്കും. പിസിക്കെതിരെ ചുമത്തിയ 153 A, 295 A വകുപ്പുകള് നിലനില്‍ക്കും. ജോര്‍ജിന്റെ അറസ്റ്റുണ്ടാകും പക്ഷേ തിടുക്കമില്ലെന്നും കമ്മിഷണര് വ്യക്തമാക്കിയിരുന്നു.\nപി സി ജോര്‍ജിന്റെ അറസ്റ്റ് എന്തായാലും ഉണ്ടാകും. അറസ്റ്റ് ചെയ്യാന് തിടുക്കമില്ല. വീണ്ടും അറസ്റ്റ് ചെയ്താല് ജാമ്യത്തിലിറങ്ങാനുള്ള സാധ്യതയുണ്ട്. അതുകൊണ്ട് കൃത്യമായ അന്വേഷണം നടത്തുമെന്ന് അദ്ദേഹം കൂട്ടിച്ചേര്‍ത്തിരുന്നു. പ്രസംഗത്തിന്റെ ദൃശ്യങ്ങള് പരിശോധിച്ചതായും പി സി ജോര്‍ജ് വിദ്വേഷ പ്രസംഗം നടത്തിയതായി തെളിവുണ്ടെന്നും പൊലീസ് കമ്മീഷണര് വ്യക്തമാക്കിയിരുന്നു.\nസംസ്ഥാനത്ത് അതിതീവ്ര മഴയ്ക്ക് സാധ്യത,അഞ്ച് ജില്ലകളിൽ റെഡ് അലേർട്ട്, ഏഴിടത്ത് ഓറഞ്ച്...\nപ്രധാനമന്ത്രി ഇന്ന് നേപ്പാളിലെത്തും\nപാര്‍ട്ടി കോണ്‍ഗ്രസില് പങ്കെടുക്കാനാകില്ലെന്ന് ജി സുധാകരന്\nജീവിതശൈലീ രോഗനിര്‍ണയത്തിന് "സ്റ്റൈൽ ആപ്പ്" പുറത്തിറക്കി...


Emalayalee.com - കാലവര്‍ഷം: അപ്പര്‍കുട്ടനാട്ടില് കൃഷിനാശ ഭീഷണി\nകാലവര്‍ഷം: അപ്പര്‍കുട്ടനാട്ടില് കൃഷിനാശ ഭീഷണി\nകിടങ്ങറ: തുടര്‍ച്ചയായി പെയ്യുന്നമഴയില് ജലനിരപ്പുയര്‍ന്നതോടെ കുട്ടനാട്ടിലെ നെല്‍കര്‍ഷകര് ആശങ്കയിലായി. രണ്ടാം കൃഷിയിറക്കിയ കുട്ടനാട്ടിലെ വിവിധ പാടശേഖരങ്ങള് കനത്ത മഴയില് കൃഷിനാശ ഭീഷണിയിലാണ്. കുട്ടനാട്ടിലെ അഞ്ച് പഞ്ചായത്തുകളിലായി 80, 90 ദിവസങ്ങള് പ്രായമായ 10,000 ഹെക്ടര് നെല്‍കൃഷിയുടെ വിളവെടുപ്പാണ് ഭീഷണിയിലായിരിക്കുന്നത്. തുടര്‍ച്ചയായ മഴയില് പാടത്ത് വെള്ളം കെട്ടിക്കിടക്കുന്നതിനാലും അമിത ഭാരവും മൂലം നെല്‍ചെടികള് ചാഞ്ഞുതുടങ്ങിയതാണ് കര്‍ഷകരെ ആശങ്കയിലാഴ്ത്തുന്നത്. പമ്പിംഗ് നടത്തി വെള്ളം വറ്റിച്ചാലും നിലംപതിച്ച നെല്‍ചെടികളെ സംരക്ഷിക്കാന് കഴിയില്ലെന്ന് കര്‍ഷകര് പറയുന്നു. അപ്പര്‍കുട്ടനാട്ടിലെ എടത്വാ, ചമ്പക്കുളം കൃഷി ഭവനുകളുടെ പരിതിയില് വരുന്ന ചുങ്കം, ഇടച്ചുങ്കം, വടകര, പാടശേഖരങ്ങളിലെ 50 ഏക്കറുള്ള നെല്‍ചെടികളാണ് നിലംപതിച്ചത്. നെടുമുടി പഞ്ചായത്തിലെ മാത്തൂര് പാടശേഖരത്തിലെ 650 ഏക്കറിലെ നെല്‍ചെടികളും ചാഞ്ഞുതുടങ്ങിയിട്ടുണ്ട്. പാടശേഖരങ്ങളിലെ വെള്ളം വറ്റിക്കാന് സാധിക്കാത്തതുമൂലം നെല്‍ചെടികള് നീറിയും കിളിര്‍ത്തും നശിക്കുകയാണ്. വോള്‍ട്ടേജ് ക്ഷാമം പാടത്തില് കെട്ടിക്കിടക്കുന്ന വെള്ളം പമ്പ് ചെയ്യുന്നതിനും തടസമാകുന്നുണ്ട്. രണ്ടാം കൃഷിയിറക്കിയ പാടശേഖരങ്ങളില് ഇപ്പോഴത്തെ നിലയനുസരിച്ച് നല്ല വിളവ് ലഭിക്കുമെന്ന പ്രതീക്ഷയിലാണ് അപ്പര്‍കുട്ടനാട്ടിലെ നൂറുകണക്കിന് നെല്‍കര്‍ഷകര്. ഇതുവരെ ശക്തമായ വെള്ളപ്പൊക്കം അനുഭവപ്പെടാതിരുന്നതിനാല് മടവീഴ്ച പോലെയുള്ള പ്രതിസന്ധിയില് നിന്നും രക്ഷപ്പെട്ട കര്‍ഷകര്‍ക്ക് നെല്‍ചെടികള് പരക്കെ വീഴാന് തുടങ്ങിയത് ഏറെ ആശങ്കയുളവാക്കിയിരിക്കുകയാണ്. രണ്ടാംകൃഷി വിളവെടുപ്പ് പ്രതിസന്ധി പരിഹരിക്കാന് കൃഷിവകുപ്പ് അടിയന്തിരമായി ഇടപെടണമെന്ന് കേരള നെല്‍കര്‍ഷക യൂണിയന് എം. സംസ്ഥാന പ്രസിഡന്റ് ജോസ് കോയിപ്പള്ളി ആവശ്യപ്പെട്ടു.


ആദ്യ കാമുകിയെ പോലെ തോന്നി, രണ്ടാമത്തെ പ്രണയത്തില് മഖ്ബൂല് സല്‍മാന് പറ്റിയതിങ്ങനെ | Maqbool Salman in Manu Kannanthanam's next film Dhooram - Malayalam Filmibeat\n» ആദ്യ കാമുകിയെ പോലെ തോന്നി, രണ്ടാമത്തെ പ്രണയത്തില് മഖ്ബൂല് സല്‍മാന് പറ്റിയതിങ്ങനെ\nUpdated: Monday, July 25, 2016, 11:24 [IST]\nമഖ്ബൂല് സല്‍മാന്, ഷൈന് ടോം ചാക്കോ, ഭഗത് മാനുവല് എന്നിവരെ കേന്ദ്ര കഥാപാത്രങ്ങളാക്കി നവാഗതനായ മനു കണ്ണന്താനം സംവിധാനം ചെയ്യുന്ന ചിത്രമാണ് ദൂരം. ഒരു ക്യാംപസ് ലവ് സ്റ്റോറിയാണ് ചിത്രം. ഇരട്ട സഹോദരിമാരായ ഐമയും ഐനയുമാണ് ചിത്രത്തില് നായികമാരായി എത്തുന്നത്.\nകോളേജില് വച്ച് ഡെന്നീസ് പോള്(മഖ്ബൂല് സല്‍മാന്) ആന് മരിയ എന്ന പെണ്‍കുട്ടിയുമായി പ്രണയത്തിലാകുന്നു. എന്നാല് പല കാരണങ്ങളാലും ഇരുവര്‍ക്കും ഒന്നിക്കാന് കഴിയാതെ വരികയാണ്. പഠിത്തം കഴിഞ്ഞ് രണ്ട് പേരും രണ്ട് വഴിക്കായി പിരിയുന്നു. തുടര്‍ന്ന് ഡെന്നീസ് ബാങ്കോക്കില് ബിസിനസ് കണ്‍സള്‍ട്ടന്റായി ജോലി നോക്കുന്ന സമയത്താണ് ആദ്യ കാമുകിയായ ആന് മരിയയെ പോലൊരു പെണ്‍കുട്ടിയെ ഡെന്നീസ് കണ്ടുമുട്ടന്നത്.\nആന് മരിയയെ പോലുള്ള റിഥിയെ കണ്ടുമുട്ടുന്നതും തുടര്‍ന്നുണ്ടാകുന്ന സംഭവങ്ങളുമാണ് ദൂരം. നവാഗതനായ മനു കണ്ണന്താനാമാണ് ചിത്രം സംവിധാനം ചെയ്യുന്നത്.\nസുരാജ് വെഞ്ഞാറമൂട്, സായ് കുമാര്, ശശി കലിംഗ, ഇടവേള ബാബു, ശിവാജ് ഗുരുവായൂര്, അര്‍ച്ചന കവി, രഞ്ജിനി മുരളി, ഗായത്രി എന്നിവരാണ് ചിത്രത്തിലെ മറ്റ് കഥാപാത്രങ്ങളെ അവതരിപ്പിക്കുന്നത്.\nനിവ് ആര്‍ട്ട് മൂവിസിന്റെ ബാനറില് ഷാജി മാത്യൂവാണ് ചിത്രം നിര്‍മിക്കുന്നത്.\nഇരട്ട സഹോദരിമാരായ ഐമയും ഐനയും. ഫോട്ടോ കാണൂ...\nRead more about: malayalam film malayalam cinema malayalam movie news maqbool salman shine tom chacko മലയാളം സിനിമ മഖ്ബൂല് സല്‍മാന് ഷൈന് ടോം ചാക്കോ\nMaqbool Salman in Manu Kannanthanam's next film Dhooram.


ലൈംഗിക പീഡനം: അറബി അറസ്റില് | Arab arrested in sexual harassment case - Malayalam Oneindia\nലൈംഗിക പീഡനം: അറബി അറസ്റില്\nകോഴിക്കോട്: ഭാര്യയെ ലൈംഗികമായി പീഡിപ്പിച്ചതിന് അറുപത്തേഴുകാരനായ അറബിയെ പൊലീസ് അറസ്റ് ചെയ്തു.\nഅബുദാബിയില് നിന്നെത്തിയ ഖലീഫ യൂസഫ് ഹുസൈനെ പതിനെട്ടുകാരിയായ ഭാര്യ റഹീനയുടെ പരാതിയെ തുടര്‍ന്നാണ് പൊലീസ് അറസ്റ് ചെയ്തത്.\nഒരു വര്‍ഷം മുമ്പ് കോഴിക്കോട് വന്നപ്പോഴാണ് ഹുസൈന് റഹീനയെ വിവാഹം ചെയ്തത്. റഹീനയോടൊപ്പം ഒരു മാസം കഴിഞ്ഞ് മടങ്ങിപ്പോയ ഹുസൈന് എല്ലാ മാസവും മൂവായിരം രൂപ ചെലവിനായി അയച്ചുകൊടുക്കാറുണ്ടായിരുന്നു. ഈയിടെ ഹുസൈനില് നിന്ന് വിവാഹ മോചന നോട്ടീസ് റഹീനയ്ക്ക് ലഭിച്ചു.\nമലയാളത്തിലെഴുതിയ നോട്ടീസ് സ്വീകരിക്കാന് റഹീന വിസമ്മതിച്ചു. ഹുസൈന് മലയാളം അറിയില്ലെന്ന് റഹീന പറയുന്നു. ഈയിടെ കോഴിക്കോട്ടെത്തിയ ഹുസൈന് വീണ്ടും വിവാഹം ചെയ്യുന്നതിനുള്ള ഒരുക്കത്തിലായിരുന്നു.\nചെലവിനുള്ള പണം ആവശ്യപ്പെട്ട് ഹോട്ടല് മുറിയില് ചെന്ന റഹീനയെ അവിടെ വെച്ച് ലൈംഗികമായി പീഡിപ്പിച്ചുവെന്നാണ് പരാതിയില് പറയുന്നത്.


ഹോട്ടലിൽ നിരീക്ഷണത്തിലായിരുന്ന 84 പേരെ വീടുകളിലേക്കു മാറ്റി : Deepika.com Nattu Visesham\nമൂന്നാർ: മൂന്നാർ കെടിഡിസി ഹോട്ടലിൽ ക്വാറന്‍റൈനിലായിരുന്ന വിനോദസഞ്ചാരികളടക്കമുള്ളവരെ വീട്ടിലേക്കു മാറ്റി. 84 പേരടങ്ങുന്ന സംഘത്തിലെ ഏഴുപേരുടെ പരിശോധനാഫലം നെഗറ്റീവായതും മറ്റുള്ളവരിൽ രോഗലക്ഷണങ്ങൾ കണ്ടെത്താൻ കഴിയാത്ത സാഹചര്യത്തിലുമാണ് മുഴുവൻ പേരെയും അധികൃതർ വീടുകളിലേക്കു മാറ്റിയത്.\nമാർച്ച് പത്തിനാണ് വിദേശിയടങ്ങുന്ന സംഘം മൂന്നാർ സന്ദർശനത്തിനായി എത്തിയത്. ഇവരിൽ ഒരാൾക്ക് കോവിഡ് സ്ഥിരീകരിച്ചതോടെ ജീവനക്കാരെ മുഴുവൻ ഹോട്ടലിൽ ക്വാറന്‍റൈനിലാക്കുകയായിരുന്നു. ഇതിൽ ഒറീസയിൽനിന്നെത്തിയ മൂന്നുപേരും ഡ്രൈവറും ഉൾപ്പെടുന്നു.\nകഴിഞ്ഞദിവസങ്ങളിൽ ഇവരിൽ ഏഴുപേരുടെ സാന്പിളുകളുടെ പരിശോധനാഫലം പുറത്തുവന്നപ്പോൾ ഏഴെണ്ണവും നെഗറ്റീവായിരുന്നു. ഇതോടെ മുഴുവൻ പേരെയും വിട്ടയയ്ക്കാൻ അധികൃതർ തീരുമാനിച്ചെങ്കിലും പുറത്തുവിടുന്നതിന് ചില തടസങ്ങൾ നേരിട്ടു.\nഇന്നലെ രാവിലെയാണ് മുഴുവൻപേരെയും വിടുന്നതിന് ജില്ലാ ഭരണകൂടത്തിന്‍റെ അനുമതി ലഭിച്ചത്. തുടർന്നാണ് 84 പേരെ വിട്ടതെന്ന് സബ് കളക്ടർ പ്രേം കൃഷ്ണൻ അറിയിച്ചു.\nഹോട്ടലിൽ താമസിച്ചു മടങ്ങിയ ബ്രിട്ടീഷ് പൗരൻ എറണാകുളം കളമേശരിയിൽ ചികിൽസ പൂർത്തിയാക്കി നാട്ടിലേക്ക് മടങ്ങിയിരുന്നു. ക്വാറന്‍റൈനിലായ ജീവനക്കാരും വീട്ടിലേക്ക് മടങ്ങുന്നതോടെ കൊറോണയുടെ ആശങ്ക നേരിയതോതിൽ കുറയുകയാണ്.\nഭരണകൂടം നൽകുന്ന പാസുകൾ ഉപയോഗിച്ച് സ്വന്തം നാട്ടിലും വീടുകളിലും എത്തുന്നവർ 14 ദിവസം വീട്ടിൽ ക്വാറന്‍റൈനിലാകണമെന്നാണ് നിർദേശം.


പിടിവിടാതെ കോവിഡ്, രാജ്യത്ത് രോഗബാധിതരുടെ എണ്ണത്തില് വന് വര്‍ദ്ധന – Media Mangalam\nപിടിവിടാതെ കോവിഡ്, രാജ്യത്ത് രോഗബാധിതരുടെ എണ്ണത്തില് വന് വര്‍ദ്ധന\nA migrant worker gets her temperature checked before being allowed to boardatrain tomorrow to head to her home state, in Jammu, India, Thursday, June.11, 2020. Two andahalf months of nationwide lockdown kept numbers of infections relatively low in India. But with restrictions easing in recent weeks, cases have shot up with India's tally becoming the fifth highest in the world, raising questions about whether authorities have done enough to avert catastrophe. (AP Photo/Channi Anand)\nന്യൂഡല്‍ഹി: രാജ്യത്ത് കഴിഞ്ഞ 24 മണിക്കൂറിനുള്ളില് 37,724 പേര്‍ക്കു കൂടി കൊവിഡ് 19 സ്ഥിരീകരിച്ചു. ഇന്നലെ മാത്രം 648 പേരാണ് മരണമടഞ്ഞത്. 11,92,915 ആളുകള് നിലവില് രാജ്യത്ത് രോഗബാധിതരായുണ്ട്. 28,732 പേര് ഇതിനകം മരണമടഞ്ഞു.\nകേന്ദ്ര ആരോഗ്യ മന്ത്രാലയം പുറത്തുവിട്ട റിപ്പോര്‍ട്ട് പ്രകാരം 7,53,050 പേര് രോഗമുക്തരായപ്പോള്, 4,11,133 പേര് ചികിത്സയില് തുടരുകയാണ്.\nജൂലായ് 21 വരെയുള്ള കണക്ക് പ്രകാരം രാജ്യത്ത് ആകൈ ആറ് ലക്ഷം പുതിയ രോഗികളാണ് ഉള്ളത്. ജൂണ് 30 വരെ 5.9 ലക്ഷമായിരുന്നു ആകെ രോഗികള്. അതില് മേയ് മാസസത്തില് 1.5 ലക്ഷം പേര് രോഗികളായി. ജൂണില് നാലു ലക്ഷവരും. ഈ മാസം മാത്രം 11,000 പേര് കോവിഡ് ബാധിച്ചു മരിച്ചു. ആകെ മരണത്തില് 40% ഈ മാസം മാത്രം നടന്നിട്ടുള്ളവയാണ്. മേയ് മാസം 4,267 പേരും. ജൂണില് 11,988 പേരും. ഈ മാസം ഇതുവരെ 11,325 പേരുമാണ് മരണപ്പെട്ടത്.\nഇന്നലെ മഹാരാഷ്ട്രയില് 8000ല് ഏറെ പുതിയ കോവിഡ് കേസുകള് റിപ്പോര്‍ട്ട് ചെയ്തു. തമിഴ്നാട്ടില് പുതിയ കേസുകള് 4965 ആണ്. ആന്ധ്രാപ്രദേശില് 4944, ഉത്തര്‍പ്രദേശില് 2151, മധ്യപ്രദേശില് 785, പഞ്ചാബില് 381, ഗുജറാത്തില് ആദ്യമായി രോഗികളുടെ എണ്ണം 1000 കടന്നു. രാജ്സഥാനില് 983 പേര്‍ക്ക് പുതുതായി രോഗം സ്ഥിരീകരിച്ചിട്ടുണ്ട്. ത്രിപുരയില് 202 പേര് രോഗബാധ സ്ഥിരീകരിച്ചു.\nസോഷ്യല്‍മീഡിയയിലെ പോസ്റ്റിന്റെ പേരില് ആരേയും അറസ്റ്റ് ചെയ്യാന് അവകാശമില്ല: സുപ്രീംകോടതി\nമാസ്‌കിന് പരാമാവധി എട്ട് രൂപ, 200 മില്ലി സാനിറ്റൈസറിന് ഇനി 100 രൂപയോ അതില് താഴെയോ വില\nകോഴിക്കോട് യുവാവിന് കുത്തേറ്റു\n‘കോഴി വളര്‍ത്താന് ബസ് ഉപയോഗിക്കാമെന്ന് കൃഷിമന്ത്രിയും പറഞ്ഞില്ലെങ്കിലേ അത്ഭുതമുള്ളൂ’; ലോ ഫ്ലോര് ബസ് ക്ലാസ് മുറിയാക്കാനുള്ള നീക്കം നാസയെ വെല്ലുന്ന കണ്ടുപിടിത്തമെന്ന് സാബു എം ജേക്കബ്\nകണ്ണൂർ സ്വദേശിയായ യുവാവ് ഫുജൈറയിൽ നിര്യാതനായി\nലാലുപ്രസാദ് യാദവിന്റെ വീടുകളിലും ഓഫീസുകളിൽ സിബിഐ റെയ്ഡ്; പരിശോധന റെയിൽവേ നിയമനത്തിന് കോഴയായി ഭൂമിയെഴുതി വാങ്ങിയെന്ന പുതിയ കേസിൽ\nഗുരുതര പരിക്കുകളോടെ അജ്ഞാതർ ആശുപത്രിയിലെത്തിച്ച പ്രവാസി മരിച്ചു; ആക്രമണത്തിന് പിന്നിൽ സ്വർണക്കടത്ത് മാഫിയ എന്ന് സൂചന\nദുരൂഹ സാഹചര്യത്തിൽ പ്രവാസി മരിച്ച സംഭവം; മൂന്നുപേർ പോലീസ് കസ്റ്റഡിയിൽ; ആക്രമണത്തിന് പിന്നിൽ സ്വർണക്കടത്ത് സംഘമെന്ന് സൂചന


വിഷാദമുണ്ടായിരുന്നു, ആത്മഹത്യയെ കുറിച്ചു വരെ ചിന്തിച്ചു; നടി സനുഷ – Chandrika Daily\nBy chandrika Friday October 16, 2020 09:23 am\n‘ഞാന് വല്ലാതെ ഭയന്നു. ഓടിപ്പോവുക എന്നായിരുന്നു എന്റെ മുന്നിലുള്ള ഏകമാര്‍ഗം. ഞാനെന്റെ കാര് എടുത്തു ഇറങ്ങി. വളരെ ക്ലോസ് ആയുള്ള ഒരാളെ മാത്രം വിളിച്ചു. എനിക്ക് കുറച്ചു ദിവസം ഒന്നു മാറി നില്‍ക്കണം എന്നു പറഞ്ഞു. വയനാട്ടിലേക്ക് പോയി. നിങ്ങള് ചിരിച്ചും കളിച്ചും കണ്ട ചിത്രങ്ങളെല്ലാം വല്ലാത്തൊരവസ്ഥയിലൂടെ കടന്നു പോവുമ്പോള് എടുത്തതാണ്.’ സനൂഷ പറഞ്ഞു.\nതാന് വിഷാദരോഗിയായെന്നും ആ ഘട്ടത്തില് ആത്മഹത്യയെ കുറിച്ചു വരെ ചിന്തിച്ചുവെന്നും നടി സനുഷ. ലോക്ക്ഡൗണ്‍കാലത്താണ് താരത്തിന് ഇത്തരത്തിലുള്ള മാനസിക പ്രയാസങ്ങള് ഉണ്ടായതെന്ന് സനുഷ പറഞ്ഞു. തന്റെ യൂട്യൂബ് ചാനലിലൂടെയാണ് കടന്നുപോയ വിഷാദ ദിനങ്ങളെ കുറിച്ച് സനുഷ മനസ്സു തുറന്നത്.\n‘ഒരു സമയത്ത് എനിക്ക് ഏറ്റവും കൂടുതല് മിസ് ചെയ്തത് എന്റെ ചിരിയായിരുന്നു. കൊറോണ തുടങ്ങിയ സമയം എന്നെ സംബന്ധിച്ച്, വ്യക്തിപരമായും ജോലി പരമായും വളരെ ബുദ്ധിമുട്ടേറിയ ഒന്നായിരുന്നു. ആരോടും ഒന്നും സംസാരിക്കാന് തോന്നിയില്ല. എന്താണ് പറയേണ്ടത് എന്നറിയില്ല. എന്റെ ഉള്ളിലെ ഇരുട്ട്, പേടിപെടുത്തുന്ന നിശബ്ദത ഒന്നും എങ്ങനെ പറയണമെന്ന് അറിയില്ലായിരുന്നു. പാനിക് അറ്റാക്ക്, ടെന്‍ഷന് ഒക്കെ അനുഭവിച്ചു. ഒന്നിനോടും താല്‍പ്പര്യമില്ലായിരുന്നു. ഒരു ഘട്ടം കഴിഞ്ഞപ്പോള് ഞാനെന്തെങ്കിലും തെറ്റ് ചെയ്തു പോവുമോ എന്നായി. ആത്മഹത്യയെ കുറിച്ച് കുറേ ചിന്തിച്ചു.’\n‘വീട്ടില് പറയാനും എനിക്ക് പേടിയായിരുന്നു. മെന്റല് ഹെല്‍ത്തിനു വേണ്ടി സഹായം ചോദിക്കുമ്പോള്, സൈക്കോളജിസ്റ്റിനിയോ സൈക്കാര്‍ട്ടിസ്റ്റിനിയോ കാണുന്നത് എല്ലാം പലരും ഇപ്പോഴും മോശം കാര്യമായാണ് കാണുന്നത്. ആരോടും പറയാതെ ഞാനോരു ഡോക്ടറുടെ സഹായം തേടി. മരുന്നുകള് കഴിച്ചുതുടങ്ങി.’\n‘ആ സമയത്ത് ഞാന് എല്ലാ കാര്യങ്ങളും പങ്കുവെച്ചത് അനിയനോടാണ്. എന്നെ പിടിച്ചുനിര്‍ത്തിയൊരു ഘടകം അവനാണ്. ഞാന് പോയാല് അവനാര് എന്ന ചിന്തയാണ് ആത്മഹത്യയില് നിന്നും എന്നെ പിന്തിരിപ്പിച്ചത്. യോഗ, ഡാന്‍സ്, യാത്രകള് മനസ്സിനിഷ്ടമുള്ള കാര്യങ്ങള് ചെയ്തു തിികെ വരാന് ശ്രമിച്ചു. ഇപ്പോള് മെഡിക്കേഷന് ഒക്കെ നിര്‍ത്തി. ജീവിതത്തെ വീണ്ടും സ്‌നേഹിക്കാന് തുടങ്ങിയിട്ടുണ്ട് ഇപ്പോള്. എന്നെക്കുറിച്ച് ഇപ്പോഴെനിക്ക് അഭിമാനം തോന്നുന്നുണ്ട്, വിട്ടുകൊടുക്കാതിരുന്നതിന്.’\nവിഷാദാവസ്ഥകളിലൂടെ കടന്നുപോവുന്നവര്‍ക്കുള്ള ഒരു സന്ദേശം നല്‍കി കൊണ്ടാണ് സനൂഷ വീഡിയോ അവസാനിപ്പിക്കുന്നത്. ‘സഹായം തേടുന്നതില് മടി കാണിക്കാതിരിക്കുക. നമുക്ക് പ്രിയപ്പെട്ടവരോട് പറയാന് പറ്റാത്ത കാര്യങ്ങള് ചിലപ്പോള് അപരിചിതനായ ഒരു ഡോക്‌റോട് തുറന്ന് പറയാന് സാധിച്ചേക്കാം.’-സനുഷ പറയുന്നു.\nCategories: Culture, Film Tags: actress sanusha


ഷവോമി ഇന്ത്യ പിടിച്ചതെങ്ങനെ? | Business news\nഷവോമി ഇന്ത്യ പിടിച്ചതെങ്ങനെ?\nമനു ജെയിൻ എന്ന 36-കാരന്റെ നേതൃത്വത്തിലാണ് ‘ഷവോമി’ എന്ന ചൈനീസ് ടെക് കമ്പനി ചുരുങ്ങിയ കാലംകൊണ്ട് ഇന്ത്യൻ സ്മാർട്ട് ഫോൺ വിപണി കീഴടക്കിയത്. ‘ജബോങ്’ എന്ന ഓൺലൈൻ ഷോപ്പിങ് വെബ്‌സൈറ്റിന്റെ സഹ-സ്ഥാപകനും മാനേജിങ് ഡയറക്ടറുമായിരുന്ന മനു ആ കമ്പനി വിട്ടാണ് ഷവോമി ഇന്ത്യയുടെ തലപ്പത്തെത്തുന്നത്.\nPublished: Jun 12, 2017, 10:46 AM IST\n2014 ജൂലായിൽ ഇന്ത്യൻ വിപണിയിലെത്തിയ ഷവോമി, ഇന്ന് ഇന്ത്യയിലെ രണ്ടാമത്തെ വലിയ സ്മാർട്ട് ഫോൺ കമ്പനിയായി വളർന്നിരിക്കുകയാണ്. ആ വളർച്ചയെക്കുറിച്ച് ഷവോമിയുടെ ആഗോള വൈസ് പ്രസിഡന്റും ഷവോമി ഇന്ത്യ മാനേജിങ് ഡയറക്ടറുമായ മനു കുമാർ ജെയിൻ ‘മാതൃഭൂമി ധനകാര്യ’വുമായി സംസാരിക്കുന്നു:\nചൈന കഴിഞ്ഞാൽ ഷവോമിയുടെ ഏറ്റവും വലിയ വിപണി ഇന്ത്യയാണ്. ചുരുങ്ങിയ കാലം കൊണ്ട് ഇത് എങ്ങനെ സാധിച്ചു?\n2014 ജൂലായിൽ ഷവോമി ഇന്ത്യൻ വിപണിയിലേക്കെത്തുമ്പോൾ ഈ ബ്രാൻഡിനെക്കുറിച്ച് ഇന്ത്യക്കാർ കേട്ടിട്ടുപോലുമുണ്ടായിരുന്നില്ല. എല്ലാവരും ഞങ്ങളെ പിന്തിരിപ്പിക്കാൻ ശ്രമിച്ചു. എല്ലാ കമ്പനികളും കടകളിലൂടെ ഫോൺ വിറ്റപ്പോൾ ഞങ്ങളുടെ വില്പന ഓൺലൈനിലൂടെ മാത്രമായിരുന്നു. ‘മി 3’ എന്ന സ്മാർട്ട്‌ഫോണാണ് ആദ്യം എത്തിച്ചത്; ഫ്ലിപ്കാർട്ടിലൂടെയായിരുന്നു വില്പന. തുടക്കത്തിൽ 10,000 ഫോണുകളാണ് കൊണ്ടുവന്നത്. കാരണം, ഷവോമിയുടെ ഫേസ്ബുക്ക് പേജ് അന്ന് 10,000 ഇന്ത്യക്കാർ മാത്രമാണ് ഫോളോ ചെയ്തിരുന്നത്. പക്ഷേ, പ്രതീക്ഷകൾക്കും അപ്പുറത്തായിരുന്നു ഇന്ത്യൻ വിപണിയിൽ നിന്നുണ്ടായ പ്രതികരണം. ആദ്യ ദിനത്തിൽ ഷവോമി ഫോണിനായി മൂന്നര ലക്ഷം പേരാണ് ഫ്ലിപ്കാർട്ട് സന്ദർശിച്ചത്. അവരുടെ ചരിത്രത്തിൽ ആദ്യമായി സൈറ്റ് ക്രാഷായി. പ്രവർത്തനം തുടങ്ങി ആദ്യ രണ്ടു വർഷം കൊണ്ട് ബില്യൺ ഡോളർ (100 കോടി ഡോളർ) കമ്പനിയായി ഷവോമി ഇന്ത്യ മാറി.\nചുരുങ്ങിയ സമയംകൊണ്ട് ഇന്ത്യൻ ഓൺലൈൻ വിപണിൽ ഏറ്റവും വില്പനയുള്ള സ്മാർട്ട്‌ഫോൺ ബ്രാൻഡായും ഷവോമി മാറിയിട്ടുണ്ട്. ഓൺലൈനിൽ 41 ശതമാനമാണ് ഞങ്ങളുടെ വിപണി വിഹിതം. രണ്ടു മുതൽ അഞ്ചു വരെയുള്ള സ്ഥാനക്കാരുടെ മൊത്തംവിഹിതം 38 ശതമാനമേയുള്ളൂ.\nഓഫ്‌ലൈൻ വിപണി കൂടി കണക്കിലെടുത്താലോ?\nഓൺലൈനും ഓഫ്‌ലൈനും കണക്കിലെടുക്കുമ്പോൾ ഇന്ത്യൻ സ്മാർട്ട് ഫോൺ വിപണിയിൽ രണ്ടാം സ്ഥാനത്താണ് ഷവോമി. ഇന്റർനാഷണൽ ഡേറ്റ കോർപ്പറേഷന്റെ (ഐ.ഡി.സി.) കണക്കുപ്രകാരം 2017 ജനുവരി-മാർച്ച് പാദത്തിൽ ഇന്ത്യൻ സ്മാർട്ട് ഫോൺ വിപണിയിൽ ഷവോമിയുടെ വിഹിതം 14.2 ശതമാനമാണ്.\nഎങ്ങനെയാണ് ഈ നേട്ടം സ്വന്തമാക്കിയത്?\n40,000-50,000 രൂപയ്ക്ക് മറ്റു കമ്പനികൾ വിൽക്കുന്ന ഫോണുകളോട് കിടപിടിക്കുന്ന സ്മാർട്ട് ഫോണുകൾ ഞങ്ങൾ 20,000-25,000 രൂപയ്ക്ക് ലഭ്യമാക്കി; മി ശ്രേണിയിൽ. 20,000-25,000 രൂപയ്ക്ക് മറ്റു കമ്പനികൾ വിൽക്കുന്നത് ഞങ്ങൾ ഏതാണ്ട് 10,000 രൂപ നിലവാരത്തിൽ ലഭ്യമാക്കി; റെഡ്മി ശ്രേണിയിൽ.\nഈ വിലയ്ക്ക് ഫോണുകൾ ലഭ്യമാക്കുന്നത് എങ്ങനെയാണ്?\nവിവിധ ഘട്ടങ്ങളിലായി ഒട്ടേറെ ഇടനിലക്കാരിലൂടെയാണ് മറ്റു കമ്പനികൾ ഉപഭോക്താക്കളിലേക്ക് എത്തുന്നത്. എന്നാൽ, ഞങ്ങൾ ഇടനിലക്കാരെ ഏതാണ്ട് പൂർണമായി ഒഴിവാക്കി. അതോടെ, വിതരണച്ചെലവ് കുറഞ്ഞു. പ്രവർത്തനച്ചെലവും കുറവാണ്. ഇന്ത്യയിൽ മൊത്തം ജീവനക്കാർ 225 പേർ മാത്രമാണ്. ആഗോള ഹാൻഡ്‌സെറ്റ് നിർമാതാക്കളായ ഫോക്‌സ്‌കോണുമായി ചേർന്നാണ് ഫാക്ടറി സ്ഥാപിച്ചിരിക്കുന്നത്. കോൾ സെന്റർ, സർവീസ് സെന്റർ എന്നിവയുടെ ചുമതലകളും മറ്റു കമ്പനികൾക്കാണ്.\nവിപണനച്ചെലവുകളും പരമാവധി കുറവാണ്. പിന്നെ ഹാർഡ് വെയറിൽ (ഹാൻഡ്‌സെറ്റ്) നിന്ന് തുച്ഛമായ ലാഭം മാത്രമാണ് എടുക്കുന്നത്. മി യൂസർ ഇന്റർഫെയ്‌സ് എന്ന ഓപ്പറേറ്റിങ് സിസ്റ്റത്തിലൂടെയും ഇന്റർനെറ്റ് സർവീസസിലൂടെയുമാണ് ലാഭമുണ്ടാക്കുന്നത്. ബ്രൗസറിൽ വരുന്ന പരസ്യങ്ങളിലൂടെ വരുമാനം നേടുന്നുണ്ട്.\nഓഫ്‌ലൈൻ ബിസിനസ് എത്രത്തോളമുണ്ട്?\nനിലവിൽ വില്പനയുടെ 90 ശതമാനവും ഓൺലൈൻ മാർഗത്തിലൂടെയാണ്. അതായത് 10 ശതമാനം മാത്രമാണ് ഓഫ്‌ലൈൻ ചാനലുകളിലൂടെയുള്ള വില്പന. കടകളിലൂടെയുള്ള വില്പന ഈ വർഷം അവസാനത്തോടെ 25 ശതമാനമായി ഉയർത്താനാണ് ലക്ഷ്യമിടുന്നത്. രണ്ടു-മൂന്നു വർഷങ്ങൾക്കുള്ളിൽ ഇത് 50:50 അനുപാതത്തിലേക്ക് ഉയർത്താനാകുമെന്നാണ് പ്രതീക്ഷ.\nഅതിന് എന്തൊക്കെ നടപടികളാണ് കൈക്കൊള്ളുക?\n‘മി ഹോം’ എന്ന പേരിൽ എക്സ്‌ക്ലൂസീവ് സ്റ്റോറുകളുടെ ശൃംഖല ഒരുക്കുകയാണ്. ആദ്യ മി ഹോം സ്റ്റോർ ഒരുമാസം മുമ്പ് ബെംഗളൂരുവിൽ തുടങ്ങി. രണ്ടു വർഷത്തിനുള്ളിൽ 100 സ്റ്റോറുകളാണ് ലക്ഷ്യമിടുന്നത്. കേരളത്തിലും ഏതാനും മി ഹോം സ്റ്റോറുകൾ ആരംഭിക്കാൻ പദ്ധതിയുണ്ട്. കൂടാതെ, വിവിധ നഗരങ്ങളിലും പട്ടണങ്ങളിലുമായി നിരവധി മൊബൈൽ ഷോപ്പുകളെ ‘പ്രിഫേർഡ് മി സ്റ്റോറു’കളാക്കി മാറ്റാനും പദ്ധതിയുണ്ട്. ഇടനിലക്കാരെ പരമാവധി ഒഴിവാക്കി, വിതരണച്ചെലവ് കുറഞ്ഞ മാർഗത്തിലായിരിക്കും ഈ ശൃംഖലകൾ തീർക്കുക.\nഇന്ത്യയിൽ വിൽക്കുന്ന ഫോണുകൾ പൂർണമായി ഇവിടെയാണോ നിർമിക്കുന്നത്?\nഇന്ത്യയിൽ വിൽക്കുന്ന ഫോണുകളിൽ 95 ശതമാനവും ഇവിടെയാണ് നിർമിക്കുന്നത്. ആന്ധ്രപ്രദേശിലെ ശ്രീ സിറ്റിയിൽ രണ്ടു പ്ലാന്റുകളാണ് ഉള്ളത്. ഫോക്‌സ്‌കോണുമായുള്ള എക്സ്‌ക്ലൂസീവ് എഗ്രിമെന്റിലൂടെയാണ് ഇതിന്റെ പ്രവർത്തനം.\nപുതിയ മോഡലുകൾ വിപണിയിലെത്തിക്കാൻ പദ്ധതിയുണ്ടോ?\nറെഡ്മി ശ്രേണിയിൽ റെഡ്മി 4എ, റെഡ്മി 4, റെഡ്മി നോട്ട്4എന്നീ മോഡലുകളാണ് നിലവിലുള്ളത്. 6,000 രൂപ മുതൽ 13,000 രൂപ വരെയുള്ള ശ്രേണിയിലാണ് ഇവ. റെഡ്മി 3എസ് മോഡലുമുണ്ട് ഈ നിരയിൽ. ഇവ കൂടാതെ മി ശ്രേണിയിൽ മി മാക്‌സ്, മി5 എന്നീ രണ്ടു മോഡലുകൾ നിലവിലുണ്ട്. 15,000-23,000 രൂപ ശ്രേണിയിലാണ് മി ഫോണുകൾ ലഭ്യമാക്കുന്നത്. 12 മാസം കൂടുമ്പോൾ മോഡലുകൾ മാറിക്കൊണ്ടിരിക്കും.\nപവർ ബാങ്കുകളുടെ വിപണിയിൽ ഞങ്ങൾ ഒന്നാം സ്ഥാനത്താണ്. ഇതു കൂടാതെ, ഫിറ്റ്‌നസ് ബാൻഡ്, വി.ആർ.പ്ലേ, എയർ പ്യൂരിഫയർ, ഹെഡ് ഫോൺ, മൊബൈൽ ആക്‌സസറികൾ എന്നിവയുമുണ്ട്. ‘മി റൗട്ടർ 3സി’ എന്ന പേരിൽ നാല് ആന്റിനകളുള്ള റൗട്ടർ ഈയിടെ പുറത്തിറക്കി. 64 എം.ബി. റാമും 300 എം.ബി.പി.എസ്. വയർലെസ് സ്പീഡുമുള്ള ഇതിന്റെ വില 1,199 രൂപയാണ്. ചൈനീസ് വിപണിയിൽ സ്മാർട്ട് ടി.വി., സ്മാർട്ട് സെറ്റ് ടോപ് ബോക്‌സ്, ഡ്രോൺ തുടങ്ങിയ ഒട്ടേറെ ഉത്പന്നങ്ങൾ വേറെയുമുണ്ട്. അവയിൽ ചിലത് ഇന്ത്യൻ വിപണിയിൽ ലഭ്യമാക്കാൻ പദ്ധതിയുണ്ട്.


എന്ത് കൊണ്ടാണ് ചേച്ചി ഇതിനോടൊന്നും പ്രതികരിക്കാത്തത് എന്ന് പലരും എന്നോട് ചോദിച്ചു, വിവാഹ മോചനത്തെ പറ്റി മേഘ്ന !! - മലയാളം ന്യൂസ് പോർട്ടൽ\nPosted on June 18, 2020, 11:51 AM\nചന്ദനമഴ എന്ന സീരിയലിൽ കൂടി പ്രേക്ഷകർക്ക് പരിചിതമായ താരമാണ് മേഘ്ന, സീരിയലിൽ എത്തിയ ശേഷമായിരുന്നു താരത്തിന്റെ വിവാഹവും, 2017 ഏപ്രില് 30നായിരുന്നു മേഘ്‌നയുടെ വിവാഹം. സീരിയല് താരവും പ്രിയ കൂട്ടുകാരിയുമായ ഡിംപിള് റോസിന്റെ സഹോദരന് ഡോണ് ടോണിയെയായിരുന്നു മേഘ്‌ന വിവാഹം ചെയ്തിരുന്നത്. സോഷ്യൽ മീഡിയ ഒന്നടങ്കം ആഘോഷിച്ച മേഘ്‌നയുടെ വിവാഹ ജീവിതം ഒരു വര്ഷം തികയുന്നതിനു മുൻപ് തന്നെ അവസാനിച്ചു. മാധ്യമങ്ങളിൽ എല്ലാം വലിയ വാർത്ത ആയിരുന്നു മേഘ്‌നയുടെ വിവാഹമോചനം. വിവാഹമോചനത്തെക്കുറിച്ചും തുടര്‍ന്നുണ്ടായ വിവാദങ്ങളെയും കുറിച്ചും തുറന്ന് പറയുകയാണ് നടി മേഘ്‌ന ഇപ്പോള്.\nകുറെ പേര് എന്നോട് ഇതേ പറ്റി ചോദിച്ചിരുന്നു. കുറേ വിവാദങ്ങള് വരുന്നുണ്ടല്ലോ, ചേച്ചി എന്താ ഇതിനൊന്നും മറുപടി നല്‍കാത്തത്, പ്രതികരിക്കാത്തത് എന്നെല്ലാം നിരവധിപ്പേര് ചോദിക്കുന്നുണ്ട്. ഇതിനൊക്കെ മറുപടി എന്തിനാണ് ഞാൻ പറയേണ്ടത്? അത് അവസാനിച്ച കാര്യമാണ് ഇനി അതിനെ പറ്റി പറയേണ്ട കാര്യമില്ല എന്ന് മേഘ്ന വ്യക്തമാക്കുന്നു. താരത്തിന്റെ പുതിയ യൂട്യൂബ് ചാനലില് നടത്തിയ ചോദ്യോത്തര സെക്ഷനിലായിരുന്നു ഇതേ കുറിച്ച് മേഘ്ന വ്യക്തമാക്കിയത്. ഞാനിതിനെ കുറിച്ച് ഒരു അഭിമുഖത്തിലോ മറ്റ് ആരോടെങ്കിലുമോ ഒന്നും തന്നെ പറഞ്ഞിട്ടില്ല.\nകഴിഞ്ഞു പോയ കാര്യത്തെക്കുറിച്ച് നമ്മള് ടെന്‍ഷന് അടിക്കണ്ട ആവശ്യമില്ല എന്നെനിക്കു തോന്നി. നിങ്ങളോടും അത് തന്നെയാണ് പറയാനുള്ളത് ജീവിതത്തില് സംഭവിച്ച് പോയ കാര്യങ്ങളെ കുറിച്ച് ആലോചിക്കാതെ ഇപ്പോഴത്തെ ഈ നിമിഷത്തില് സന്തോഷത്തോടെയും സമാധാനത്തെടെയും ജീവിക്കാന് നോക്കുക. എന്റെ ഇപ്പോഴത്തെ നയം ഇതാണ്, സന്തോഷത്തോടെയും സമാധാനത്തോടെയും ജീവിക്കുക എന്നുള്ളത് മാത്രമാണെന്നു മേഘ്ന വ്യക്തമാക്കുന്നു.\nRelated Items:don tomy, featured, meghna vincent, meghna vincent going to divorce


നല്ല കുട്ടിയായാൽ ജോസ് കെ മാണിക്ക് മടങ്ങിവരാമെന്ന് പി ജെ ജോസഫ് - Janayugom Online\nനല്ല കുട്ടിയായാൽ ജോസ് കെ മാണിക്ക് മടങ്ങിവരാമെന്ന് പി ജെ ജോസഫ്\nമലക്കംമറിഞ്ഞ് കോൺഗ്രസ്. കേരള കോൺഗ്രസ് ജോസ് കെ മാണി വിഭാഗത്തിന് അനുകൂലമായി തെരഞ്ഞെടുപ്പ് കമ്മീഷൻ തീരുമാനം വന്നതോടെ മലക്കം മറിഞ്ഞ് കോൺഗ്രസ്. ജോസ് വിഭാഗത്തെ യുഡിഎഫിൽനിന്ന് പുറത്താക്കിയിട്ടില്ലെന്ന വാദവുമായി പ്രതിപക്ഷനേതാവ് രമേശ് ചെന്നിത്തലയും ഇപ്പോൾ രംഗത്ത് വന്നിരിക്കുകയാണ്.\nകേരളാ കോൺഗ്രസ് ജോസ് കെ മാണി വിഭാഗത്തെ മുന്നണിയിൽ തിരികെ എത്തിക്കാൻ യുഡിഎഫ് ശ്രമം ആരംഭിച്ചു കഴിഞ്ഞു. മധ്യസ്ഥരെ നിയോഗിച്ച് ജോസ് കെ മാണിയുമായി ചർച്ച നടത്തും. തിരികെ വരാൻ തയാറാണെങ്കിൽ സ്വീകരിക്കുമെന്നാണ് നിലപാട്. ജോസിനെ തിരികെ എത്തിക്കണമെന്ന് കോൺഗ്രസിലും ലീഗിലും പൊതുവികാരമുണ്ട്. ചർച്ചക്ക് മുസ്ലീം ലീഗ് മുൻകൈ എടുക്കും. ജോസ് വിഭാഗം ചർച്ചക്ക് തയാറെന്നും സൂചനയുണ്ട്. അടുത്തയാഴ്ച ചേരുന്ന മുന്നണി യോഗത്തിന് മുൻപ് നിലപാട് അറിയിക്കണമെന്നാണ് ആവശ്യം. നേരത്തെ പാർട്ടി ചിഹ്നവും പാർട്ടി മേൽവിലാസവും ജോസ് കെ മാണിക്ക് അനുവദിച്ചുകൊണ്ട് തെരഞ്ഞെടുപ്പ് കമ്മീഷന്റെ ഉത്തരവുണ്ടായിരുന്നു. കമ്മീഷന്റെ ഇത്തരത്തിലൊരു ഒരു ഉത്തരവ് ജോസഫ് വിഭാഗത്തിന് തിരിച്ചടിയായി. എന്നാൽ കുടുങ്ങിയത് ജോസഫിന് പിന്തുണ നൽകിയ നേതാക്കളാണ്. പാർടി ചിഹ്നം ജോസഫ് വിഭാഗത്തിന് ലഭിക്കുമെന്ന് കരുതിയാണ് കോൺഗ്രസിലെ ഒരു വിഭാഗം ജോസഫിനൊപ്പംനിന്ന് കരുക്കൾനീക്കിയത്. രാജ്യസഭ ഉപതെരഞ്ഞെടുപ്പിൽ ഇരുവിഭാഗങ്ങളും വിപ്പ് നൽകി വേറിട്ട നിലപാട് സ്വീകരിച്ചു.\nകാര്യങ്ങൾ ഏറെ കുറെ ജോസ് കെ മാണിക്ക് അനുകൂലമായി വന്നതോടെ പിജെ ജോസഫും പരസ്യ പ്രതികരണവുമായി എത്തിയിരിക്കുകയാണ്. നല്ല കുട്ടിയായാൽ ജോസ് കെ മാണിക്ക് മടങ്ങിവരാം എന്നാണ് പി ജെ ജോസഫ് അറിയിച്ചിരിക്കുന്നത്. ‘യുഡിഎഫ് പുറത്താക്കി എന്ന വാക്ക് ഉപയോഗിക്കേണ്ട ഒരു കാര്യവും ഇല്ല. വേറെ ചില കാര്യങ്ങൾക്ക് വേണ്ടി സ്വയം ഒഴിഞ്ഞു പോയതാണ്. നിഗൂഢ ലക്ഷ്യത്തോടെയാണ് ജോസ് പുറത്തു പോയത്. അത് എൽഡിഎഫിലേക്കാണോ എൻഡിഎയിലേക്കാണോയെന്ന് ആർക്കറിയാം, നല്ല കുട്ടിയായി ധാരണ പാലിച്ച് വേണമെങ്കിൽ യുഡിഎഫിലേക്ക് തിരിച്ചെത്താൻ ഇപ്പോഴും അവസരം ഉണ്ട്. രാജി വയ്ക്കുകയും ഇല്ല ചർച്ചയ്ക്കുമില്ലെന്ന ജോസ് കെ മാണിയുടെ പ്രസ്താവനയിൽ എല്ലാം വ്യക്തമാണ്’, പി ജെ ജോസഫ് വ്യക്തമാക്കി.\nഅതേസമയം ജോസഫ് വിഭാഗത്തിലേക്ക് ചേക്കേറിയ നേതാക്കളെ തിരികെയെത്തിക്കാൻ പദ്ധതിയിട്ട് ജോസ് കെ മാണി രംഗത്തെത്തി. തദ്ദേശ സ്ഥാപനങ്ങളിൽ ജോസഫ് വിഭാഗത്തിലേക്ക് ചേക്കേറിയവരുമായി ചർച്ചകൾ ആരംഭിച്ചു. മടങ്ങി വരാത്തവർക്കെതിരെ അയോഗ്യത ഭീഷണി ഉയർത്താനാണ് കേരള കോൺഗ്രസ് എമ്മിന്റെ തീരുമാനം. തദ്ദേശ സ്ഥാപനങ്ങളിൽ ജോസഫ് പക്ഷത്തേക്ക് കൂറുമാറ്റം നടത്തിയവർക്ക് മടങ്ങിവരാൻ രണ്ട് ദിവസം സമയം നൽകും.


മാനന്തവാടി-മട്ടന്നൂർ നാലുവരിപ്പാത; സർവേ പൂർത്തിയായി - കണ്ണൂരാൻ വാർത്ത\nHome Unlabelled മാനന്തവാടി-മട്ടന്നൂർ നാലുവരിപ്പാത; സർവേ പൂർത്തിയായി\nമാനന്തവാടി-മട്ടന്നൂർ നാലുവരിപ്പാത; സർവേ പൂർത്തിയായി\nകേളകം: നിർദിഷ്ട മാനന്തവാടി-മട്ടന്നൂർ വിമാനത്താവള നാലുവരി റോഡിന്റെ സർവേനടപടികൾ പൂർത്തിയായി. അലൈൻമെന്റും പ്ലാനും അടങ്കലും ഈ ആഴ്ചയോടെ കേരള റോഡ് ഫണ്ട് ബോർഡ് ചീഫ് എൻജിനീയർക്ക് സമർപ്പിക്കും.\nഅനുമതി ലഭിച്ചാൽ ഉടൻ റവന്യൂ വകുപ്പ് റോഡ് നിർമിക്കാനായി നഷ്ടമാകുന്ന ഭൂമി, വീടുകൾ, മറ്റു കെട്ടിടങ്ങൾ തുടങ്ങിയവയുടെ കൃത്യമായ കണക്കെടുപ്പ് നടത്തി ഭൂമി ഏറ്റെടുക്കൽ ആരംഭിക്കും. 58 കിലോമീറ്റർ ദൂരമാണ് മട്ടന്നൂർ-മാനന്തവാടി നാലുവരിപ്പാതയ്ക്കുണ്ടാവുക.\nപ്ലാനിന് അനുമതി ലഭിച്ചാൽ ഭൂമി അളന്ന് തിട്ടപ്പെടുത്തി അതിർത്തികൾ നിർണയിക്കും. നാലുവരിപ്പാതയിൽ അമ്പായത്തോട്-ബോയ്സ് ടൗൺ വരെയുള്ള പാൽച്ചുരംഭാഗം രണ്ടുവരിയായാണ് നിർമിക്കുക. വനഭൂമി വിട്ടുകിട്ടാത്തതാണ് ഇവിടെ നാലുവരിയാക്കാത്തതിന് കാരണം. മാനന്തവാടിവരെ ബാക്കിയുള്ള ഭാഗങ്ങളും നാലുവരിപ്പാതയാക്കും.\nമട്ടന്നൂർ മുതൽ അമ്പായത്തോടുവരെ 40 കിലോമീറ്റർ മോർത്തിന്റെ (മിനിസ്ട്രി ഓഫ് റോഡ് ട്രാൻസ്പോർട്ട് ആൻഡ് ഹൈവേയ്സ്) മാനദണ്ഡങ്ങൾക്കനുസരിച്ചാണ് നാലുവരിപ്പാത നിർമിക്കുക. അമ്പായത്തോട് മുതൽ മാനന്തവാടിവരെയുള്ള 18 കിലോമീറ്റർ മലയോരഹൈവേ നിർമാണത്തിലും ഉൾപ്പെടുത്തും.\nപാതയിൽ കേളകത്ത് ബൈപ്പാസ് റോഡ് നിർമിക്കുന്നതിൽ നേരത്തേ തീരുമാനമായിരുന്നില്ല. തുടർന്ന് കേരള റോഡ് ഫണ്ട് ബോർഡ് അസി. എക്സി. എൻജിനീയർ പി.സജിത്തിന്റെ നേതൃത്വത്തിൽ പരിശോധന നടത്തി ബൈപ്പാസ് തീരുമാനിക്കുകയായിരുന്നു.\nകേളകം മഞ്ഞളാംപുറം യു.പി. സ്കൂളിന് സമീപത്തുനിന്നും ഗ്രൗണ്ടിനരികിലൂടെ അരംഭിച്ച് സെയ്ന്റ് തോമസ് ഹയർസെക്കൻഡറി സ്കൂൾ പരിസരത്തുകൂടി കടന്ന് കെ.എസ്.ഇ.ബി. ഓഫീസ് സമീപത്തുകൂടി അടക്കാത്തോട് റോഡ് മുറിച്ചുകടന്ന് കേളകം വില്ലേജ് ഓഫീസിന് സമീപം എത്തിച്ചേരുന്ന രീതിയിലാവും ബൈപ്പാസ് നിർമിക്കുക.\nഇതിൽ അടയ്ക്കാത്തോട് റോഡ് മുറിച്ചുകടക്കുന്ന ഭാഗത്ത് സർക്കിൾ നിർമിക്കും. തുടക്കത്തിൽ കേളകത്ത് ബൈപ്പാസിനായി രണ്ടു സാധ്യതകൾ പരിഗണിച്ചിരുന്നു. നിലവിൽ അംഗീകരിച്ചതിനുപുറമേ മഞ്ഞളാംപുറംടൗണിന് സമീപത്തുനിന്നാരംഭിച്ച് മൂർച്ചിലക്കാട്ട് ക്ഷേത്ര പരിസരം വഴി കേളകം വില്ലേജ് ഓഫീസിന് സമീപം എത്തുന്ന വിധത്തിലായിരുന്നു രണ്ടാമത്തെ സാധ്യത.\nഎന്നാൽ, ഈ സാധ്യതയിൽ കൂടുതൽ കെട്ടിടങ്ങളും വീടുകളും ഏറ്റെടുക്കേണ്ടതിനാലും ദൂരക്കൂടുതലുള്ളതിനാലും ഒഴിവാക്കുകയായിരുന്നു. പേരാവൂരിലും ബൈപ്പാസ് സാധ്യതയാണ് നാലുവരിപ്പാതയ്ക്കായി പരിഗണിക്കുന്നത്. ബൈപ്പാസ് പരിശോധനകൾ തുടങ്ങിയതോടെ നിർദിഷ്ട ബൈപ്പാസ് കടന്നുപോകുന്ന സ്ഥലങ്ങളിലെ താമസക്കാർ ആശങ്കയിലാണ്.\nനിലവിലുള്ള റോഡ് വീതികൂട്ടി നാലുവരിപ്പാത നിർമിക്കുമ്പോൾ കേളകം ടൗണിൽ മാത്രം നിരവധി കെട്ടിടങ്ങൾ പൊളിച്ചു മാറ്റേണ്ടിവരുന്നതിനാലാണ് ബൈപ്പാസ് സാധ്യത പരിഗണിച്ചത്. ഇത് താരതമ്യേന കുറഞ്ഞ നഷ്ടമുണ്ടാക്കുന്നതാണെന്ന് വിദഗ്ധർ പറയുന്നു. ബൈപ്പാസ് സാധ്യതാപഠനം തുടങ്ങിയപ്പോൾ സ്ഥലവാസികൾ പ്രതിഷേധവുമായി എത്തിയിരുന്നു.


വേണോ റോഡിൽ പരാക്രമം? | Number Of Seriously Injured Youth In Bike Accident Increased\nമരത്തിൽനിന്നു വീഴുംപോലെ; നട്ടെല്ലൊടിയും, കൈകാലുകൾ തളരും; വേണോ റോഡിൽ പരാക്രമം?\nരേഷ്മ രമേശ് November 03, 2021 02:22 PM IST\nവാഹനാപകടങ്ങളിൽ ഗുരുതരമായി പരുക്കേൽക്കുന്ന യുവാക്കളുടെ എണ്ണം കൂടുന്നതായി ആരോഗ്യവിദഗ്ധർ. 20നും 40നും ഇടയിൽ പ്രായമുള്ളവരാണേറെയും. ന്യൂജെൻ ബൈക്കുകളിൽ ഭൂമിയിലുമല്ല, ആകാശത്തുമല്ല എന്ന മട്ടിൽ പായുന്നവർ അപകടങ്ങളെക്കുറിച്ചു ചിന്തിക്കുന്നതു പോലുമില്ല. ബൈക്കുകളിലേക്കു ലക്ഷ്യമില്ലാതെ വന്നുകയറുന്ന വാഹനങ്ങളുണ്ടാക്കുന്ന ദുരന്തങ്ങളും ചെറുതല്ല. ഇങ്ങനെ ഒറ്റ അപകടം മതി, ജീവിതം വഴിതിരിഞ്ഞുപോകാൻ. വാഹനത്തിനു മുന്നിലിരിക്കുമ്പോഴും ഓർക്കണം, മുറുകെപ്പിടിച്ചിരിക്കുന്നതു നിങ്ങളുടെയും മറ്റുള്ളവരുടെയും ജീവിതത്തിന്റെ ഹാൻഡിൽ കൂടിയാണെന്ന്.\nപിന്നിലെ സീറ്റ് ഉയർന്ന തരത്തിലെ ബൈക്കുകളിൽനിന്നു തെറിച്ചുവീഴുന്നവർക്കു നട്ടെല്ലിനാണു കൂടുതലും ക്ഷതമുണ്ടാകുക. ‘ഇരിപ്പുറയ്ക്കാത്ത’ ഈ വണ്ടികളിലെ അലക്ഷ്യമായ യാത്ര, പറന്നുനടക്കുന്ന ജീവിതത്തെ ചക്രക്കസേരയിലേക്കു വീഴ്ത്തും. മരത്തിൽനിന്നോ അത്രയും ഉയരമുള്ള സ്ഥലത്തുനിന്നോ വീഴുന്നതിനു സമാനമാണ് ഈ ബൈക്കുകളിൽനിന്നുള്ള വീഴ്ച. കഴുത്തിലെ കശേരുക്കൾ പൊട്ടി കൈഞരമ്പുകൾക്കു തകരാറുണ്ടാകും. കൈകൾ അനക്കാൻ പോലുമാകാതെ തളർന്നുപോകും. ഇങ്ങനെ കൈകളും കാലുകളും തളർന്നുപോയവരുണ്ടെന്നു ഡോക്ടർമാർ പറയുന്നു.\nനട്ടെല്ലിനും സുഷുമ്നാ നാഡിക്കുമുണ്ടാകുന്ന ഗുരുതര പരുക്കുകൾക്ക് ഒരു പരിധിവരെയേ ചികിത്സയുള്ളൂ. 100% ആരോഗ്യം വീണ്ടെടുക്കാനാവില്ല. നീർക്കെട്ട് പോലെയുള്ള ചെറിയ പരുക്കുകൾ ആണെങ്കിൽ ഒരു മാസത്തിനുള്ളിൽ പൂർണമായും ഭേദപ്പെടും. കഴുത്തിലും നട്ടെല്ലിലും ക്ഷതമേറ്റ് എത്തുന്നവരിൽ യുവാക്കളുടെ എണ്ണം കൂടുതലാണ്. കൈകളും കാലും ഒടിഞ്ഞ് അസ്ഥി പുറത്തുവന്ന അവസ്ഥയിലാണു കൂടുതലും പേർ ആശുപത്രിയിൽ എത്തുന്നത്. പരുക്കേറ്റ ഭാഗങ്ങളിൽ അണുബാധയുണ്ടായാൽ സ്ഥിതി സങ്കീർണമാകും. മിക്കവാറും പിന്നീടങ്ങോട്ട് ഇടയ്ക്കിടെ ആ ഭാഗത്തു പഴുപ്പുണ്ടാകും.\nഅപകടങ്ങളിൽ തലയ്ക്കു പരുക്കേറ്റ് എത്തുന്നവർ ഏറെയാണ്. തലയോട്ടിക്കുള്ളിലെ രക്തസ്രാവമാണു ഭീഷണി. ശ്വാസകോശത്തിലേക്കു രക്തം കയറി മരണം വരെ സംഭവിക്കാം. ഇങ്ങനെ പരുക്കേൽക്കുന്നവരിൽ ചെവിയിലൂടെ രക്തമോ സെറിബ്രോ സ്പൈനൽ ഫ്ലൂയിഡോ വരാറുണ്ട്. തലയോട്ടിയിലെ പൊട്ടലാവാം കാരണം. ഉടൻതന്നെ പരിശോധനയ്ക്കു വിധേയമാക്കി തലയ്ക്കുള്ളിൽ രക്തസ്രാവം ഇല്ല എന്നുറപ്പാക്കണം.\nമുഖത്തെ എല്ലുകൾ ഒടിയുന്നതാണു മറ്റൊരു പ്രശ്നം. സാധാരണ ഒടിവുകൾ 3–4 ആഴ്ച കൊണ്ടു ഭേദപ്പെടും. എന്നാൽ താടിയെല്ലിനും മറ്റുമുള്ള ഗുരുതര ഒടിവുകൾക്കു മാക്സിലോ ഫേഷ്യൽ ശസ്ത്രക്രിയ വേണ്ടിവരും. ഇത്തരം പരുക്കുകളിൽ മുഖത്തിന്റെ ആകൃതി തന്നെ മാറിപ്പോവും. ഇടുപ്പെല്ല്, തുടയെല്ല്, മുട്ടുചിരട്ട എന്നിവ ഒടിയുന്ന തരത്തിലെ പരുക്കുകൾ വേറെ. ഇവയ്ക്കെല്ലാം ശസ്ത്രക്രിയ മാത്രമാണു പോംവഴി.\nഅമിതവേഗവും അലക്ഷ്യമായ ഡ്രൈവിങ്ങും തന്നെയാണു പ്രധാനവില്ലൻ. മദ്യപിച്ചുള്ള യാത്ര, ഹെൽമെറ്റ് ധരിക്കാത്തത്, ഉണ്ടെങ്കിൽ തന്നെ സ്ട്രാപ് ഇടാത്തത്, ബൈക്കിൽ3പേർ പോകുന്നത്, അശ്രദ്ധമായ പാർക്കിങ് ഇതെല്ലാം പിന്നാലെ വരുന്ന കാരണങ്ങൾ. പ്രതിസന്ധികളിൽ പെട്ടെന്നു പ്രതികരിക്കാനുള്ള കഴിവു കുറയ്ക്കുന്നതാണു മദ്യം. അപകടം കൺമുന്നിൽ വന്നാൽപ്പോലും ഒന്നു ബ്രേക്കിടാനോ വേഗം കുറയ്ക്കാനോ ആകില്ല.\nവിവരങ്ങൾക്കു കടപ്പാട്: ഡോ. എം. ശബരിശ്രീ, പ്രഫസർ, ഓർത്തോപീഡിക്സ് വിഭാഗം (കാപ്), തിരുവനന്തപുരം മെഡിക്കൽ കോളേജ്\nEnglish Summary: Number Of Seriously Injured Youth In Bike Accident Increased


വാഹനം തടയാൻ ശ്രമിച്ച പോലീസ് സംഘത്തിനുനേരേ കഞ്ചാവ് കേസിൽ പ്രതിയായ യുവാവ് ബൈക്ക് ഓടിച്ചുകയറ്റി - Media Malayalam (മീഡിയ മലയാളം)\nവാഹനം തടയാൻ ശ്രമിച്ച പോലീസ് സംഘത്തിനുനേരേ കഞ്ചാവ് കേസിൽ പ്രതിയായ യുവാവ് ബൈക്ക് ഓടിച്ചുകയറ്റി\nവാഹനം തടയാൻ ശ്രമിച്ച പോലീസ് സംഘത്തിനുനേരേ കഞ്ചാവ് കേസിൽ പ്രതിയായ യുവാവ് ബൈക്ക് ഓടിച്ചുകയറ്റി. എ.എസ്.ഐ. ഉൾപ്പെടെ പോലീസുകർക്ക് പരിക്ക്. ശ്രീകാര്യം ചെറുവട്ടിക്കോണത്താണ് സംഭവം. ബൈക്കിടിച്ച് കൈയ്ക്ക് ഒടിവുപറ്റിയ ശ്രീകാര്യം സ്റ്റേഷനിലെ എ.എസ്.ഐ. കുമാറിനെ മെഡിക്കൽകോളജ് ആശുപത്രിയിൽ പ്രവേശിപ്പിച്ചു.\nതിങ്കളാഴ്ച രാത്രി ഏഴോടെയായിരുന്നു സംഭവം. ഹെൽമെറ്റും മാസ്‌കും ധരിക്കാതെ ബൈക്കിൽ വരികയായിരുന്ന ചെറുവട്ടിക്കോണം സ്വദേശി അനന്ദുവിനെ പോലീസ് തടയാൻ ശ്രമിക്കുകയായിരുന്നു.\nഇയാൾ പോലീസ് സംഘത്തെ ഇടിച്ചിട്ടശേഷം രക്ഷപ്പെട്ടു. എ.എസ്.ഐ. കുമാറിനു കൈയ്ക്കും തലയ്ക്കും പരിക്കേറ്റു. മറ്റ് പോലീസുകാർക്കും നിസാര പരിക്കേറ്റിട്ടുണ്ട്. ലൈസൻസ് ഇല്ലാതെ ബൈക്ക് ഓടിച്ചതിന് രണ്ടുദിവസം മുൻപ് ഇയാളെ ശ്രീകാര്യം പോലീസ് താക്കീത് നൽകി വിട്ടയച്ചതാണ്.\nഇയാൾക്ക് കഞ്ചാവുവിൽപ്പന സംഘങ്ങളുമായി ബന്ധമുള്ളതായും പോലീസ് പറഞ്ഞു. പ്രതിക്കായി പോലീസ് തിരച്ചിൽ ആരംഭിച്ചു.\nin the cannabis case drove his bike towards\nthe police team who tried to stop the vehicle\nThe youth accused\nPrevious articleകേന്ദ്രമന്ത്രി പശുപതി പരസിന് നേരെ ബീഹാറില് മഷിയേറ്\nNext articleമദ്യലഹരിയിൽ അമിതവേഗത്തിൽ കാറോടിച്ച് അപകടമുണ്ടാക്കിയതിന് കെ.എസ്.ആർ.ടി.സി. ഉദ്യോഗസ്ഥനെതിരേ കേസെടുത്തു


താജ്മഹലും ആഗ്ര കോട്ടയും തുറക്കുന്നു; പ്രതീക്ഷയോടെ ടൂറിസം വ്യവസായം - ദി ഗൾഫ് ഇന്ത്യൻസ്\nതാജ്മഹലും ആഗ്ര കോട്ടയും തുറക്കുന്നു; പ്രതീക്ഷയോടെ ടൂറിസം വ്യവസായം\nArchitecture, India, Tourism\nഇന്ത്യയിലെ പ്രധാന ടൂറിസ്റ്റ് കേന്ദ്രമായ താജ്മഹല് ഈ മാസം 21ന് തുറക്കും. കോവിഡ് വ്യാപനത്തെ തുടര്‍ന്ന് കഴിഞ്ഞ മാര്‍ച്ചിലാണ് താജ്മഹല് അടച്ചത്. ലോക്ഡൗണ് കാരണം ബഫര് സോണിന്റെ ഭാഗമായി തരംതിരിച്ചിരുന്ന നഗരത്തിലെ എല്ലാ ചരിത്ര സ്മാരകങ്ങളും സെപ്തംബര് 1 മുതല് വിനോദ സഞ്ചാരികള്‍ക്കായി തുറക്കുമെന്ന് ആഗ്ര ജില്ലാ മജിസ്‌ട്രേറ്റ് പ്രഖ്യാപിച്ചിരുന്നു. എന്നാല് താജ്മഹലും ആഗ്ര കോട്ടയും തുറന്നിരുന്നില്ല. പിന്നീട് സെപ്തംബര് 21 ന് താജ്മഹല് തുറക്കണമെന്ന് ജില്ലാ മജിസ്ട്രേറ്റ് ഉത്തരവിട്ടു.\nAlso read: രാജ്യത്ത് കോവിഡ് ബാധിതര് 67 ലക്ഷം കടന്നു; 24 മണിക്കൂറിനിടെ 72,049 കേസുകള്\nകോവിഡ് പശ്ചാത്തലത്തില് പ്രഖ്യാപിച്ച ലോക്ഡൗണ് മൂലം ഏറ്റവുമധികം പ്രതിസന്ധിയിലായത് ടൂറിസ്റ്റ് വ്യവസായമാണ്. താജ്മഹല് വീണ്ടും തുറക്കുന്നതോടെ ഹോട്ടല് മേഖലയും ഉണരുമെന്ന പ്രതീക്ഷയിലാണ് ഈ രംഗത്തുള്ളവര്. സഞ്ചാരികളെ സ്വീകരിക്കാനുള്ള ഒരുക്കത്തിലാണ് തങ്ങളെന്ന് ഹോട്ടല് വ്യവസായ രംഗത്തുള്ളവര് പറയുന്നു.\nAgra FortopenTaj MahalTourism industry with hope\nആര്‍സിസിയുടെ വികസനം സമയബന്ധിതമായി നടത്തും: മുഖ്യമന്ത്രി\nകോവിഡ് ഭേദമായി; ഇപി ജയരാജനും ഭാര്യയും ആശുപത്രി വിട്ടു\nബിപിന് റാവത്തിന്റെ സഹോദരന് ബിജെപിയില് ചേര്‍ന്നു; തെരഞ്ഞെടുപ്പില് മത്സരിച്ചേക്കും\nപ്രധാനമന്ത്രിയുടെ സുരക്ഷാ വീഴ്ച ; അന്വേഷിക്കാന് ജസ്റ്റിസ് ഇന്ദു മല്‍ഹോത്രയുടെ നേതൃത്വത്തില് സമിതി\nമുടി സ്റ്റൈല് ചെയ്യുന്നതിനിടെ വനിതയുടെ തലയില് തുപ്പി ; ഹെയര്‍സ്റ്റൈലിസ്റ്റ് ജാവേദ് ഹബീബിന് വനിതാ കമ്മീഷന് നോട്ടീസ്\nപ്രധാനമന്ത്രിയുടെ സുരക്ഷാവീഴ്ച, മോദി രാഷ്ട്രപതിയെ കണ്ടു ; ആശങ്കയറിയിച്ച് രാഷ്ട്രപതി രാംനാഥ് കോവിന്ദ്\nBreaking News, Home, India, Maharashtra, News\nമഹാരാഷ്ട്രയില് പ്രതിദിന കോവിഡ് കേസുകള് കാല്‍ലക്ഷം കടന്നു ; ഡല്‍ഹിയിലും ബംഗാളിലും അതിവ്യാപനം\nപ്രധാനമന്ത്രിയുടെ സുരക്ഷയില് ഗുരുതര വീഴ്ച ; 20 മിനിറ്റ് പാലത്തില് കുടുങ്ങി, പഞ്ചാബ് സന്ദര്‍ശനം വെട്ടിച്ചുരുക്കി\nരാജ്യത്ത് കോവിഡ് മൂന്നാം തരംഗം ; മെട്രോ നഗരങ്ങളിലെ 75 ശതമാനം കേസുകളും ഒമിക്രോണ്\nAlso read: രാജ്യത്തെ സിനിമാ തീയേറ്ററുകള് തുറക്കാം; കേന്ദ്രത്തിന് ശുപാര്‍ശ നല്‍കി ഉന്നതാധികാര സമിതി\nAlso read: കുവൈത്ത് വിമാനത്താവളവും അതിര്‍ത്തികളും ജനുവരി രണ്ടിന് തുറക്കും


കേന്ദ്ര സര്‍ക്കാര് കശ്മീരില് ഭയം വിതയ്ക്കുന്നുവെന്ന് കോണ്‍ഗ്രസ് | Government Of India Spreading Fear On Kashmir| Says Congress\nകേന്ദ്ര സര്‍ക്കാര് കശ്മീരില് ഭയം വിതയ്ക്കുന്നുവെന്ന് കോണ്‍ഗ്രസ്\nAug 3, 2019, 08:02 PM IST\nകശ്മീരില് എന്ത് സാഹസത്തിനാണ് സര്‍ക്കാര് ഒരുങ്ങുന്നെന്ന് തനിക്ക് ചിന്തിക്കാന് കഴിയുന്നില്ലെന്ന് കോണ്‍ഗ്രസ് നേതാവ് പി ചിദംബരം പറഞ്ഞു.\nകശ്മീരില് പെട്രോള് പമ്പിന് മുന്നിലെ തിരക്ക്. ചിത്രം- എ.എഫ്.പി\nന്യൂഡല്‍ഹി: കശ്മീരില് കേന്ദ്ര സര്‍ക്കാര് ഭയം പടര്‍ത്താന് ശ്രമിക്കുകയാണെന്ന ആരോപണവുമായി കോണ്‍ഗ്രസ്. ആഭ്യന്തര മന്ത്രാലയത്തിന്റെ പുതിയ ഉത്തരവ് ജനങ്ങളെ ഭയപ്പെടുത്തുന്നതാണ്. വെറുപ്പിന്റെ സാഹചര്യം സൃഷ്ടിച്ച് കശ്മീരില് പുറത്ത് നിന്നുള്ളവര് സുരക്ഷിതരല്ലെന്ന സന്ദേശം പടര്‍ത്തുകയാണെ് സര്‍ക്കാര് ചെയ്യുന്നതെന്നും കോണ്‍ഗ്രസ് ആരോപിച്ചു.\nസര്‍ക്കാരിന്റെ നീക്കങ്ങളെ അപലപിക്കുന്നതായും കോണ്‍ഗ്രസ് വ്യക്തമാക്കി. ഗുലാം നബി ആസാദാണ് ഇക്കാര്യം വാര്‍ത്താ സമ്മേളനത്തില് അറിയിച്ചത്. കശ്മീരില് സുരക്ഷാ ഭീഷണി നിലനില്‍ക്കുന്നതിനാല് അമര്‍നാഥ് തീര്‍ഥാടകര് ഉള്‍പ്പടെയുള്ളവരോട് കശ്മീരില് നിന്ന് പുറത്ത് പോവാന് സര്‍ക്കാര് ആവശ്യപ്പെട്ടിരുന്നു. ഇതേ തുടര്‍ന്ന് പരിഭ്രാന്തിയിലായ വിദേശികള് ഉള്‍പ്പടെയുള്ള സഞ്ചാരികള് കൂട്ടത്തോടെ വിമാനത്താവളത്തിലെത്തിയത് വാര്‍ത്തയായിരുന്നു.\nകശ്മീരില് എന്ത് സാഹസത്തിനാണ് സര്‍ക്കാര് ഒരുങ്ങുന്നെന്ന് തനിക്ക് ചിന്തിക്കാന് കഴിയുന്നില്ലെന്ന് കോണ്‍ഗ്രസ് നേതാവ് പി ചിദംബരം പറഞ്ഞു. കശ്മീരുമായി ബന്ധപ്പെട്ട ഭരണഘടനാപരമായ വിഷയങ്ങള് പലതും സുപ്രീം കോടതിയുടെ പരിഗണനയിലാണ്. എന്ത് വിപത്താണ് സര്‍ക്കാര് ഉദ്ദേശിക്കുന്നതെന്ന് വ്യക്തല്ല. എന്തായാലും അതിന് മുതിരരുതെന്ന് ഞാന് അവരെ ഓര്‍മ്മപ്പെടുത്തുകയാണെന്നും ചിദംബരം പറഞ്ഞു.\nഅമര്‍നാഥ് തീര്‍ഥാടന പാതയില്‍നിന്ന് കഴിഞ്ഞ ദിവസം അമേരിക്കന് നിര്‍മിത സ്‌നൈപ്പര് റൈഫിളും പാകിസ്താന് നിര്‍മിത കുഴിബോംബുകളും സ്‌ഫോടക വസ്തുക്കളും കണ്ടെത്തിയിരുന്നു. അതിനു മുമ്പുതന്നെ കശ്മീരില് സൈനിക സാന്നിധ്യം ശക്തമാക്കിയിരുന്നു. ഇതെല്ലാം ജനങ്ങള്‍ക്കിടയില് പരിഭ്രാന്തി പടര്‍ത്തിയിരുന്നു. ഹോട്ടലുകള്‍ക്ക് മുന്നിലും എ.ടി.എമ്മുകള്‍ക്ക് മുന്നിലുമെല്ലാം കഴിഞ്ഞ ദിവസം വലിയ ആള്‍ക്കൂട്ടം രൂപപ്പെട്ടു. ഇതോടെ കശ്മീരിലെ രാഷ്ട്രീയ നേതാക്കള് പ്രതികരണവുമായി രംഗത്തെത്തിയിരുന്നു.\nജമ്മു കശ്മീരിലെ നിലവിലെ സാഹചര്യം എന്താണെന്ന് തങ്ങള്‍ക്ക് അറിയണമെന്ന് നാഷണല് കോണ്‍ഫറന്‍സ് നേതാവ് ഒമര് അബ്ദുള്ള പറഞ്ഞിരുന്നു. ഉദ്യോഗസ്ഥരോട് ചോദിക്കുമ്പോള് അവര് പറയുന്നു, ചിലതൊക്കെ സംഭവിക്കുന്നുണ്ടെന്ന്. എന്നാല് ആര്‍ക്കുമറിയില്ല യഥാര്‍ഥത്തില് എന്താണ് സംഭവിക്കുന്നതെന്ന്- ഒമര് പറഞ്ഞിരുന്നു.\ncontent highlights: Government Of India Spreading Fear On Kashmir, Says Congress


v n vasavan – East Coast Daily Malayalam\nകോട്ടയം: സംസ്ഥാനത്ത് കൊട്ടിക്കലാശത്തിനിടെ സിപിഎം വ്യാപക അക്രമം അഴിച്ചുവിട്ടപ്പോള് കോട്ടയത്ത് വില്ലനായത് ആനയാണ്. കോട്ടയത്ത് കൊട്ടിക്കലാശത്തിനിടെ ആന വിരണ്ടതാണ് ഇവിടെ സിപിഎം സ്ഥാനാര്‍ത്ഥിയ്ക്കും അണികള്‍ക്കും വിനയായത്. പാലായില്…\nകോട്ടയം പിടിച്ചടക്കാന് മൂന്നു മുന്നണികളും പരിചിതരെ അങ്കത്തട്ടിലിറക്കിയതോടെ പോരാട്ടം കനത്തു. കേരള കോണ്‍ഗ്രസ് വൈസ് ചെയര്‍മാന് ജോസ് കെ. മാണി പിടിച്ചെടുത്ത കോട്ട നിലനിര്‍ത്താനുള്ള ദൗത്യം മുന്…\nശബരിമല വിഷയം ഇതിന് ഉത്തമ ഉദാഹരണമാണ്; ബിജെപിയ്ക്കും യുഡിഎഫിനുമെതിരെ വിമർശനവുമായി വി എൻ വാസവൻ\nകോട്ടയം: ബിജെപിയ്ക്കും കോൺഗ്രസിനുമെതിരെ വിമർശനവുമായി വി എന് വാസവന്. ബിജെപിയും, യുഡിഎഫും ഒരേ തൂവല്‍പക്ഷികളായാണ് പ്രവര്‍ത്തിക്കുന്നതെന്നും, ശബരിമല വിഷയം ഇതിന് ഉത്തമ ഉദാഹരണമാണെന്നും വാസവൻ പറയുകയുണ്ടായി. ശബരിമല…\nകോട്ടയം പോര്‍ട്ടിലൂടെ ചരക്ക് ബാര്‍ജ് ഓടി\nകോട്ടയം: ജലഗതാഗതത്തില് ജില്ലയുടെ വിപുലമായ സാധ്യതകളിലേക്ക് പുതിയ മാര്‍ഗം തുറന്ന് നാട്ടകത്തെ പോര്‍ട്ടിലൂടെ ചരക്കുമായി ബാര്‍ജ് ഓടി. പൂര്‍ണ തോതിലുള്ള ചരക്കുനീക്കത്തിന് വഴിതുറക്കുന്ന നിലയില് പരീക്ഷണാര്‍ഥമായിരുന്നു…


'മിര്‍ദിഫ് പാര്‍ക്ക് വേ' പുതിയ നിക്ഷേപ പദ്ധതി പ്രഖ്യാപിച്ച് യൂണിയന് കോപ് - Malayalam Daily News\nദുബൈ: യുഎഇയിലെ ഏറ്റവും വലിയ കണ്‍സ്യൂമര് കോഓപ്പറേറ്റീവ് സ്ഥാപനമായ യൂണിയന് കോപ്, ചെറുകിട – ഇടത്തരം സ്വദേശി നിക്ഷേപകര്‍ക്കായി ‘മിര്‍ദിഫ് പാര്‍ക്ക് വേ’ എന്ന പേരില് പുതിയ പദ്ധതി പ്രഖ്യാപിച്ചു. സ്വദേശി യുവാക്കള്‍ക്ക് വ്യാണിജ്യ പ്രവര്‍ത്തനങ്ങളില് പങ്കാളികളാവാനും അവരുടെ നിക്ഷേപം വര്‍ദ്ധിപ്പിക്കാനുമുള്ള പിന്തുണയുമാണ് ഈ ദേശീയ പദ്ധതിയിലൂടെ യൂണിയന്‍കോപ് ലക്ഷ്യമിടുന്നത്. യൂണിയന്‍കോപിന്റെ വാണിജ്യ കേന്ദ്രമായ ‘ഇത്തിഹാദ് മാളിന്’ സമീപമുള്ള 2,62,607 ചതുരശ്ര അടി സ്ഥലത്ത് സജ്ജമാക്കുന്ന 34 ഫുഡ് ട്രക്കുകളാണ് പദ്ധതിയില് ഉള്‍പ്പെടുന്നത്. വിവിധ രാജ്യക്കാരും വിവിധ രുചികള് ഇഷ്‍ടപ്പെടുന്നവരുമായ സമൂഹത്തിന്റെ വിവിധ തലങ്ങളിലുള്ളവര്‍ക്ക് പ്രയോജനപ്പെടുന്ന തരത്തിലായിരിക്കും ഇവിടുത്തെ വിവിധ പ്രവര്‍ത്തനങ്ങള്. അധികൃതരില് നിന്ന് ആവശ്യമായ അനുമതികള് ലഭിച്ച ശേഷം ഇത്തരത്തിലുള്ള മൂന്ന് പദ്ധതികള് കൂടി ആരംഭിക്കാനും യൂണിയന്‍കോപ് ലക്ഷ്യമിടുന്നുണ്ട്.\nസംയോജിത സേവനങ്ങള് നല്‍കുന്ന നിക്ഷേപ പദ്ധതികളുടെ ഒരു സമാഹരണമായി ‘മിര്‍ദിഫ് പാര്‍ക്ക് വേ’ എന്ന പേരില് പുതിയ പദ്ധതി തുടങ്ങാന് യൂണിയന്‍കോപ് തീരുമാനിച്ചതായി സിഇഒ ഖാലിദ് ഹുമൈദ് ബിന് ദിബാന് അല് ഫലാസി പറഞ്ഞു. മേഖലയിലും ദുബൈ എമിറേറ്റിലും ഇത്തരത്തിലെ ആദ്യ സംരംഭമായിരിക്കും ഇത്. യുവമനസുകളെ ആകര്‍ഷിക്കാനും സ്വകാര്യ മേഖലയിലെ സാമ്പത്തിക പദ്ധതികളുടെ സ്വദേശിവത്കരണവുമാണ് ഇതിലൂടെ ലക്ഷ്യമിടുന്നത്. തൊഴില് വിപണിയില് പ്രവേശിക്കുക വഴി ഉത്പാദനവും നിക്ഷേപവും വര്‍ദ്ധിപ്പിക്കാന് അവര്‍ക്ക് പ്രോത്സാഹനം നല്‍കുകയും ചെയ്യുന്നു. വിപണിയിലെ മൂല്യം അനുസരിച്ചുള്ള വാടക തുകയില് 50 ശതമാനം വരെ ഇളവ് നല്‍കി ഇവരെ യൂണിയന്‍കോപ് പിന്തുണയ്‍ക്കുമെന്നും അദ്ദേഹം പറഞ്ഞു. തൊഴിലുകളുടെ സ്വദേശിവത്കരണം എന്നതിലുപരി, സ്വകാര്യ മേഖലയിലെ പരമാവധി വരുമാനത്തെ സ്വദേശിവത്കരിക്കുകയാണ് ലക്ഷ്യം. നിക്ഷേപ പദ്ധതിയില് ഉള്‍പ്പെടുന്ന എല്ലാവര്‍ക്കും ഇതിന്റെ പ്രയോജനം ലഭിക്കും. ഒപ്പം രാജ്യത്തെ ചില്ലറ വിപണന രംഗത്ത് വാണിജ്യ നിക്ഷേപത്തിന്റെ ആകര്‍ഷണീയ വര്‍ദ്ധിപ്പിക്കാനും ഇതിലൂടെ ലക്ഷ്യമിടുന്നു.\n‘മിര്‍ദിഫ് പാര്‍ക്ക് വേ’ പദ്ധതിയുടെ പ്രതീക്ഷിത ഗുണഭോക്താക്കള്‍ക്ക് എല്ലാ സൗകര്യങ്ങളും ലഭ്യമാക്കുന്നതില് യൂണിയന്‍കോപ് അതീവശ്രദ്ധ പുലര്‍ത്തുമെന്നും അദ്ദേഹം പറഞ്ഞു. പദ്ധതിയുടെ തുടക്കം മുതല് പദ്ധതികള് തുടങ്ങാനും വികസിപ്പിക്കാനുമുള്ള പ്രോത്സാഹനം വരെ ഇതില് ഉള്‍പ്പെടും. ഒപ്പം സമൂഹത്തിനും ഈ പദ്ധതിയിലൂടെ ഏറ്റവും മികച്ച സേവനങ്ങള് ലഭിക്കും. രാജ്യതാത്‍പര്യങ്ങള്‍ക്കും ധിഷണാശാലികളായ ഭരണ നേതൃത്വത്തിന്റെ നിര്‍ദേശങ്ങള്‍ക്കും അനുസൃതമായി യുവജനങ്ങള്‍ക്കും ചെറുകിട – ഇടത്തരം സ്ഥാപനങ്ങളുടെ ഉടമകള്‍ക്കും പിന്തുണ നല്‍കുകയാണ് ചെയ്യുന്നത്.\n‘സ്വദേശികള്‍ക്കുള്ള അസുലഭ അവസരം’\nതങ്ങളുടെ പദ്ധതികള് തുടങ്ങാനും വാണിജ്യ നിക്ഷേപ ലോകത്തേക്ക് കടക്കാനും സ്വദേശികള്‍ക്ക് ലഭിക്കുന്ന അസുലഭ അവസരമായിരിക്കും ‘മിര്‍ദിഫ് പാര്‍ക്ക് വേ’ എന്ന് അദ്ദേഹം പറഞ്ഞു. ചെറുകിട – ഇടത്തരം സ്ഥാപനങ്ങളുടെ ഉടമകളായ സ്വദേശികള്‍ക്ക് ഇവിടെ 34 അവസരങ്ങളാണുണ്ടാവുക. കോഫി ഷോപ്പുകള്, സ്‍നാക്സ്, ഗ്രില്‍സ്, ബര്‍ഗര്, പാസ്‍ത, മധുരപലഹാരങ്ങള്, വിവിധ തരത്തിലുള്ള ജ്യൂസുകള് എന്നിങ്ങനെയായിരിക്കും ഇത്. രാജ്യത്തെ നിക്ഷേപത്തെ പിന്തുണയ്‍ക്കുന്നതിനാല് പ്രധാനപ്പെട്ട ഒരു ദേശീയ പദ്ധതിയായി ‘മിര്‍ദിഫ് പാര്‍ക്ക് വേ’ കണക്കാക്കപ്പെടുമെന്നും അദ്ദേഹം പറഞ്ഞു. ഒപ്പം ഇവിടെ നിന്ന ലഭിക്കുന്ന സേവനങ്ങള്‍ക്ക് ഒരു മാതൃകയും ദേശീയ – അന്തര്‍ദേശീയ തലത്തിലുള്ള വളര്‍ച്ചയും സാമ്പത്തിക നവോദ്ധാനവുമായിരിക്കും ഈ പദ്ധതി.\n‘മിര്‍ദിഫ് പാര്‍ക്ക് വേ’ പോലെ മൂന്ന് പദ്ധതികള് കൂടി\nതൊഴില് വിപണിയില് പ്രവേശിക്കാന് ആഗ്രഹിക്കുന്ന സ്വദേശി വ്യാപാരികള്‍ക്ക് പിന്തുണയുമായി സമാനമായ മൂന്ന് ദേശീയ പദ്ധതികള് കൂടി സ്ഥാപിക്കാന് യൂണിയന് കോപിന് പദ്ധതിയുണ്ടെന്നും അദ്ദേഹം പറഞ്ഞു. ദുബൈയിലെ ബന്ധപ്പെട്ട അധികൃതരില് നിന്ന് ഇതിനാവശ്യമായ അനുമതികള് ലഭിച്ച ശേഷം ഇവയും പ്രഖ്യാപിക്കും. ദുബൈയിലെ ഒരു പ്രധാന വിനോദ, സേവന കേന്ദ്രമായി ‘മിര്‍ദിഫ് പാര്‍ക്ക് വേ’ മാറുമെന്നും അദ്ദേഹം പറഞ്ഞു. മുഷ്‍രിഫ് പാര്‍ക്ക്, വിമാനത്താവളം, ദുബൈ സഫാരി എന്നിങ്ങനെയുള്ള സുപ്രധാന സ്ഥലങ്ങള്‍ക്ക് അടുത്തായതിനാല് ഈ സ്ഥലത്തിന്റെ പ്രാധാനം കൊണ്ടുതന്നെ വിനോദം, വിനോദ സഞ്ചാരം എന്നിങ്ങനെയുള്ള മേഖലകള്‍ക്ക് ശക്തമായ പിന്തുണയായി ‘മിര്‍ദിഫ് പാര്‍ക്ക് വേ’ മാറും. പൊതുജനങ്ങള്‍ക്ക് വിനോദത്തിനും ഷോപ്പിങിനുമുള്ള പുതിയ സ്ഥാനങ്ങള് അവതരിപ്പിക്കുക വഴി അവരുടെ ജീവിത നിലവാരവും മെച്ചപ്പെടും. ഒപ്പം ചെറുകിട – ഇടത്തരം വ്യാപാര സ്ഥാപനങ്ങളുടെ ഉടമകള്‍ക്കും ഇതൊരു മികച്ച അവസരമായിരിക്കും.\nഏറ്റവും മികച്ച സേവനം നല്‍കുന്ന തരത്തില് അന്താരാഷ്‍ട്ര നിലവാരം പാലിച്ചുകൊണ്ടാണ് ‘മിര്‍ദിഫ് പാര്‍ക്ക് വേ’ സജ്ജമാകുന്നതെന്നും അദ്ദേഹം പറഞ്ഞു. വിനോദങ്ങള്‍ക്കും സാമൂഹിക പ്രവര്‍ത്തനങ്ങള്‍ക്കുമായി 2,32,607 ചതുരശ്ര അടി സ്ഥലം മാറ്റിവെയ്‍ക്കും. ഇവിടേക്ക് ആവശ്യമായ വെളിച്ചം, ദിശാ ബോര്‍ഡുകള്, പരസ്യങ്ങള് എന്നിവയും തയ്യാറാക്കും. ആകര്‍ഷകങ്ങളായ നിറങ്ങളില് ഈ സ്ഥലത്തെ അണിയിച്ചൊരുക്കും. കായിക വിനോദങ്ങള്‍ക്കായി 30,000 ചതുരശ്ര അടിയില് പ്രത്യേക റബ്ബര് ഗ്രാസ് ഫ്ലോര് സജ്ജമാക്കും. മനോഹരമായ അന്തരീക്ഷം ആസ്വദിക്കാനായി ഇവിടെ മേശകളും കേസരകളും സജ്ജീകരിക്കുന്നതിനാല് കുടുംബങ്ങള്‍ക്കും മറ്റ് സന്ദര്‍ശകര്‍ക്കും ശാന്തവും മനോഹരവുമായ അനുഭൂതിയോടെ തങ്ങളുടെ പ്രിയപ്പെട്ട നിമിഷങ്ങള് ചെലഴിക്കാനുമാവും.


ആരാണ് ശരിക്കും 'നന്മമരം സുരേഷ് കോടാലിപ്പറമ്പന്'? റിയാസ് ഖാന് പറയുന്നു | riyaz khan about his lead character in mayakottaram\nആരാണ് ശരിക്കും 'നന്മമരം സുരേഷ് കോടാലിപ്പറമ്പന്'? റിയാസ് ഖാന് പറയുന്നു\nThiruvananthapuram, First Published 4, Nov 2020, 8:43 PM\nപോസ്റ്റര് വൈറല് ആയതിനൊപ്പം അനുകൂലിച്ചും പ്രതികൂലിച്ചുമുള്ള നിരവധി കമന്‍റുകളും എത്തിയിരുന്നു. ചാരിറ്റി പ്രവര്‍ത്തകരെ മൊത്തത്തില് പരിഹസിക്കുന്നത് ശരിയല്ലെന്ന് ഒരു വിഭാഗം പറയുമ്പോള് അതിന്‍റെ പേരില് തട്ടിപ്പ് നടത്തുന്നവരെ പരിസഹിക്കുന്നതില് തെറ്റൊന്നുമില്ലെന്ന് മറുവിഭാഗം പറയുന്നു. എന്നാല് എന്താണ് 'നന്മമരം സുരേഷ് കോടാലിപ്പറമ്പന്'? ആരാണയാള്? റിയാസ് ഖാന് ഏഷ്യാനെറ്റ് ന്യൂസ് ഓണ്‍ലൈനിനോട് പറയുന്നു.\nസിനിമകളുടെ ഫസ്റ്റ് ലുക്ക് പോസ്റ്ററുകള് സോഷ്യല് മീഡിയയില് പോപ്പുലാരിറ്റി നേടുന്നത് ആദ്യമായല്ല. പക്ഷേ ഒരു ചിത്രത്തിന്‍റെ ഫസ്റ്റ് ലുക്ക് മണിക്കൂറുകള്‍ക്കുള്ളില് വൈറല് ആകുന്നത് അത്ര സാധാരണമല്ല. റിയാസ് ഖാന് നായകനായ 'മായക്കൊട്ടാരം' എന്ന ചിത്രത്തിന്‍റെ ഫസ്റ്റ് ലുക്ക് പോസ്റ്ററാണ് പുറത്തെത്തിയ ഏതാനും മണിക്കൂറുകള്‍ക്കകം വൈറല് ആയി മാറിയത്. റിയാസ് ഖാന്‍റെ പേജില് തന്നെ ഇതിനകം ആയിരത്തോളം ഷെയറുകളും പതിനായിരത്തിലധികം ലൈക്കുകളും പോസ്റ്റര് നേടി. റിയാസ് അവതരിപ്പിക്കുന്ന നായക കഥാപാത്രത്തിന്‍റെ പേരും അതിലെ വാചകവുമാണ് പോസ്റ്റര് ഇന്‍സ്റ്റന്‍റ് ഹിറ്റ് ആക്കിയത്. ഒരു സ്ത്രീയുടെ 'പല്ലു മാറ്റിവെക്കല് ശസ്ത്രക്രിയക്കായി 17 മണിക്കൂറില് 3.45 കോടി രൂപ സമാഹരിച്ച' 'നന്മമരം സുരേഷ് കോടാലിപ്പറമ്പന്' ആണ് ചിത്രത്തില് റിയാസിന്‍റെ കഥാപാത്രം. പോസ്റ്റര് വൈറല് ആയതിനൊപ്പം അനുകൂലിച്ചും പ്രതികൂലിച്ചുമുള്ള നിരവധി കമന്‍റുകളും എത്തിയിരുന്നു. ചാരിറ്റി പ്രവര്‍ത്തകരെ മൊത്തത്തില് പരിഹസിക്കുന്നത് ശരിയല്ലെന്ന് ഒരു വിഭാഗം പറയുമ്പോള് അതിന്‍റെ പേരില് തട്ടിപ്പ് നടത്തുന്നവരെ പരിസഹിക്കുന്നതില് തെറ്റൊന്നുമില്ലെന്ന് മറുവിഭാഗം പറയുന്നു. എന്നാല് എന്താണ് 'നന്മമരം സുരേഷ് കോടാലിപ്പറമ്പന്'? ആരാണയാള്? റിയാസ് ഖാന് ഏഷ്യാനെറ്റ് ന്യൂസ് ഓണ്‍ലൈനിനോട് പറയുന്നു..\n"സിനിമയുടെ ഫോട്ടോഷൂട്ട് കഴിഞ്ഞതേയുള്ളൂ. തുടങ്ങാനിരിക്കുകയാണ്. ഒരു കോമഡി സബ്‍ജക്ട് ആണ്. ഒരു സ്പൂഫ് സിനിമയാണ് മായക്കൊട്ടാരം. എന്ത് വിഷയം കണ്ടാലും ചാടിക്കേറി അത് ഏല്‍ക്കുന്ന ആളാണ് സുരേഷ് കോടാലിപ്പറമ്പന് എന്ന നായക കഥാപാത്രം. എന്നിട്ട് അതിനുവേണ്ടി പണം സമാഹരിക്കും. പിന്നെ അതെടുത്ത് യുട്യൂബില് ഇടും. അങ്ങനെ ഒരു കഥാപാത്രം." നിലവിലുള്ള ചാരിറ്റി പ്രവര്‍ത്തകരില് ആരെയെങ്കിലും വ്യക്തിപരമായി ഉദ്ദേശിച്ചല്ല കഥാപാത്രത്തെ സൃഷ്ടിച്ചിരിക്കുന്നതെന്നും സ്‍പൂഫ് സിനിമയുടെ പോസ്റ്ററും സ്‍പൂഫ് രീതിയില് ചെയ്‍തതാണെന്നും റിയാസ് ഖാന് പറയുന്നു. "ആ പോസ്റ്റര് കാണുമ്പോള് ഇത് ചില ആളുകളെ ഉദ്ദേശിച്ചല്ലേ എന്ന് നമുക്ക് തോന്നും. അതേസമയം അങ്ങനെ ചിന്തിച്ചോട്ടെ എന്ന് കരുതിയുമാണ് ഇത്തരത്തില് ഒരു പോസ്റ്റര് ഇറക്കിയത്", റിയാസ് പറയുന്നു.\nകഥാപാത്രത്തിന്‍റെ ഇമോഷണല് ബ്ലോക്കിലേക്കും സിനിമ കടക്കുന്നുണ്ടെന്നും ആത്മാര്‍ഥമായി ഒരാളെ സഹായിക്കാന് സിനിമയില് സുരേഷ് തീരുമാനമെടുക്കുന്നുണ്ടെന്നും റിയാസ് ഖാന് പറയുന്നു. "പിന്നെ രണ്ടുതരം ആളുകള് എല്ലാ മേഖലകളിലുമില്ലേ. പൊലീസുകാരില് ഇല്ലേ, നല്ല ആളുകളും ചീത്ത ആളുകളും. എല്ലാവരും മോശക്കാരാണെന്ന് പറയാന് പറ്റില്ലല്ലോ. സിനിമയില് പലതും തൊട്ടും തൊടാതെയും പറഞ്ഞുപോകുന്നുണ്ട്", റിയാസ് ഖാന് വിശദീകരിക്കുന്നു.\nമണി രത്നത്തിന്‍റെ പൊന്നിയിന് സെല്‍വന്, ബി ഉണ്ണികൃഷ്ണന്‍റെ മോഹന്‍ലാല് ചിത്രം, ഒമര് ലുലുവിന്‍റെ പവര് സ്റ്റാര്, സസ്പെന്‍സ് കില്ലര് തുടങ്ങി ഒരുപിടി സിനിമകള് റിയാസിന്‍റേതായി പുറത്തുവരാനുണ്ട്. ഇതില് മണി രത്നം ചിത്രം ഏറെ പ്രതീക്ഷയുള്ള ഒന്നാണെന്നും അദ്ദേഹം പറയുന്നു. സോമന് സാംബവാന് എന്നൊരു പ്രധാനപ്പെട്ട കഥാപാത്രത്തെയാണ് റിയാസ് അവതരിപ്പിക്കുന്നത്. "മണി രത്നം പടം നവംബറില് തുടങ്ങിയിരുന്നു. ഫെബ്രുവരിയില് കൊവിഡ് ആയപ്പോള് നിര്‍ത്തിയതാണ്. അത് വീണ്ടും ആരംഭിച്ചിട്ടുണ്ട്. അതില് മുഴുനീള വേഷമാണ്. സിംഗിള് ഹീറോ പടമല്ല അത്. 15 പ്രധാന കഥാപാത്രങ്ങളുണ്ട്. അതില് ഏറ്റവും പ്രാധാന്യമുള്ള കഥാപാത്രം ഐശ്വര്യ റായിയുടേതുമാണ്. കാര്‍ത്തി, ജയം രവി, വിക്രം, കിഷോര്, ഞാന്, ശരത്കുമാര്, പ്രഭു, തൃഷ തുടങ്ങിയവരുടെ കഥാപാത്രങ്ങളൊക്കെ ഐശ്വര്യ റായിയുടെ കഥാപാത്രത്തിന്‍റെ ചുറ്റും നില്‍ക്കുന്നവരാണ്. 10-12 നൂറ്റാണ്ടുകളാണ് സിനിമയുടെ കാലഘട്ടം. 15 വോള്യം ഉള്ള ഗ്രന്ഥമാണ് പൊന്നിയിന് സെല്‍വന്. അത് സിനിമയാവുമ്പോള് രണ്ട് ഭാഗമായിട്ട് വരും", റിയാസ് ഖാന് പറയുന്നു.\nസസ്‍പെന്‍സ് കില്ലര് എന്ന ചിത്രം ഏതാനും ദിവസത്തിനുള്ളില് തിരുവനന്തപുരത്ത് പൂര്‍ത്തിയാവും. അതിനുശേഷം പൊന്നിയിന് സെല്‍വന്‍റെ പുതിയ ഷെഡ്യൂളില് റിയാസ് ജോയിന് ചെയ്യും. നായക കഥാപാത്രത്തെ അവതരിപ്പിക്കുന്ന ചിത്രമാണിത്. പവര് സ്റ്റാര് ഫെബ്രുവരിയില് തുടങ്ങും.\nLast Updated 4, Nov 2020, 8:50 PM\nനന്മമരം സുരേഷ് കോടാലിപ്പറമ്പന്


Porn videos with house wife leaked; Idukki Diocese take strict action against priest | വീട്ടമ്മയുമായുള്ള വൈദികന്റെ അശ്ലീല ദൃശ്യങ്ങൾ പുറത്തായി; കടുത്ത നടപടിയുമായി സഭ - Malayalam Oneindia\njust now തമിഴ്‌നാട്ടില് രണ്ടാഴ്ച സമ്പൂര്‍ണ ലോക്ക്ഡൗണ് പ്രഖ്യാപിച്ചു; മെയ് 10 മുതല് 24 വരെ\n12 min ago ലോക്ക്ഡൗൺ; യാത്ര ചെയ്യാൻ സത്യവാങ്മൂലം വേണം..അനാവശ്യമായി പുറത്തിറങ്ങിയാൽ കർശന നടപടി\nPublished: May 23 2020, 0:32 [IST]\nഇടുക്കി; വൈദികന്റെ അശ്ലീല ദൃശ്യങ്ങൾ സമൂഹ മാധ്യമങ്ങളിലൂടെ പ്രചരിച്ചതിന് പിന്നാലെ കടുത്ത നടപടിയുമായി ഇടുക്കി രൂപത. വെള്ളയാംകുടി പള്ളി വികാരിയും സിറോ മലബാർ സഭ ഇടുക്കി രൂപതാ മുൻ വികാരി ജനറലുമായ ഫാദർ ജെയിംസ് മംഗലശ്ശേരിയ്ക്കെതിരെയാണ് രൂപത നടപടി സ്വീകരിച്ചത്. സംഭവത്തിൽ വിശദമായ അന്വേഷണം നടത്തുമെന്നും സഭ വ്യക്തമാക്കി.\nഇടവക വികാരിയുടെ ദൃശ്യങ്ങൾ ദിവസങ്ങൾക്ക് മുൻപ് സമൂഹമാധ്യമങ്ങളിലൂടെ പ്രചരിച്ചതോടെയാണ് സംഭവങ്ങളുടെ തുടക്കം. പള്ളിക്കമ്മിറ്റി അംഗമായ വീട്ടമ്മയുമായി വികാരിക്ക് ബന്ധമുള്ളതായി ഇടവകയിലെ ചിലർ സംശയിച്ചിരുന്നു. ഇവർ ചില സമയങ്ങളിൽ പള്ളിയിൽ രഹസ്യമായി എത്താറുണ്ടെന്നും ഇടവാകാംഗങ്ങൾ ആരോപിച്ചിരുന്നു. ഇതിനിടെ മൊബൈൽ കേടുവന്നതോടെ വികാരി ഫോൺ നന്നാക്കാനായി മൊബൈൽ കടയിൽ നൽകി. അവിടെ നിന്നാണ് ദൃശ്യങ്ങൾ പുറത്തായത്.\nഇതോടെ ഇടവകാംഗങ്ങൾ സഭാ നേതൃത്വത്തിന് പരാതി നൽകുകയായിരുന്നു. എന്നാൽ വികാരിക്കെതിരെ പോലീസ് കേസെടുത്തിട്ടില്ല. ദൃശ്യങ്ങൾ പ്രചരിച്ച സംഭവത്തിൽ വീട്ടമ്മയോ വികാരിയോ പരാതി നൽകാത്തതിനാലാണ് കേസെടുക്കാതിരുന്നതെന്നാണ് പോലീസ് പറയുന്നത്. അതേസമയം സംഭവം വിവാദമായതോടെ മാർച്ച് 24 ന് തന്നെ ജയിംസ് മംഗലശേരിക്കെതിരെ നടപടിയെടുത്തുവെന്ന് രൂപത പത്രകുറിപ്പിലൂടെ അറിയിച്ചു.\nസഭാ വിരുദ്ധമായ നടപടികൾ വൈദികൻറെ ഭാഗത്ത് നിന്ന് ഉണ്ടായെന്ന് പ്രാഥമികമായ അന്വേഷണത്തിൽ കണ്ടെത്തിയതിന്റെ അടിസ്ഥാനത്തിലാണ് നടപടിയെന്നും രൂപത വ്യക്തമാക്കി. വൈദികനെ വികാരി സ്ഥാനത്ത് നിന്നും കൂദാശ നൽകിയതിൽ നിന്നും വിലയിട്ടുണ്ട്. സംഭവത്തിൽ വിശദമായ അന്വേഷണവും പ്രഖ്യാപിച്ചു.\nporn videos with house wife leaked; Idukki diocese take strict action against priest\nStory first published: Saturday, May 23, 2020, 0:32 [IST]


ഡി.വൈ.എഫ്.ഐ പ്രവര്‍ത്തകനെ പോലീസ് ഹോക്കി സ്റ്റിക്ക് കൊണ്ട് മര്‍ദിച്ചു - MALABAR FLASH\nHome Attack Kerala News Police thiruvananthapuram കേരളം കേരള വാര്‍ത്ത ഡി.വൈ.എഫ്.ഐ പ്രവര്‍ത്തകനെ പോലീസ് ഹോക്കി സ്റ്റിക്ക് കൊണ്ട് മര്‍ദിച്ചു\nഡി.വൈ.എഫ്.ഐ പ്രവര്‍ത്തകനെ പോലീസ് ഹോക്കി സ്റ്റിക്ക് കൊണ്ട് മര്‍ദിച്ചു\nതിരുവനന്തപുരം: ഡി.വൈ.എഫ്.ഐ പ്രവര്‍ത്തകനെ പോലീസ് ഹോക്കി സ്റ്റിക്ക് കൊണ്ട് ക്രൂരമായി മര്‍ദിച്ചതായി പരാതി. കുളത്തൂര് സ്വദേശിയായ രാജീവിനെയാണ് കഴിഞ്ഞ ദിവസം കഴക്കൂട്ടം പോലീസ് മര്‍ദിച്ചത്.[www.malabarflash.com]\nസി.പി.എം-ബി.ജെ.പി സംഘര്‍ഷത്തിനിടെയാണ് രാജീവിനെ പോലീസ് കസ്റ്റഡിയിലെടുത്തത്. തുടര്‍ന്ന് ക്വാര്‍ട്ടേഴ്‌സ് പോലുള്ള സ്ഥലത്തെത്തിച്ച് ക്രൂരമായി മര്‍ദിക്കുകയായിരുന്നുവെന്ന് രാജീവ് പറഞ്ഞു. എന്നാല് അങ്ങനെയൊരു സംഭവം നടന്നിട്ടില്ലെന്നാണ് പോലീസ് നല്‍കുന്ന വിശദീകരണം.\nയുവാവിന്റെ പുറം ഭാഗത്ത് ഗുരുതരമായ പരിക്കുണ്ട്. മുറിവേറ്റ് പൊട്ടിപൊളിഞ്ഞ രീതിയിലാണുള്ളത്. പുറം മുഴുവന് മര്‍ദനമേറ്റ പാടുമുണ്ട്. പ്രശ്‌നം നടക്കുന്നതിനിടെ പോലീസുമായി വാക്കേറ്റമുണ്ടാവുകയും തുടര്‍ന്ന് സ്ഥലത്തെത്തിച്ച് മര്‍ദിക്കുകയായുമായിരുന്നുവെന്ന് രാജീവ് പറഞ്ഞു. മുഖ്യമന്ത്രിക്ക് പരാതി നല്‍കിയിട്ടുണ്ട്.\nസംഭവത്തില് ശക്തമായ നടപടി സ്വീകരിക്കണമെന്ന് സി.പി.എം നേതൃത്വും മുഖ്യമന്ത്രിയെ അറിയിച്ചിട്ടുണ്ട്. ആര്.എസ്.എസ് ചായ്‌വുള്ള പോലീസുകാരാണ് രാജീവിനെ മര്‍ദിച്ചതെന്ന് സി.പി.എം ആരോപിച്ചു. ചില ഉദ്യോഗസ്ഥര് ഇത്തരം നടപടികള് കൊണ്ട് സര്‍ക്കാരിനെ മോശമാക്കാന് ശ്രമിക്കുകയാണെന്ന് വി.ശിവന്‍കുട്ടി ആരോപിച്ചു. ഇത്തരക്കാര്‍ക്കെതിരെ നടപടി സ്വീകരിക്കമമെന്നും അദ്ദേഹം ആവശ്യപ്പെട്ടു.


ആമസോണ് ഗ്രേറ്റ് ഇന്ത്യന് ഫെസ്റ്റിവല് തിങ്കളാഴ്ച മുതല്; പതിവുപോലെ വന് ഓഫറുകള് | amazon great india festival 2019\nOct 20, 2019, 03:10 PM IST\nവണ്‍പ്ലസ് 7ടി, സാംസങ് ഗാലക്‌സി എം30എസ്, വിവോ യു10 ഉള്‍പ്പടെയുള്ള ഫോണുകള്‍ക്ക് വിലക്കിഴിവ് നല്‍കുന്നുണ്ട്.\nദീപാവലിയ്ക്ക് മുന്നോടിയായുള്ള ആമസോണിന്റെ ഗ്രേറ്റ് ഇന്ത്യന് ഫെസ്റ്റിവല് വില്‍പനമേള ഒക്ടോബര് 21 തിങ്കളാഴ്ച ആരംഭിക്കും. ഒക്ടോബര് 25 വരെയാണ് വില്‍പനമേള നടക്കുന്നത്. പതിവുപോലെ പ്രൈം അംഗങ്ങള്‍ക്ക് ഒക്ടോബര് 21 മുതല് തന്നെ വില്‍പനമേള ആനുകൂല്യങ്ങള് ലഭിക്കും.\nവണ്‍പ്ലസ് 7ടി, സാംസങ് ഗാലക്‌സി എം30എസ്, വിവോ യു10 ഉള്‍പ്പടെയുള്ള ഫോണുകള്‍ക്ക് വിലക്കിഴിവ് നല്‍കുന്നുണ്ട്. ആക്‌സിസ് ബാങ്കും സിറ്റി ബാങ്കുമായി സഹകരിച്ചാണ് ആമസോണ് ഇത്തവണ വില്‍പനമേള സംഘടിപ്പിക്കുന്നത്. ഡെബിറ്റ് കാര്‍ഡുകള്‍ക്കും ക്രെഡിറ്റ് കാര്‍ഡുകള്‍ക്കും 10 ശതമാനം വരെ കിഴിവ് ഈ ബാങ്കുകള് നല്‍കുന്നു. എല്ലാ റുപേ കാര്‍ഡുകള്‍ക്കും ഈ കിഴിവ് ലഭിക്കും.\nഅടുത്തിടെ പുറത്തിറക്കിയ റെഡ്മി നോട്ട് 8 പ്രോ, റെഡ്മി നോട്ട് 8 ഫോണുകള് ആദ്യമായി വില്‍പനെക്കെത്തുന്നതും തിങ്കളാഴ്ചയാണ്.\nസാംസങ് ഗാലക്‌സി എം10എസ്, സാംസങ് ഗാലക്‌സി എ10 എസ് സ്മാര്‍ട്‌ഫോണുകള് 1000 രൂപ വിലക്കിഴിവിലാണ് വില്‍പനയ്ക്ക് വെച്ചിരിക്കുന്നത്. വിവോ യു10 സ്മാര്‍ട്‌ഫോണിനും 1000 രൂപ വിലക്കിഴിവുണ്ട്. 15999 രൂപ വിലയുള്ള നോക്കിയ 6.2 സ്മാര്‍ട്‌ഫോണ് 14,499 രൂപയ്ക്കാണ് വില്‍പനയ്ക്കുള്ളത്. വണ് പ്ലസ്7സ്മാര്‍ട്‌ഫോണിന് വില കുറഞ്ഞ് 29,999 രൂപയ്ക്ക് വാങ്ങാം. റെഡ്മി 7എ 4999 രൂപയ്ക്കാണ് വില്‍ക്കുന്നത്.\n44,999 രൂപ വിലയുള്ള വണ്‍പ്ലസ്7പ്രോ സ്മാര്‍ട്‌ഫോണ് 43,999 രൂപയ്ക്ക് വാങ്ങാം, 44999 രൂപ വിലയുള്ള ഐഫോണ് ടെന്‍ആര് 42,900 രൂപയ്ക്ക് വാങ്ങാം. 15890 രൂപ വിലയുള്ള പോകോ എഫ് 1 14999 രൂപയക്ക് വാങ്ങാം.\nഗൃഹോപകരണങ്ങള്‍ക്കും ടെലിവിഷനുകള്‍ക്കുമെല്ലാം 60 ശതമാനം വരെ വിലക്കിഴിവ് ലഭിക്കും. ഇലക്ട്രോണിക് ഉപകരണങ്ങള്‍ക്ക് 70% വരെ വിലക്കിഴിവും കിട്ടും.\nContent Highlights: amazon great india festival 2019\nഇന്ത്യന് ചെറുകിട മേഖലയില് 7000 കോടിയുടെ നിക്ഷേപം നടത്തുമെന്ന് ആമസോണ് മേധാവി\nകുട്ടി സ്‌കൂളില് എത്തിയാല് എന്തൊക്കെ ചെയ്യുന്നുവെന്നറിയാം; മലയാളികളുടെ എജ്യുപ്ലസ് സോഫ്റ്റ്‌വെയര്\nഅടിസ്ഥാനവർഗത്തിന്റെ ആപ്പ്; വേറിട്ട വഴികളിലൂടെ മേർജിയസ്


gold | സ്വര്‍ണവിലയില് വീണ്ടും ഇടിവ്.... പവന് 320 രൂപ കുറഞ്ഞു - Malayalivartha.com Widgets Magazine\n06 JUNE 2020 01:23 PM IST\nസ്വര്‍ണ വില വീണ്ടും കുറഞ്ഞു. പവന് 320 രൂപയാണ് കുറഞ്ഞത്. ഇതോടെ പവന് 34,160 രൂപയായി. ഗ്രാമിന് 40 രൂപ കുറഞ്ഞ് 4,270 രൂപ യിലാണ് ഇന്ന് വ്യാപരം നടക്കുന്നത്.ഇന്നലെ ഗ്രാമിന് 30 രൂപയും പവന് 240 രൂപയും വര്‍ധിച്ചിരുന്നു.\nകഴിഞ്ഞമാസം 18ന് രേഖപ്പെടുത്തിയ ഗ്രാമിന് 4,380 രൂപയും പവന് 35,040 രൂപയു മാണ് ഇതുവരെയുള്ള റിക്കാര്‍ഡ് വില.


കൊവിഡ് വ്യാപനം അതിരൂക്ഷം; കഴിഞ്ഞ 24 മണിക്കൂറിനിടെ ഒരു ലക്ഷം കടന്ന് പോസിറ്റീവ് കേസുകൾ | Wayanad Vision\nകൊവിഡ് വ്യാപനം അതിരൂക്ഷം; കഴിഞ്ഞ 24 മണിക്കൂറിനിടെ ഒരു ലക്ഷം കടന്ന് പോസിറ്റീവ് കേസുകൾ\nരാജ്യത്തെ കൊവിഡ് കേസുകൾ ഏറ്റവും ഉയർന്ന നിരക്കിൽ. കഴിഞ്ഞ 24 മണിക്കൂറിനിടെ ഒരു ലക്ഷം കടന്ന് പോസിറ്റീവ് കേസുകൾ. 478 മരണവും റിപ്പോർട്ട് ചെയ്തു.\nകൊവിഡ് രൂക്ഷമായ മഹരാഷ്ട്ര, പഞ്ചാബ്, ഛത്തീസ്ഗഢ് എന്നിവിടങ്ങളിലേക്ക് വിദഗ്ധ സംഘത്തെ അയക്കാൻ പ്രധാനമന്ത്രി നിർദേശം നൽകിയിട്ടുണ്ട്.അതേസമയം, മഹാരാഷ്ട്രയിൽ സംസ്ഥാന സർക്കാർ ഇന്ന് മുതൽ ഭാഗിക ലോക്ക്ഡൗൺ ഏർപ്പെടുത്തിയിട്ടുണ്ട്. ഹോട്ടൽ, റസ്റ്റോറന്റ്, ബാർ, പാർക്ക് എന്നിവ അടഞ്ഞ് കിടക്കും. അതോടൊപ്പം ഇന്ന് രാത്രി 8 മണി മുതൽ7മണി വരെ രാത്രി കാല കർഫ്യൂവും ഏർപ്പെടുത്തി. രോഗവ്യാപനം ഉയർന്ന സാഹചര്യത്തിൽ സംസ്ഥാനത്തെ വാരാന്ത്യ ലോക്ക്ഡൗണും മഹാരാഷ്ട്ര സർക്കാർ പ്രഖ്യാപിച്ചു. മുംബൈയിൽ നിരോധനാജ്ഞയും പ്രഖ്യാപിച്ചു. രാവിലെ7മണി മുതൽ രാത്രി 8 മണി വരെയാണ് നിരോധനാജ്ഞ. അഞ്ച് പേരിൽ കൂടുതൽ ആളുകൾ കൂട്ടംകൂടാൻ പാടില്ലെന്ന് സംസ്ഥാന സർക്കാർ കർശന നിർദേശം നൽകി.\nമഹാരാഷ്ട്രയിൽ ഇന്നലെ 57,000ത്തിന് മേൽ ആളുകൾക്ക് രോഗം സ്ഥിരീകരിച്ചു. 222 പേർ മരണമടഞ്ഞു. മുംബൈ വിമാനത്താവളത്തിൽ കൊവിഡ് ചട്ടങ്ങൾ ലംഘിക്കുന്നവർക്കെതിരെ കർശന നടപടി സ്വീകരിക്കുമെന്ന് വ്യോമയാന മന്ത്രാലയം അറിയിച്ചു.\nകേരളം നാളെ പോളിങ് ബൂത്തിലേക്ക്\nനവീകരണത്തിന്റെ മറവില് മരങ്ങള് മുറിച്ചുമാറ്റി\nകര്‍ഷകര്‍ക്കായി ഏകദിന സെമിനാര് സംഘടിപ്പിച്ചു.\nഓറഞ്ച് അലര്‍ട്ട് പിന്‍വലിച്ചു; 12 ജില്ലകളില് യെല്ലോ…


Unni Mukundan says thanks to audience for making Meppadiyan solo hit | Indian Express Malayalam\nunni mukundan says thanks to audience for making meppadiyan movie his solo hit\nഇൻസ്റ്റഗ്രാമിലൂടെയാണ് ഉണ്ണി മുകുന്ദൻ പ്രേക്ഷകരോട് നന്ദി പറഞ്ഞത്\nJanuary 16, 2022 11:44:37 am\nമലയാളത്തിലെ യുവനടന്മാരിൽ ഏറെ ആരാധകരുള്ള നടനാണ് ഉണ്ണി മുകുന്ദൻ. താരത്തിന്റെ ഏറ്റവും പുതിയ ചിത്രമായ ‘മേപ്പടിയാൻ’ മികച്ച പ്രതികരണങ്ങൾ നേടി പ്രദർശനം തുടരുകയാണ്. ഉണ്ണി മുകുന്ദൻ ആദ്യമായി നിർമ്മാതാവായ ചിത്രം കൂടിയാണിത്. ഇപ്പോഴിതാ ചിത്രം ഏറ്റെടുത്ത പ്രേക്ഷകർക്ക് നന്ദി പറഞ്ഞ് രംഗത്തെത്തിയിരിക്കുകയാണ് താരം.\n“ഒരിക്കലും ‘മറ്റൊരു ചിത്ര’മല്ല എനിക്ക് മേപ്പടിയാന്. എനിക്ക് വെല്ലുവിളിയായ ചിത്രമായിരുന്നു. ആ വെല്ലുവിളി ഞാന് ഏറ്റെടുക്കുകയും ചെയ്തു. ഈ പ്രോജക്റ്റിൽ ഞാൻ ചെലവഴിച്ച ഓരോ സെക്കൻഡും അതിന് അർഹിക്കുന്നതായിരുന്നു എന്ന് പറയുന്നതിൽ ഞാൻ അഭിമാനിക്കുന്നു. മേപ്പടിയാന് കണ്ട്, എന്‍റെ കരിയറിലെ ഏറ്റവും വലിയ സോളോ ഹിറ്റ് സമ്മാനിച്ച എല്ലാവര്‍ക്കും നന്ദി. ഇനി കാണാനുള്ളവരും കാണുക.\nമനക്കരുത്ത്, ദൃഢവിശ്വാസം, പ്രതീക്ഷ എന്നിവയെകുറിച്ചാണ് മേപ്പടിയാന്. നാമെല്ലാവരും എന്തിനുവേണ്ടി പരിശ്രമിക്കുന്നു അത്. വിഷ്‍ണു മോഹന് എന്ന യുവ രചയിതാവിലും സംവിധായകനിലും വിശ്വസിച്ചതു മുതൽ, ‘ജയകൃഷ്‍ണനാ’യതും പിന്നീട് ഈ ചിത്രത്തിന്‍റെ നിര്‍മ്മാണത്തിലേക്ക് എത്തിയതും, നിലവിലെ സാഹചര്യത്തിലും പറഞ്ഞിരുന്നതുപോലെ ചിത്രം തിയറ്ററുകളില് എത്തിച്ചതുമൊക്കെ എക്കാലവും ഞാന് ഹൃദയത്തില് സൂക്ഷിക്കും.\nഈ സ്നേഹത്തിന് നന്ദി. മേപ്പടിയാന് കണ്ട് ഇഷ്‍ടപ്പെട്ട്, സോഷ്യല് മീഡിയയില് പ്രശംസ അറിയിച്ചവര്‍ക്കെല്ലാം നന്ദി. എല്ലാ മെസേജുകള്‍ക്കും കോളുകള്‍ക്കും നന്ദി. ഇതായിരുന്നു ഞാന് എപ്പോഴും ആഗ്രഹിച്ചിരുന്നത്, ഇതിനുവേണ്ടിയായിരുന്നു ഞാന് പരിശ്രമിച്ചിരുന്നത്.\nഉണ്ണി മുകുന്ദന് ഫിലിംസിലെ സംഘാംഗങ്ങള്‍ക്കും സിനിമയെ പ്രമോട്ട് ചെയ്ത ഫാന്‍സ് അസോസിയേഷന് അംഗങ്ങള്‍ക്കും മേപ്പടിയാനിലെ മുഴുവന് താരങ്ങള്‍ക്കും അണിയറപ്രവര്‍ത്തകര്‍ക്കും നന്ദി”. ഉണ്ണി ഇൻസ്റ്റാഗ്രാമിൽ കുറിച്ചു.\nഒരു പക്കാ ഫാമിലി എന്റർടൈനറായി എത്തിയ മേപ്പടിയാനിൽ അഞ്ജു കുര്യനാണ് നായിക. ഇന്ദ്രൻസ്, സൈജു കുറുപ്പ്, അജു വർഗീസ്,വിജയ് ബാബു, കലാഭവൻ ഷാജോൺ, മേജർ രവി, ശങ്കർ രാമകൃഷ്ണൻ, ശ്രീജിത്ത് രവി, കോട്ടയം രമേശ്, കൃഷ്ണ പ്രസാദ്, കുണ്ടറ ജോണി,ജോർഡി പൂഞ്ഞാർ,നിഷ സാരംഗ്,പോളി വത്സൻ, മനോഹരിയമ്മ തുടങ്ങിയവരാണ് ചിത്രത്തിലെ മറ്റു അഭിനേതാക്കൾ. നീൽ ഡി കുഞ്ഞ ഛായാഗ്രഹണം നിർവഹിക്കുന്നു. ഷമീർ മുഹമ്മദ് ആണ് എഡിറ്റർ.\nAlso Read: ഒപ്പം പ്രവർത്തിച്ചവരിൽ മികച്ച കെമിസ്ട്രി തോന്നിയിട്ടുള്ള നടി സാമന്ത: നാഗ ചൈതന്യ പറയുന്നു\nWeb Title: Unni mukundan says thanks to audience for making meppadiyan movie his solo hit


പാസ്സ്പോർട്ടും വിസയുമില്ലാതെ മലയാളികൾക്ക് ഒരു സ്വിറ്റ്സർലണ്ട് യാത്ര..!! | ViralKerala.in\nHome Viral പാസ്സ്പോർട്ടും വിസയുമില്ലാതെ മലയാളികൾക്ക് ഒരു സ്വിറ്റ്സർലണ്ട് യാത്ര..!!\nപാസ്സ്പോർട്ടും വിസയുമില്ലാതെ മലയാളികൾക്ക് ഒരു സ്വിറ്റ്സർലണ്ട് യാത്ര..!!\nലോകത്തിലെ ഏറ്റവും മനോഹരമായ രാജ്യങ്ങളിൽ ഒന്നാണ് സ്വിറ്റ്‌സർലൻഡ്. യൂറോപ്യൻ സഞ്ചാരം എന്നാൽ ആദ്യം മനസിലെത്തുന്ന ചിത്രം സ്വിറ്റ്‌സർലണ്ടിനെ ചേതോഹര കാഴ്ചകൾ തന്നെയായിരിക്കും. പ്രകൃതി കനിഞ്ഞുനല്കിയ സ്വർഗീയ സൗന്ദര്യം കൊണ്ട് മനോഹരമായ ഭൂമിക . കാലാവസ്ഥകൊണ്ടും പ്രകൃതരമണീയതകൊണ്ടും ജീവിത സൗഖ്യം കൊണ്ടും സഞ്ചാരികളുടെ പറുദീസയായിത്തീർന്ന സ്വിറ്റ്‌സർലൻഡ് ഒരിക്കലെങ്കിലും സന്ദർശിക്കയെന്നത് ഏതൊരു സഞ്ചാരിയുടെയും സ്വപ്നമായിരിക്കും.പക്ഷെ അതിന് വേണ്ടി വരുന്ന ഭാരിച്ച സാമ്പത്തിക ചിലവാണ് തങ്ങളുടെ ചിരകാല സ്വപ്നത്തിൽ നിന്നും പലരെയും പിറകോട്ട് വലിക്കുന്നത് എന്നതാണ് സത്യം.എന്നാൽ നമ്മൾ മലയാളികളെ സംബന്ധിച്ചിടത്തോളം ആ സ്വപ്ന സാക്ഷാത്‍കാരത്തിന്റെ അടുത്തു തന്നെ നിൽക്കുന്ന ഒരു ലക്ഷ്യമാണ് ഇന്ത്യയിൽ സ്വിറ്റ്‌സർലൻഡ് എന്ന കോത്തഗിരി. മിതമായ ചിലവിൽ പാസ്സ്പോർട്ടോ വിസയോ ഇല്ലാതെ ഒരു സ്വിറ്റ്‌സർലൻഡ് യാത്ര. കേൾക്കുമ്പോൾ കൊതി തോന്നുന്നുണ്ടോ ? എങ്കിൽ ഒരുങ്ങിക്കോളൂ ഒട്ടും ചിലവില്ലാത്ത ഒരു സ്വിറ്റ്‌സർലൻഡ് യാത്രയ്ക്ക്.\nഊട്ടിപോലെ പ്രശസ്തമല്ലാത്ത, സഞ്ചാരികളുടെ തിരക്ക് വളരെക്കുറഞ്ഞ ഊട്ടിയുടെ ഇരട്ടി സൗന്ദര്യമുള്ള കോത്തഗിരി. ഇന്ത്യയിലെ സ്വിറ്റ്‌സര്‍ലന്‍ഡ് എന്ന വിളിപ്പേര് വീണ സ്ഥലമാണ് കോത്തഗിരി. ഈ വിളിപ്പേര് വെറുതെയൊന്നുമല്ല കോത്തഗിരിക്ക് വന്നത്. സ്വിറ്റ്‌സര്‍ലന്‍ഡിന് തുല്യമായ മനോഹരമായ കാലാവസ്ഥയാണ് കോത്തഗിരിയിലേതും. തമിഴ്‌നാട് മുഖ്യമന്ത്രിയായിരുന്ന ജയലളിത തന്റെ ഒഴിവുകാല വസതി നിർമ്മിച്ചത് ഇവിടെയാണ്.ഊട്ടിയില് നിന്നും 28 കിലോമീറ്റര് ദൂരമുണ്ട് കോത്തഗിരിയിലേക്ക്. മസനഗുഡിയില് നിന്നും ഗൂഡല്ലൂരില് നിന്നും വരുന്നവര്‍ക്ക് ഊട്ടിയിലെത്താതെ തന്നെ കോത്തഗിരിയിലേക്ക് പോകാം. കൂനൂരില് നിന്നാണെങ്കില് 23 കിലോമീറ്റര് ദൂരം. മഞ്ഞില് പുതച്ചു കിടക്കുന്ന കോത്തഗിരി കാണുമ്പോള് ഒരുവേള രാജ്യത്തെ ഏറ്റവും മനോഹരമെന്നും തോന്നിപ്പോകാം ആ കാഴ്ച . അത്രമേല് മനോഹരമായ കുന്നിന് നിരകളും വ്യൂപോയിന്റുകളുമാണ് കോത്തഗിരിയിലേത്. പിന്നെ നോക്കെത്താ ദൂരങ്ങളോളം തേയില തോട്ടങ്ങളും.\nസമുദ്രനിരപ്പില് നിന്ന് 1783 അടി ഉയരത്തിലാണ് കോത്തഗിരി. കോത്ത എന്ന ആദിവാസികളുടെ സ്ഥലമായതിനാല് കോത്തഗിരി എന്ന വിളിപ്പേര് വീണു. കോത്തഗിരിയിലെ കോടനാടിന് ഈ പേര് വീഴാന് തന്നെ കാരണം കോടമഞ്ഞിന്റെ നാടായതിനാലാണ്. കോടനാട് വ്യൂപോയിന്റ് കഴിഞ്ഞാല് പിന്നെ കാതറിന് വെള്ളച്ചാട്ടവും രംഗസ്വാമീ പീക്കുമാണ് കോത്തഗിരിയിലെ സഞ്ചാര കേന്ദ്രങ്ങള്. കാഴ്ചയെ ത്രസിപ്പിക്കുന്ന പ്രകൃതിയുടെ വിസ്മയം തന്നെയാണ് കോത്തഗിരിയിലെ പ്രധാന കാഴ്ചയായ കാതറിന് വെള്ളച്ചാട്ടം. ഊട്ടിയിലേത് പോലെ ഹോട്ടലുകള് കോത്തഗിരിയില് ഉണ്ടാവില്ല എന്നാല് റിസോട്ടുകള് നിരവധിയുണ്ട് കോത്തഗിരിയില്. ഊട്ടിയേക്കാള് എന്തുകൊണ്ടും ബജറ്റ് കുറവായിരിക്കും കോത്തഗിരിയില് എന്നതും ഒരു പ്രത്യേകത തന്നെയാണ്.ഒരിക്കൽ സന്ദർശിച്ച സഞ്ചാരികളൊന്നും ജീവിതത്തിൽ മറക്കാനാവാത്ത കാഴ്ചകളും അനുഭവവും സ്വന്തമാക്കിയേ ഈ മലയിറങ്ങൂ. വീണ്ടും വീണ്ടും വരാം എന്ന ഉറച്ച വാഗ്ദാനം കോത്തഗിരിക്ക് നൽകിക്കൊണ്ട്.ആർട്ടിക്കിൾ ഇഷ്ടപ്പെട്ടെങ്കിൽ ഷെയർ ചെയ്ത് സുഹൃത്തുക്കളിലും എത്തിക്കൂ…\nPrevious articleഇന്തോനേഷ്യയില് വീണ്ടും സുനാമി; 222 പേരുടെ ജീവൻ കവർന്നു -റിപ്പോർട്ട്\nNext articleപഠിക്കാത്തവന്മാർക്ക് പെണ്ണ് കിട്ടില്ലെന്ന് പറഞ്ഞ ചേച്ചിയെ പൊളിച്ചടുക്കി ഒരു യുവാവ്


VK Sasikala discharged tomorrow from hospital\nശശികല നാളെ ആശുപത്രിവിടും; വഞ്ചകര് പാര്‍ട്ടിയെ തളര്‍ത്തിയെന്ന് പത്രത്തില് മുഖപ്രസംഗം\nമുഖ്യമന്ത്രി എടപ്പാടി പളനിസാമിക്കെതിരെ രൂക്ഷവിമര്‍സനമാണ് മുഖപ്രസംഗത്തില് ഉന്നയിക്കുന്നത്\nPublished on : 30 Jan, 2021 , 2:50 pm\nബംഗളൂരു: കോവിഡ് ബാധിച്ച് ചികിത്സയില് കഴിയുന്ന വി.കെ. ശശികല (66) ഞായറാഴ്ച ആശുപത്രിവിടും. ബംഗളൂരു വിക്ടോറിയ ആശുപത്രിയില് ചികിത്സയില് കഴിയുന്ന ശശികലയെ നാളെ ഡിസ്ചാര്‍ജ് ചെയ്യുമെന്നാണ് റിപ്പോര്‍ട്ട്.\nഞായറാഴ്ച 10 ദിവസത്തെ ചികിത്സ പൂര്‍ത്തിയാകും. മൂന്നു ദിവസമായി കോവിഡ് ലക്ഷണങ്ങള് കാണിക്കുന്നില്ല. കൃത്രിമ ഓക്സിജന് നല്‍കാതെ തന്നെ ശ്വസിക്കാനാവുന്നുണ്ട്. കോവിഡ് മാനദണ്ഡങ്ങള് പ്രകാരം ഞായറാഴ്ച ശശികലയെ ആശുപത്രിയില്‍നിന്നും വിടാനാവുമെന്ന് മെഡിക്കല് കോളജ് പുറത്തിറക്കിയ മെഡിക്കല് ബുള്ളറ്റിനില് പറയുന്നു.\nഅതേസമയം, അണ്ണാ ഡി.എം.കെയെ വഞ്ചകരില് നിന്ന് മോചിപ്പിക്കുമെന്നു ശശികലയുടെ ഉടമസ്ഥതയിലുള്ള നമതു എംജിആര് പത്രത്തിന്റെ മുഖപ്രസംഗം. മുഖ്യമന്ത്രി എടപ്പാടി പളനിസാമിക്കെതിരെ രൂക്ഷവിമര്‍സനമാണ് മുഖപ്രസംഗത്തില് ഉന്നയിക്കുന്നത്. മുഖ്യമന്ത്രിയടക്കം കൂടെ നിന്നവര് ചതിച്ചെന്ന് മുഖപ്രസംഗത്തില് പറയുന്നു. പളനിസാമിയെ ദ്രോഹിയെന്നാണ് വിശേഷിപ്പിച്ചത്.\nജയലളിത വളര്‍ത്തി വലുതാക്കിയ പാര്‍ട്ടിയെ വഞ്ചകര് തളര്‍ത്തി. പാര്‍ട്ടിയെ പ്രതാപത്തിലേക്കെത്തിക്കാന് ജനങ്ങളുടെ പിന്തുണയും മുഖപ്രസംഗത്തില് തേടുന്നുണ്ട്. ശശികലയുടെ നിലപാട് വ്യക്തമായതോടെ എടപ്പാടി പളനിസാമിയും ഒ പനീര്‍സെല്‍വവും അടക്കമുള്ള അണ്ണാഡിഎംകെ നേതാക്കള് അങ്കലാപ്പിലാണ്. വരാനിരിക്കുന്ന തിരഞ്ഞെടുപ്പില് ശശികലയുടെ തിരിച്ചുവരവ് വലിയ വെല്ലുവിളി തന്നെയാണ് പാര്‍ട്ടിക്ക് ഉയര്‍ത്തുന്നത്.\nജയലളിതയുടെ മരണശേഷം അനധികൃത സ്വത്ത് സമ്ബാദനക്കേസിലെ വിധി സുപ്രീം കോടതി ശരവച്ചതിനു പിന്നാലെ ശശികലയാണ് എടപ്പാടി പളനിസാമിയെ മുഖ്യമന്ത്രിയാക്കിയത്. അതിനുശേഷം എതിര്‍പക്ഷത്തുള്ള പനീര്‍സെല്‍വത്തെ കൂടെ കൂട്ടി ശശികലയെ പാര്‍ട്ടിയില് നിന്ന് പുറത്താക്കിയിരുന്നു.


നമ്മുടെ ആഹാരക്രമത്തിന് അർബുദ രോഗവുമായി എന്തെങ്കിലും ബന്ധമുണ്ടോ? ഉണ്ടെന്നാണ് പഠനങ്ങൾ പറയുന്നത്. അമേരിക്ക, യൂറോപ്പ്, ഏഷ്യ എന്നിവിടങ്ങളിലായി 1.4 മില്യൺ ആളുകളിൽ നടന്ന പഠനപ്രകാരം ആഹാരക്രമത്തിൽ ചില ചിട്ടകളും നിയന്ത്രണങ്ങളും വരുത്താനായാൽ അർബുദ സാധ്യത കുറയ്ക്കാനാവും. നാരുകൾ കൂടുതലടങ്ങിയതും തൈരും അടങ്ങിയ ഭക്ഷണം ശീലമാക്കിയാൽ ശ്വാസകോശാർബുദ സാധ്യത ലഘൂകരിയ്ക്കാനാവും എന്നാണ് കണ്ടെത്തൽ. ആളുകളെ അഞ്ചു ഗ്രൂപ്പുകളാക്കിയാണ് പഠനം നടത്തിയത്. നാരുകളും തൈരും ഉൾപ്പെടുത്തിയ ഭക്ഷണം ഏറ്റവുമധികം കഴിച്ചവർക്ക് കുറവ് കഴിച്ചവരേക്കാൾ ശ്വാസകോശാർബുദ സാധ്യത 33 % കുറവാണെന്ന് More\nനമ്മുടെ ആഹാരക്രമത്തിന് അർബുദ രോഗവുമായി എന്തെങ്കിലും ബന്ധമുണ്ടോ? ഉണ്ടെന്നാണ് പഠനങ്ങൾ പറയുന്നത്. അമേരിക്ക, യൂറോപ്പ്, ഏഷ്യ എന്നിവിടങ്ങളിലായി 1.4 മില്യൺ ആളുകളിൽ നടന്ന പഠനപ്രകാരം ആഹാരക്രമത്തിൽ ചില ചിട്ടകളും നിയന്ത്രണങ്ങളും വരുത്താനായാൽ അർബുദ സാധ്യത കുറയ്ക്കാനാവും.\nനാരുകൾ കൂടുതലടങ്ങിയതും തൈരും അടങ്ങിയ ഭക്ഷണം ശീലമാക്കിയാൽ ശ്വാസകോശാർബുദ സാധ്യത ലഘൂകരിയ്ക്കാനാവും എന്നാണ് കണ്ടെത്തൽ. ആളുകളെ അഞ്ചു ഗ്രൂപ്പുകളാക്കിയാണ് പഠനം നടത്തിയത്. നാരുകളും തൈരും ഉൾപ്പെടുത്തിയ ഭക്ഷണം ഏറ്റവുമധികം കഴിച്ചവർക്ക് കുറവ് കഴിച്ചവരേക്കാൾ ശ്വാസകോശാർബുദ സാധ്യത 33 % കുറവാണെന്ന് കണ്ടെത്തി.\nഓങ്കോളജി ജേണലിലാണ് പഠനഫലങ്ങൾ പ്രസിദ്ധീകരിച്ചിട്ടുള്ളത്. നാരുകൾ അധികമുള്ള പദാർത്ഥങ്ങൾ ഭക്ഷണത്തിൽ ഉൾപ്പെടുത്തുന്നത് ഹൃദയസംബന്ധമായ അസുഖങ്ങൾക്ക് ഫലപ്രദമാണെന്ന് നേരത്തെയും പഠനഫലങ്ങൾ പുറത്തുവന്നിട്ടുണ്ട്. കുടൽ കാൻസറിനും അവ ഫലപ്രദമാണ്. തവിടുകളയാത്ത ധാന്യങ്ങൾ, ബെറി, ഓറഞ്ചുകൾ, പയർ വർഗങ്ങൾ, നട്സ്, തൊലികളയാത്ത ഉരുളക്കിഴങ്ങ് തുടങ്ങിയവ നാരുകൾ അധികം അടങ്ങിയ ഭക്ഷ്യവസ്തുക്കൾക്ക് ഉദാഹരണങ്ങളാണ്.


ജമ്മുകാശ്മീരില് വീണ്ടും ആക്രമണം;4പേര്‍ക്ക് പരിക്ക് - Janayugom Online\nHome / News / India / ജമ്മുകാശ്മീരില് വീണ്ടും ആക്രമണം;4പേര്‍ക്ക് പരിക്ക്\nജമ്മുകാശ്മീരില് വീണ്ടും ആക്രമണം;4പേര്‍ക്ക് പരിക്ക്\nPosted on October 05, 2019, 3:11 pm\nശ്രീഗനഗര്: സംഘര്‍ഷം തുടരുന്ന ജമ്മുകാശ്മീരില് വീണ്ടും ആക്രമണം. ഭീകരര് നടത്തിയ ഗ്രനേഡ് ആക്രമണത്തില്4പേര്‍ക്ക് പരിക്കേറ്റു. അനന്ത്‌നാഗില് ഇന്നു രാവിലെയാണ് ഭീകരാക്രമണം നടന്നത്.\nബൈക്കിലെത്തിയാണ് ഭീകരര് ആക്രമണം നടത്തിയത്. ജമ്മുകാശ്മീരില് അനന്ത്‌നാഗില് രാവിലെയാണ് സംഭവം. വണ്ടിയില് എത്തിയ ഭീകരര് ഡെപ്യൂട്ടി കമ്മീഷണറുടെ ഓഫീസിനു പുറത്ത് ഗ്രനേഡ് എറിയുകയായിരുന്നു. ആക്രമണത്തില് പ്രദേശവാസികള്‍ക്കാണ് പരിക്കേറ്റത്.\nആക്രമണം നടന്നതിന് പിന്നാലെ പ്രദേശത്തേക്ക് കൂടുതല് ഉദ്യോഗസ്ഥരെ വിന്യസിപ്പിച്ചിട്ടുണ്ട്.\nഭീകരര്‍ക്കായുള്ള തെരച്ചില് ആരംഭിച്ചു. അതേ സമയം ഗ്രനേഡ് ആക്രമണത്തിന്റെ കൂടുതല് വിവരങ്ങള് പുറത്തുവന്നിട്ടില്ല.\nചരിത്ര തീരുമാനവുമായി സൗദി, ഇനി മുതല് ഇവിടുത്തെ ഹോട്ടലുകളില് മുറിയെടുക്കുന്ന വിദേശികളായ സ്ത്രീ പുരുഷന്‍മാര്‍ക്ക് ബന്ധം തെളിയിക്കേണ്ടതില്ല\nയുവതി കെട്ടിടത്തിന്റെ മുകളില്‍നിന്ന് ചാടി; വീണത് വയോധികന്റെ മേൽ : ഇരുവരും മരിച്ചു\nപണം നല്‍കാന് പിതാവിനുകഴിഞ്ഞില്ല, 15 കാരനെ അക്രമികള് കഴുത്തറുത്തുകൊന്നു\nതലിറാമണിയുടെ രാജിക്ക് പിന്നില് ബിജെപി ജഡ്ജിമാരുടെ നിയമനത്തിനുള്ള സമ്മര്‍ദം\nരജനീകാന്ത് പാര്‍ട്ടി എന്‍ഡിഎയുടെ ഭാഗമായിരിക്കുമെന്ന് ബിജെപി


പേളിയുടെ പാചകപരീക്ഷണങ്ങൾ | pearle maaney | food love\nമനോരമ ലേഖകൻ July 02, 2018 10:01 AM IST\nമിനിസ്‌ക്രീനിലൂടെ കുടുംബപ്രേക്ഷകരുടെയും ന്യൂജെനറേഷന്റെയും പ്രിയങ്കരിയായ പേളി മാണി തന്റെ ഭക്ഷണഇഷ്ടങ്ങൾ പങ്കുവയ്ക്കുന്നു.\nകണ്ടാൽ തോന്നില്ലെങ്കിലും ഞാൻ അത്യാവശ്യം ഭക്ഷണപ്രിയയാണ്. തിരിച്ചു കടിക്കാത്തതെന്തും പരീക്ഷിച്ചു നോക്കാറുണ്ട്. യാത്രകൾ പോകുമ്പോൾ ആ രാജ്യങ്ങളിലെ രുചി വൈവിധ്യങ്ങൾ പരീക്ഷിക്കാറുണ്ട്.\nചോറും കറിയുമാണ് ഇഷ്ടഭക്ഷണം. രസമുണ്ടെങ്കിൽ എത്ര ചോറ് വേണമെങ്കിലും കഴിക്കും. പിന്നെ തോരനുകൾ ഇഷ്ടമാണ്. ചീരത്തോരനും തൈരും ചേർത്ത് കഴിക്കാൻ നല്ല സ്വാദാണ്. ദോശയാണ് പിന്നെ പ്രേമം. രാത്രിയിൽ വീട്ടിൽ ദോശ ഉണ്ടാക്കുന്ന ദിവസം ഒരു തട്ടുകടയിലെ പോലെ തിരക്കാണ്. അമ്മ ദോശ ഉണ്ടാക്കിക്കൊണ്ടിരിക്കും ഞങ്ങൾ എല്ലാം മൽസരിച്ച് കഴിക്കും. ഏഴെട്ട് ദോശ ഒറ്റയിരുപ്പിനു ഞാൻ അകത്താക്കും.\nപഴങ്കഞ്ഞി ഇഷ്ടമാണ്. രാത്രി ഷോ കഴിഞ്ഞു വന്നു താമസിച്ച് എഴുന്നേൽക്കുമ്പോൾ തലേദിവസത്തെ ചോറിൽ തണുത്ത വെള്ളമൊഴിച്ച് കാന്താരിമുളകും ഉള്ളിയും ചതച്ചിട്ട്, മീൻകറിയുടെ ചാറും കൂടി ഇട്ടിളക്കി ഒരു പിടി പിടിക്കും. എന്നാ സ്വാദാന്നോ...!\nപാചകമില്ല, വാചകം മാത്രമേയുള്ളൂ. ഞാനൊരു കൂട്ടുകുടുംബത്തിലാണ് ജീവിക്കുന്നത്. മമ്മിയും മമ്മിയുടെ അനിയത്തിയുമാണ് അടുക്കള വിഭാഗം കൈകാര്യം ചെയ്യുന്നത്. പിന്നെ ഇടയ്ക്ക് മമ്മിയുടെ നിർബന്ധത്തിനു അടുക്കളയിൽ കയറി ചെറിയ മിക്സിങ് പരീക്ഷണങ്ങൾ ചെയ്യാറുണ്ട്. കറിപ്പൊടികൾ എല്ലാം കൂട്ടിക്കലർത്തി 'പേളി സ്‌പെഷൽ' ഫുഡ് ഐറ്റംസ് ഉണ്ടാക്കും. മറ്റുള്ളവർക്ക് ജീവനിൽ കൊതിയുള്ളതുകൊണ്ട് മിക്കവാറും ഞാൻ തന്നെ കഴിച്ചു തീർക്കേണ്ടി വരും എന്നതാണ് പ്രശ്നം...\nപലരെയും കണ്ടിട്ടുണ്ട്, ഇഷ്ടമുള്ള ഭക്ഷണം വേണ്ടായെന്നു വച്ച് വിഷമിച്ച് ഇരിക്കുന്നത്. എന്റെ അഭിപ്രായമനുസരിച്ച് നിങ്ങൾക്ക് ഇഷ്ടമുള്ള ഭക്ഷണം കഴിച്ച് സന്തോഷത്തോടെ ഇരിക്കുക. ഓരോരുത്തരുടെയും ശരീരപ്രകൃതി വ്യത്യസ്തമാണ്. ചിലർ ഒന്നും കഴിച്ചില്ലെങ്കിലും തടി വയ്ക്കുന്നവരായിരിക്കും. ചിലർ എന്ത് കഴിച്ചാലും മെലിഞ്ഞിരിക്കും. എന്ത് ഭക്ഷണമാണെങ്കിലും ആസ്വദിച്ച് കഴിക്കുക. വലിച്ചുവാരി കഴിക്കാതിരിക്കാൻ ശ്രദ്ധിച്ചാൽ മതി.